നിലമ്പൂർ | LDF Keralam\nതോട്ടംതൊഴിലാളികളുടെയും കുടിയേറ്റകര്‍ഷകരുടെയും കണ്ണിലൂണ്ണി രക്തസാക്ഷി സഖാവ് കുഞ്ഞാലിയുടെ പൈതൃകമുള്ള മണ്ണായിട്ടും മറ്റാരെയും വളരാന് വിടാത്ത ആര്യാടന് മുഹമ്മദിനെ പിഴുതെറിയാനാണ് മലയോരമേഖലയുടെ ഗുരുനാഥനെത്തുന്നത്. ആ ദൌത്യം നിറവേറ്റാനാകുമെന്നാണ് മത്സരം മുറുകുമ്പോള് തെളിയുന്നത്. പതിനൊന്നാം തവണ ആര്യാടന് മത്സരിക്കുമ്പോള് മണ്ഡലത്തിലെ വികസനമുരടിപ്പ് തുറന്നുകാണിച്ചാണ് എല്‍ഡിഎഫ് സ്വതന്ത്ര സ്ഥാനാര്‍ഥി പ്രൊഫ. എം തോമസ് മാത്യു എത്തുന്നത്. ബിജെപി സ്ഥാനാര്‍ഥിയായി കെ സി വേലായുധനും രംഗത്തുണ്ട്. ആര്യാടന്‍മുഹമ്മദിനോട് തോമസ്മാത്യുവിനിത് രണ്ടാം അങ്കമാണ്. 1996ലായിരുന്നു ആദ്യ മത്സരം. അന്ന് ഒരു തുടക്കക്കാരന്റെ പരിചയക്കുറവ് മുതലെടുത്ത്് ആര്യാടന് തലനാരിഴക്ക് രക്ഷപ്പെട്ടു. 5000 വോട്ടിന്റെ ഭൂരിപക്ഷത്തില് മാത്രമാണ് ആര്യാടന് ജയിച്ചത്. അന്ന് ഭൂരിപക്ഷം നല്‍കിയ ചോക്കാട്, കാളികാവ്, ചാലിയാര് പഞ്ചായത്തുകള് ഇന്ന് മണ്ഡലം വിട്ടു. തോമസ്മാത്യുവിന്റെ ശിഷ്യസമ്പത്തും വികസന കാഴ്ചപ്പാടുമാണ് അന്നും ഇന്നും ആര്യാടന് വെല്ലുവിളി. എംഎല്‍എ എന്ന നിലയില് നിലമ്പൂരിന് വികസനമുരടിപ്പാണ് ആര്യാടന് സമ്മാനിച്ചതെന്ന് കോണ്‍ഗ്രസുകാര് തന്നെ പറയുന്നു. ബൈപാസും ബസ്സ്റാന്‍ഡുമില്ലാത്ത നിലമ്പൂര്. വനംവകുപ്പിന് കീഴിലെ ഏക പൊതുമേഖലാ സ്ഥാപനമായ വുഡ് ഇന്‍ഡസ്ട്രീസ് പൂട്ടിക്കിടന്ന് തൊഴിലാളികള് ആത്മഹത്യയുടെ മുനമ്പിലായി. പ്രവേശനകവാടമായ സിഎന്‍ജി റോഡില് നിലമ്പൂര് വടപുറം പാലത്തിന്റെ ജീര്‍ണത. സര്‍ക്കാര് ഒരു കോടി നല്‍കി നടപ്പാക്കുന്ന സമ്പൂര്‍ണ വൈദ്യുതീകരണത്തിന് പ്രാഥമിക യോഗം വിളിക്കാത്ത മണ്ഡലം. 2010 വരെ ഒരുരൂപ കെഎസ്ആര്‍ടിസിക്ക് നല്‍കാത്ത ഏക എംഎല്‍എ. അങ്ങനെ മുപ്പത് കൊല്ലം പിറകിലായ നിലമ്പൂരിന് 'അനിവാര്യമായ മാറ്റം, വിവേചനമില്ലാത്ത വികസനം' എന്ന ആശയത്തിലൂന്നിയാണ് എല്‍ഡിഎഫ് പ്രചാരണം. എംഎല്‍എയുടെ അവഗണന മറികടന്ന് ഏതാനും വികസന പ്രവര്‍ത്തനം സംസ്ഥാനസര്‍ക്കാര് നിലമ്പൂരില് നടപ്പാക്കിയിട്ടുണ്ട്. കെഎസ്ആര്‍ടിസിക്ക് ഒന്നരക്കോടി നല്‍കി. യുഡിഎഫ് അടച്ചുപൂട്ടാന് ശുപാര്‍ശ ചെയ്ത കെഎസ്ആര്‍ടിസിയെ മുപ്പത് ഷെഡ്യൂളാക്കി സബ്ഡിപ്പോയാക്കി ഉയര്‍ത്തി. ടൂറിസം രംഗത്ത് കനോലിപ്ളോട്ടില് തൂക്കുപാലവും ആഢ്യന്‍പാറയില് പത്തരക്കോടിയുടെ ടൂറിസം റോഡും, കരിമ്പുഴയില് ടാമറിന്റ് ഹോട്ടലും യാഥാര്‍ഥ്യമാക്കി സര്‍ക്കാരിന്റെ ഈ നേട്ടങ്ങള് എല്‍ഡിഎഫ് പ്രചാരണവിഷയമാണ്. മുസ്ളിംലീഗിനെയും പാണക്കാട് തങ്ങളെയും അധിക്ഷേപിക്കുന്ന ആര്യാടന് കനത്ത തിരിച്ചടി നല്‍കാനൊരുങ്ങുകയാണ് ലീഗ്. പുതുമുഖങ്ങള്‍ക്ക് അവസരം നല്‍കാത്തതില് കോണ്‍ഗ്രസിലും മുറുമുറുപ്പുണ്ട്. മണ്ഡലത്തില് 1,72,857 വോട്ടര്‍മാരുണ്ട്. 89,466 പേര്‍സ്ത്രീകളാണ്. കുടിയേറ്റകര്‍ഷകരും, തോട്ടംതൊഴിലാളികളും കൂടുതലുള്ള മണ്ഡലത്തില് ആദിവാസി വോട്ടുകള് നിര്‍ണായകമാണ്. എടക്കര, വഴിക്കടവ്, മൂത്തേടം, കരുളായ്, അമരമ്പലം, ചുങ്കത്തറ, പോത്ത്കല്ല് പഞ്ചായത്തുകളും നിലമ്പൂര് മുനിസിപ്പാലിറ്റിയുമാണ് മണ്ഡലത്തിലുള്ളത്.മലപ്പുറം ജില്ലയിലെ നിലമ്പൂർ താലൂക്കിലെ നിലമ്പൂർ നഗരസഭയും അമരമ്പലം, ചുങ്കത്തറ, എടക്കര, കരുളായി, മൂത്തേടം, പോത്തുകൽ, വഴിക്കടവ് എന്നീ ഗ്രാമപഞ്ചായത്തുകളും ഉൾപ്പെടുന്നതാണ് നിലമ്പൂർ നിയമസഭാ മണ്ഡലം. ഈ മണ്ഡലം വയനാട് ലോകസഭാ മണ്ഡലത്തിൽ ഉൾപ്പെടുന്നു. കോൺഗ്രസിലെ ആര്യാടൻ മുഹമ്മദ് ആണ് വർഷങ്ങൾ ആയി ഈ മണ്ഡലത്തിൽ നിന്നും തെരഞ്ഞെടുക്കപ്പെടുന്നത്. ആകെ രണ്ടു തവണ മാത്രമേ ഇടതിന് ഇവിടെ ജയിക്കാൻ കഴിഞ്ഞിട്ടുള്ളൂ. 1967ൽ ഇടതുപക്ഷത്ത് നിന്നും കെ. കുഞ്ഞാലി ഇവിടെ വിജയിച്ചു. തുടർന്ന് വീണ്ടും കോൺഗ്രസ്സ് നേടി. 1982ൽ ടി. കെ. ഹംസ ആര്യാടനെ തോൽപ്പിച്ചു മണ്ഡലം ഇടതിന് വേണ്ടി നേടിയെങ്കിലും 1987ൽ ആര്യാടൻ മണ്ഡലം തിരിച്ചു പിടിച്ചു. പിന്നീട് ഒരിക്കലും നിലമ്പൂരിൽ ഇടതിന് വിജയിക്കാനായിട്ടില്ല. എം. പി. ഗംഗാധരൻ രണ്ടു തവണയും ആര്യാടൻ മുഹമ്മദ് ആറു തവണയും ഇവിടെ നിന്നും ജയിച്ചു. ഇത്തവണ ആര്യാടൻ മുഹമ്മദിന് പകരം മകൻ ആര്യാടൻ ഷൌക്കത്ത് സ്ഥാനാർത്ഥി ആകാനാണ് സാധ്യത. പി.വി. അൻവർ ഇടതു സ്വതന്തൻ ആയി മത്സരിക്കും. ബി.ഡി.ജെ.എസ് സ്ഥാനാർത്ഥി ആയിരിക്കും എൻ.ഡി.എ മുന്നണിക്ക് വേണ്ടി മത്സരിക്കുക. കഴിഞ്ഞ തവണ 3.25% വോട്ടുകളാണ് ബി ജെ പിക്ക് ഇവിടെ നിന്ന് ലഭിച്ചത്.\nആകെ വോട്ട്: 174633\nപോൾ ചെയ്യപ്പെട്ട വോട്ട്: 136358\nപോളിംഗ് ശതമാനം: 78.08\nകഴിഞ്ഞ ലോകസഭയിൽ സ്വതന്ത്രൻ ആയി മത്സരിച്ച പി. വി. അൻവർ തന്നെയാണ് ഇത്തവണ നിയമസഭയിലേക്ക് ഇടതു സ്വതന്ത്രൻ ആയി മത്സരിക്കുന്നത്. അത് കൊണ്ട് തന്നെ ഇടതു വോട്ടുകളും മണ്ഡലത്തിലെ മറ്റു വോട്ടുകളും നേടി വിജയിക്കാം എന്ന പ്രതീക്ഷയിലാണ് ഇടതുപക്ഷം. നിയമസഭയിൽ നിന്നും ലോകസഭയിലേക്ക് എത്തുമ്പോൾ 2300ൽ പരം വോട്ടുകളുടെ ഭൂരിപക്ഷം യു.ഡി.എഫിന് കുറഞ്ഞിട്ടുണ്ട് അതും പി. വി. അൻവറിന് കിട്ടിയ ആറായിരം വോട്ടിലുമാണ് ഇടതുപക്ഷം പ്രതീക്ഷ വയ്ക്കുന്നത്. പക്ഷെ ആര്യാടൻ ഷൌക്കത്തിനു മണ്ഡലത്തിൽ വലിയ ജനപിന്തുണയുണ്ട്. ബി.ജെ.പിയുടെ വോട്ടുകൾ 4425 നിന്ന് 13120 ആയി വർദ്ധിച്ചു എന്നതും എടുത്ത് പറയേണ്ട വസ്തുതയാണ്.\n2014 ലോകസഭാ തെരഞ്ഞെടുപ്പിൽ  നിലമ്പൂർ നിയമസഭാ മണ്ഡലത്തിൽ പോൾ ചെയ്യപ്പെട്ട വോട്ടുകൾ ഇപ്രകാരമാണ്.


'എന്നാലും എന്റെ ലാലേട്ടാ ..ഇതൊക്കെ എങ്ങിനെ'; മോഹന് ലാലിന്റെ പുത്തന് മേക്കോവറില് കണ്ണ് തള്ളി സാജിദ് യഹിയയും സുധീ കോപ്പയും\nSexy Durga Controversy\nരാഷ്ട്രീയ സത്യസന്ധതക്ക് നിങ്ങള് നല്‍കുന്ന സര്‍ട്ടിഫിക്കറ്റിന്റെ ലിസ്റ്റില് നിന്ന് എന്റെ പേര് ഒഴിവാക്കണം; പാര്‍വ്വതിക്ക് രാഷ്ട്രീയ നിലപാടില്ലെന്ന സനല്‍കുമാര് ശശീധരന്റെ വിമര്‍ശനത്തിന് മറുപടിയുമായി ആഷിഖ് അബു\nTuesday 12th December 2017 3:02am\n‘എന്നാലും എന്റെ ലാലേട്ടാ ..ഇതൊക്കെ എങ്ങിനെ’; മോഹന് ലാലിന്റെ പുത്തന് മേക്കോവറില് കണ്ണ് തള്ളി സാജിദ് യഹിയയും സുധീ കോപ്പയും\nTuesday 12th December 2017 2:50am\nകോഴിക്കോട്: ആരാധകര് ഏറെ പ്രതീക്ഷയോടെ കാത്തിരിക്കുന്ന ശ്രീകുമാര് മേനോന് സംവിധാനം ചെയ്യുന്ന് ഒടിയനു വേണ്ടി മോഹന്‍ലാല് തടി കുറയ്ക്കുന്ന വാര്‍ത്ത സോഷ്യല് മീഡിയയിലടക്കം ഏറെ ചര്‍ച്ചയാണ്. ഒടിയന് മാണിക്യന്റെ കുട്ടിക്കാലം അവതരിപ്പിക്കുന്നതിനായി പതിനെട്ടു കിലോയോളം ഭാരമാണ് ലാലേട്ടന് കുറക്കുന്നത്.\nകഴിഞ്ഞ കുറച്ചു ദിവസങ്ങളിലായി ഇതിനു വേണ്ടി കഠിന ശ്രമത്തിലാണ് നടന്. കഠിന വ്യായമ മുറകളും മറ്റുമായി അമ്പത്തി അഞ്ച് ദിവസത്തോളമാണ് മോഹന്‍ലാല് ചിലവഴിച്ചിരിക്കുന്നത്. താരത്തിന്റെ പുത്തന് അവതാരം കാണുന്നതിനായി പ്രേക്ഷകര് തികഞ്ഞ ആകാംക്ഷയിലാണ്. 13ാം തിയ്യതി ലാലേട്ടന്റെ പുത്തന് അവതാരം പുറത്ത് വരുമെന്നും പ്രഖ്യാപിച്ചിരുന്നു.\nഅതിനിടക്കാണ് മലയാള മനോരമയില് ഒരു ദിവസം മുന്നെ തന്നെ മോഹന്‍ലാലിന്റെ പുതിയ ലുക്ക് എന്ന പേരില് പുതിയ ചിത്രം പുറത്ത് വന്നത്. മെലിഞ്ഞ മോഹന്‍ലാലിന്റെ കൂടെ ആന്റണി പെരുമ്പാവൂരും ചിത്രത്തില് ഉണ്ട്. ഈ ചിത്രം കണ്ടാണ് സംവീധായകന് സാജിദ് യഹിയയും നടന് സുധീ കോപ്പയും ഫേസ്ബുക്ക് പോസ്റ്റുമായി രംഗത്തെത്തിയത്.\n‘Age is justanumber’, എന്ന് എവിടെയോ വായിച്ചത്ത് ഓര്‍ക്കുന്നു. ഇന്നിപ്പോള് രാവിലെ മനോരമ എടുത്ത് ഈ ഫോട്ടോ കണ്ടപ്പോള് മേല്പറഞ്ഞ വാചകത്തിന്, ഒരു മഹാനടന് തന്റെ ശരീരം കൊണ്ട് അടിവര ഇടുന്നത് എങ്ങനെ എന്നും കണ്ടു. ഓടിയനായുള്ള കാത്തിരിപ്പിന് ഒപ്പം, പ്രതിഭയും പ്രതിഭാസവും കടന്ന ഈ മനുഷ്യനോട്, മനസ്സ് ഒരായിരം ആവര്‍ത്തി ചോദിച്ചുകൊണ്ട് ഇരിക്കുന്നു..ചുമ്മാ ഒന്ന് അറിയാന് വേണ്ടി മാത്രം ..’എന്നാലും എന്റെ ലാലേട്ടാ ..ഇതൊക്കെ എങ്ങിനെ?’ എന്നായിരുന്നു അദ്ദേഹത്തിന്റെ ഫേസ്ബുക്ക് പോസ്റ്റ്.\nഅതിനിടക്ക് ഒടിയന്റെ യഥാര്‍ത്ഥ കോലം കാണുന്നതിന് ഒരു രാത്രിയും പകലും കാത്തിരിക്കാനുള്ള മോഹന്‍ലാലിന്റെ ശബ്ദ സന്ദേശം കൂടി വന്നതോടെ ആരാധകരുടെ ആവേശം ഇരട്ടിയായിരിക്കുകയാണ്.\nഇനി A.M.M.Aയിലേയ്ക്കില്ല; മാപ്പ് പറയാന് ഉദ്ദേശിക്കുന്നില്ല: രമ്യ നമ്പീശന്


'നിയമസഭയില് കാണാം'; ഫോണില് വിളിച്ച സതീശനോട് ചെന്നിത്തല - Newsrupt\nOpposition May 22, 2021\n‘നിയമസഭയില് കാണാം’; ഫോണില് വിളിച്ച സതീശനോട് ചെന്നിത്തല\nവിഡി സതീശനെ യുഡിഎഫ് നിയമസഭാ കക്ഷി നേതാവായി തെരഞ്ഞെടുത്തതില് പ്രതികരണവുമായി രമേശ് ചെന്നിത്തല. പ്രതിപക്ഷ നേതൃസ്ഥാനത്തേക്ക് അഖിലേന്ത്യാ കോണ്‍ഗ്രസ് നേതൃത്വം പ്രഖ്യാപിച്ച വിഡി സതീശന് അഭിനന്ദനമെന്ന് ചെന്നിത്തല പറഞ്ഞു. ഹൈക്കമാന്റ് തീരുമാനം അംഗീകരിക്കുന്നു. കോണ്‍ഗ്രസ് പാര്‍ലമെന്ററി പാര്‍ട്ടി നേതാവിനെ തെരഞ്ഞെടുക്കാനുള്ള യോഗത്തില് നേതാവിനെ തെരെഞ്ഞെടുക്കാന് ഹൈക്കമാന്റിനെ ചുമതലപ്പെടുത്തിരുന്നു. ഇപ്പോള് വി ഡി സതീശനെ നേതാവായി തെരെഞ്ഞെടുത്തു കൊണ്ടുള്ള ഹൈക്കമാന്റ് തീരുമാനം അംഗീകരിക്കുന്നു എന്നും രമേശ് ചെന്നിത്തല പ്രസ്താവനയില് പറഞ്ഞു. എഐസിസി പ്രഖ്യാപനത്തിന് ശേഷം തന്നെ വിളിച്ച വി ഡി സതീശനോട് ചെന്നിത്തലയുടെ മറുപടി ഇങ്ങനെ.\nസതീശാ, കണ്‍ഗ്രാജുലേഷന്‍സ്..മറ്റന്നാള് നിയമസഭയില് കാണാം.\nഎ, ഐ ഗ്രൂപ്പ് സമ്മര്‍ദ്ദങ്ങളെ മറികടക്കാവുന്ന തരത്തില് ശക്തമായ പിന്തുണ ലഭിച്ചതാണ് സതീശന് അനുകൂലമായത്. തലമുറമാറ്റം വേണമെന്ന് ആവര്‍ത്തിച്ച് ഗ്രൂപ്പ് അതീതരായി യുവ നേതാക്കള് രംഗത്തെത്തിയിരുന്നു. സതീശനെ പിന്തുണക്കുന്നവര് രാഹുല് ഗാന്ധിയുമായി സംസാരിക്കുകയും ചെയ്തു. രാഹുല് ഗാന്ധിക്കൊപ്പം കെ സി വേണുഗോപാലും സതീശന് അനുകൂലമായി നിലപാടെടുത്തു. രമേശ് ചെന്നിത്തലയെ പ്രതിപക്ഷ നേതൃസ്ഥാനത്ത് നിലനിര്‍ത്താനുള്ള ശ്രമങ്ങള് ഒരു വിഭാഗം മുതിര്‍ന്ന നേതാക്കള് അവസാന നിമിഷം വരെ നടത്തിയെങ്കിലും ഫലമുണ്ടായി. നേതൃമാറ്റത്തെ പരോക്ഷമായി ലീഗ് പിന്തുണയ്ക്കുന്നതായുള്ള റിപ്പോര്‍ട്ടുകളും ഇതിനിടെ പുറത്തുവന്നു.\nഐ ഗ്രൂപ്പിനൊപ്പം എ ഗ്രൂപ്പിലെ വലിയൊരു വിഭാഗത്തിന്റേയും ഉമ്മന് ചാണ്ടിയുടേയും പിന്തുണ രമേശ് ചെന്നിത്തലയ്ക്ക് ലഭിച്ചിരുന്നു. ഇതോടെ ചെന്നിത്തലയുടെ പ്രതിപക്ഷ നേതൃസ്ഥാനത്തിന് തുടര്‍ച്ചയുണ്ടാകുമെന്നായിരുന്നു ദിവസങ്ങള്‍ക്ക് മുന്‍പുവരെയുണ്ടായിരുന്ന റിപ്പോര്‍ട്ടുകള്.\nചെന്നിത്തലയ്ക്ക് വേണ്ടി ഉമ്മന്‍ചാണ്ടി എഐസിസി നേതൃത്വത്തില് കടുത്ത സമ്മര്‍ദ്ദം ചെലുത്തുകയാണെന്ന വാര്‍ത്തകളുണ്ടായിരുന്നു. ഇതിന് പിന്നാലെ മുന് മുഖ്യമന്ത്രിക്കെതിരെ രൂക്ഷ വിമര്‍ശനവുമായി കോണ്‍ഗ്രസ് പ്രവര്‍ത്തകര് തന്നെ രംഗത്തെത്തി. പ്രതിപക്ഷ നേതൃസ്ഥാനത്ത് വി ഡി സതീശനും കെപിസിസി അദ്ധ്യക്ഷനായി കെ സുധാകരനും വരുന്നതിന് തടസം നില്‍ക്കരുതെന്ന് ആവശ്യപ്പെട്ട് ഉമ്മന് ചാണ്ടിയുടെ ഫേസ്ബുക്ക് പേജില് പ്രതികരണങ്ങളുണ്ടായി. പ്രതിപക്ഷ നേതൃസ്ഥാനവുമായി ബന്ധപ്പെട്ട് ആരുമായും ഒരു ചര്‍ച്ചയും നടത്തിയിട്ടില്ലെന്നും മറിച്ചുള്ള മാധ്യമ വാര്‍ത്തകള് അസത്യമാണെന്നും ഉമ്മന് ചാണ്ടി ഫേസ്ബുക്കില് കുറിച്ചു. എഐസിസി നിരീക്ഷകര്‍ക്ക് മുന്നില് തന്റെ നിലപാട് വ്യക്തമാക്കിയതിന് ശേഷം വിഷയത്തില് ഇടപെട്ടിട്ടില്ലെന്നും ഉമ്മന് ചാണ്ടി പറഞ്ഞു.\nഎഐസിസി നിരീക്ഷകരായ മല്ലികാര്‍ജുന് ഖാര്‍ഗെ, വി വൈത്തിലിംഗം എന്നിവര് ദിവസങ്ങള്‍ക്ക് മുന്‍പ് തിരുവനന്തപുരത്ത് പാര്‍ട്ടി എംഎല്‍എമാരുമായി കൂടിക്കാഴ്ച്ച നടത്തി റിപ്പോര്‍ട്ട് തയ്യാറാക്കിയിരുന്നു. ഗ്രൂപ്പ് താല്‍പര്യങ്ങള് നോക്കാതെ കോണ്‍ഗ്രസ് എംഎല്‍എമാരില് 12ഓളം പേര് സതീശനെ പിന്തുണച്ചു. പ്രതിപക്ഷ നേതൃസ്ഥാനത്ത് ചെന്നിത്തല തുടര്‍ന്നാല് ജനങ്ങള്‍ക്ക് വിശ്വാസ്യത കുറഞ്ഞേക്കുമെന്ന് യുവ നേതാക്കള് എഐസിസി നിരീക്ഷകരോട് അഭിപ്രായപ്പെട്ടെന്നാണ് വിവരം.\nCongressRamesh ChennithalaUDFVD Satheesan


ജസ്റ്റിസ് കുര്യന് ജോസഫ് ഇന്ന് വിരമിക്കും; പടിയിറങ്ങുന്നത് 1034 വിധികള് പറഞ്ഞ മലയാളി ജഡ്ജി\nമുന് ചീഫ് ജസ്റ്റിസ് ദീപക് മിശ്രക്കെതിരെ പ്രതിഷേധിച്ച് വാര്‍ത്താ സമ്മേളനം നടത്തിയ മുതിര്‍ന്ന ജഡ്ജിമാരുടെ കൂട്ടത്തിലും കുര്യന് ജോസഫുണ്ടായിരുന്നു.\n29 Nov, 2018 at 01:26 AM\nസുപ്രിം കോടതിയിലെ മലയാളി മുഖമായ ജസ്റ്റിസ് കുര്യന് ജോസഫ് ഇന്ന് വിരമിക്കും. അഞ്ച് വര്‍ഷം കൊണ്ട് ആയിരത്തിലധികം വിധിന്യായങ്ങള് എഴുതിയാണ് പടിയിറക്കം. മുന് ചീഫ് ജസ്റ്റിസ് ദീപക് മിശ്രക്കെതിരെ പ്രതിഷേധിച്ച് വാര്‍ത്താ സമ്മേളനം നടത്തിയ മുതിര്‍ന്ന ജഡ്ജിമാരുടെ കൂട്ടത്തിലും കുര്യന് ജോസഫുണ്ടായിരുന്നു.\nസുപ്രിം കോടതി കൊളീജിയത്തിലെ മൂന്നാമൻ. വൈവാഹിക കേസുകളില് പലപ്പോഴും മധ്യസ്ഥന്. പരമോന്നത കോടതിയില് 1034 വിധികള് എഴുതിയ ആദ്യ മലയാളി. കോടതി ഭരണത്തിലെ അരുതായ് മകളില് മുന് ചീഫ് ജസറ്റിസ് ദീപക് മിശ്രക്കെതിരെ വാര്‍ത്താസമ്മേളനം നടത്തി പ്രതിഷേധിച്ച മുതിര്‍ന്ന ജഡ്ജി. അങ്ങനെ വിശേഷണങ്ങള് ഏറെയുണ്ട് ജസ്റ്റിസ് കുര്യന് ജോസഫിന്. മുത്തലാഖ്, ജുഡീഷ്യല് നിയമന കമ്മീഷന് തുടങ്ങിയ സുപ്രധാന കേസുകളില് വിധി പറഞ്ഞ ഭരണഘടനാ ബെഞ്ചിലെ അംഗമായിരുന്നു. ദാമ്പത്യ തർക്ക കേസുകളിൽ മിക്കതിലും കക്ഷികളെ രമ്യതയിലാക്കുന്നതിലും, സമാധാനപരമായി വേർപിരിക്കുന്നതിലും, കുട്ടികളുടെ സംരക്ഷണം ഉറപ്പാക്കുന്നതിലും പ്രവീണ്യം തെളിയിച്ചു. മുംബൈ സ്ഫോടനപരമ്പരക്കേസിലെ പ്രതി യാക്കൂബ് മേമന്റെ മരണ വാറന്റ് കുര്യന് ജോസഫ് റദ്ദാക്കിയത് ജുഡിഷ്യറിയിലും പുറത്ത് ചര്‍ച്ചക്ക് വഴിയൊരുക്കി. വധ ശിക്ഷ തന്നെ എടുത്തു കളേണ്ടതിനെ കുറിച്ച് ആലോചിക്കണമെന്ന് ഇന്നലെ പ്രസ്താവിച്ച വിധിയിലും കുര്യന് ജോസഫ് ചൂണ്ടിക്കാട്ടി.\nമഹാപ്രളയത്തില് കേരളം വിറങ്ങലിച്ചു നിന്നപ്പോള് ഡല്‍ഹിയില്‍നിന്നുയര് കരുതലിന്റെ കൈകളിലൊന്ന് ഈ ജ്ഡ്ജിയുടെതായിരുന്നു. സംഭാവനകള് ശേഖരിക്കുന്ന ചടങ്ങില് ചുക്കാന് പിടിച്ച ജസ്റ്റിസ് നമ്മള് അതിജീവിക്കുമെന്ന് പാടി മലയാള നാടിന് കരുത്തേകി. 2013 മാര്‍ച്ച് എട്ടിനാണ് ജസ്റ്റിസ് കുര്യന് ജോസഫ് സുപ്രിം കോടതി ജഡ്ജിയായി നിയമിതനായത്.\nAlso read: 1031 വിധികള്; സുപ്രീംകോടതിയില് ഏറ്റവും കൂടുതല് വിധികളെഴുതിയ മലയാളിയായി ജസ്റ്റിസ് കുര്യന് ജോസഫ്\nAlso read: ഇനിയും മൌനം തുടര്‍ന്നാല് ചരിത്രം മാപ്പ് തരില്ല; കേന്ദ്രത്തിനെതിരെ ജസ്റ്റിസ് കുര്യന് ജോസഫ്\nRetireJustice Kurian Joseph


അകാലനരയും മുടി വട്ടത്തിൽ കൊഴിയലും : Deepika.com Family Health News | grey hair health reasons\nകഴിഞ്ഞ തലമുറയെ അപേക്ഷിച്ച് അഞ്ചു മുതൽ പത്തു വർഷം നേരത്തെയാണ് ഇപ്പോൾ മുടി നരയ്ക്കുന്നത്. അന്തരീക്ഷത്തിലും ജീവിത ശൈലിയിലും വന്ന മാറ്റമാകാം ഇതിനു കാരണം. മുടിയുടെ നിറത്തിനു കാരണമായ മെലാനിൻ എന്ന വർണകം ശരീരത്തിൽ വിവിധ കാരണങ്ങളാൽ കുറയുന്നതാണ് ഈ അവസ്ഥയ്ക്കു കാരണം.\nതൈറോയിഡ് തകരാറുകളും പാരന്പര്യവും വേർണേഴ്സ് സിൻഡ്രം, തോംസണ് സിൻഡ്രം മുതലായ ശാരീരിക രോഗാവസ്ഥകളും അകാല നരയുണ്ടാക്കാം. കൃത്രിമ ഡൈകൾ മുടി ആകെ നരയ്ക്കുന്നതിന്‍റെ ആക്കം കൂട്ടുന്നു. അകാല നരയെ ഒരു പരിധി വരെ ഹോമിയോപ്പതി മരുന്നുകൾ കൊണ്ടു നിയന്ത്രിക്കാൻ സാധിക്കും.\nമുടി വട്ടത്തിൽ കൊഴിയുന്പോൾ\nഅലോപേഷ്യ ഏരിയേറ്റ എന്ന ഓട്ടോ ഇമ്യൂണ് രോഗാവസ്ഥയിൽ, തലയിൽ ഒരിടത്തെ മുടി വട്ടത്തിൽ കൊഴിഞ്ഞു പോകുന്നു. ചിലരിൽ ഇത് ശരീരത്തിലും കാണാം. ശരീരം സ്വന്തം മുടിവേരുകളെ തന്നെ നശിപ്പിക്കുന്ന ഈ രോഗാവസ്ഥ ചിലരിൽ തനിയെ മാറും.\nഎന്നാൽ മറ്റു ചിലരിൽ ഇതു വ്യാപിച്ച് തലമുടി മുഴുവൻ കൊഴിഞ്ഞു പോകുന്ന അലോപേഷ്യ ടോട്ടാലിസ് എന്ന അവസ്ഥയും മറ്റു ചിലരിൽ ഇതു വീണ്ടും വരുന്ന അവസ്ഥയും ഉണ്ട്. അതിനാൽ ചികിത്സ ചെയ്യുന്നതാണ് അഭികാമ്യം. ഹോമിയോപ്പതിയിൽ ഇതിനു വളരെ ഫലപ്രദമായ ചികിത്സ ലഭ്യമാണ്.\nഇതു കൂടാതെ ശസ്ത്രക്രിയ, പ്രസവം, ചില മരുന്നുകൾ, മുടിയിൽ അനുഭവപ്പെടുന്ന ബാഹ്യ സമ്മർദങ്ങൾ എന്നിവയുടെ ഫലമായും മുടികൊഴിയാം . ഇതിനെ വൈദ്യ ഭാഷയിൽ ടീലോജെൻ എഫ്ളൂവിയം എന്നു പറയുന്നു.\nഎന്നാൽ ഇതുപോലെ കാൻസർ ചികിത്സയിലുപയോഗിക്കുന്ന കീമോതെറാപ്പി മരുന്നുകൾ കൊണ്ടുണ്ടാകാവുന്ന മുടികൊഴിച്ചിലിനെ അനൊജെൻ എഫ്ളൂവിയം എന്നാണു പറയുന്നത്.


മുട്ടിൽ മരം മുറി കേസ്; സസ്പെൻഡ് ചെയ്ത വനംവകുപ്പ് ഉദ്യോഗസ്ഥരെ തിരിച്ചെടുത്ത ഉത്തരവ് മരവിപ്പിച്ച് സർക്കാർ – Media Mangalam\nകൽപ്പറ്റ: മുട്ടിൽ മരംമുറി കേസിൽ സസ്പെൻഡ് ചെയ്ത വനം വകുപ്പ് ഉദ്യോഗസ്ഥരെ തിരിച്ചെടുത്ത ഉത്തരവ് മരവിപ്പിച്ച് സർക്കാർ. ചീഫ് ഫോറസ്റ്റ് കൺസർവേറ്ററുടെ ഉത്തരവ് പിൻവലിക്കാൻ നിർദേശം നൽകിയത് വനം വകുപ്പ് മന്ത്രി എ കെ ശശീന്ദ്രനാണ്.\nലക്കിടി ചെക്ക്പോസ്റ്റിലെ സെക്ഷൻ ഫോറസ്റ്റ് ഓഫീസർ വിഎസ് വിനേഷ്, ബീറ്റ് ഫോറസ്റ്റ് ഓഫീസർ ശ്രീജിത്ത് എന്നിവരെയാണ് കഴിഞ്ഞ ദിവസം സർവീസിൽ തിരിച്ചെടുത്ത് കൊണ്ട് ഉത്തരവിറക്കിയത്. സസ്പെൻഷൻ പിൻവലിക്കുന്നത് തുടരന്വേഷണത്തെ ബാധിക്കില്ലെന്ന് കണ്ടെത്തിയായിരുന്നു ഇരുവരെയും തിരിച്ചെടുത്തത്. എന്നാൽ ഉത്തരവ് ഇറക്കുന്നത് സംബന്ധിച്ച് ചീഫ് ഫോറസ്റ്റ് കൺസർവേറ്റർ ഡികെ വിനോദ്കുമാർ മന്ത്രിയുമായി കൂടിയാലോചന നടത്തിയില്ലെന്നാണ് സൂചന.\nഅതേസമയം മുട്ടിൽ മരം മുറി കേസിലെ പ്രതികൾക്ക് ജാമ്യം അനുവദിച്ചു. പ്രതികൾക്കെതിരെ മീനങ്ങാടി പോലീസ് രജിസ്റ്റർ ചെയ്ത കേസിലാണ് ജാമ്യം ലഭിച്ചത്. ബത്തേരി കോടതിയാണ് അഗസ്റ്റിൻ സഹോദരന്മാർക്കും ഡ്രൈവർ വിനീഷിനും ജാമ്യം നൽകിയത്. എന്നാൽ വനം വകുപ്പ് കേസിലും ജാമ്യം ലഭിച്ചാൽ മാത്രമേ പ്രതികൾക്ക് പുറത്തിറങ്ങാൻ കഴിയൂ.\nmuttil wood robbery എ കെ ശശീന്ദ്രൻ മുട്ടിൽ മരം മുറി കേസ്


12 കിലോമീറ്റര് ഓടി കൊലക്കേസ് പ്രതിയെ പിടികൂടി; താരമായി പൊലീസ് നായ | Police Sniffer Dog Runs 12 km To Track Down Murder Accused\n12 കിലോമീറ്റര് ഓടി കൊലക്കേസ് പ്രതിയെ പിടികൂടി; താരമായി പൊലീസ് നായ\nBengaluru, First Published 20, Jul 2020, 8:54 PM\n50ഓളം കൊലപാതക കേസിലും 60ഓളം മോഷണക്കേസിലും പ്രതികളെ പിടികൂടാന് സഹായിച്ച തുംഗ ഡിപ്പാര്‍ട്ട്‌മെന്റില് നേരത്തെ പ്രശസ്തയാണ്.\nബെംഗളൂരു 12 കിലോമീറ്റര് ഓടി കൊലക്കേസിലെ പ്രതിയെന്ന് സംശയിക്കുന്നയാളെ പിടികൂടാന് സഹായിച്ച പൊലീസ് നായ താരമായി. ജൂലായ് 10നാണ് കര്‍ണാടകയിസെ ദേവനഗരെ ജില്ലയില് സംഭവം നടന്നത്. വെടിയേറ്റ് മരിച്ച നിലയില് ചന്ദ്രനായക് എന്നയാളെ കണ്ടെത്തി. കൊലക്കേസില് ചേതന് എന്നയാളെയാണ് പൊലീസ് അറസ്റ്റ് ചെയ്തത്.\nകൊലപാതകം നടന്ന് ഒരാഴ്ചക്ക് ശേഷമാണ് പൊലീസിന് പ്രതിയെക്കുറിച്ച് സൂചന ലഭിച്ചത്. പ്രതിയായ ചേതനെ പിടികൂടാന് പൊലീസ് ഡോഗ് സ്‌ക്വാഡിലെ തുംഗ എന്ന 10 വയസ്സുകാരി ഡോബര്‍മാന്റെ സഹായം തേടുകയായിരുന്നു. 50ഓളം കൊലപാതക കേസിലും 60ഓളം മോഷണക്കേസിലും പ്രതികളെ പിടികൂടാന് സഹായിച്ച തുംഗ ഡിപ്പാര്‍ട്ട്‌മെന്റില് നേരത്തെ പ്രശസ്തയാണ്.\nപ്രതിയെക്കുറിച്ച് സൂചന ലഭിച്ചതിനെ തുടര്‍ന്ന് 12 കിലോമീറ്റര് ഓടിയ തുംഗ കാശിപൂരിലെ പ്രതിയുടെ വീടിന്റെ മുന്നിലെത്തിയാണ് ഓട്ടം അവസാനിപ്പിച്ചത്. തുടര്‍ന്ന് പൊലീസ് വീട്ടിലുള്ളവരെ ചോദ്യം ചെയ്തു. ഇതില് സംശയകരമായി പെരുമാറിയ ഒരാളെ കസ്റ്റഡിയിലെടുത്ത് ചോദ്യം ചെയ്തതോടെയാണ് കൊലപാതക വിവരങ്ങള് പുറത്തായത്. ഒരുലക്ഷം രൂപ കടം വാങ്ങിയതുമായി ബന്ധപ്പെട്ട തര്‍ക്കമാണ് കൊലപാതകത്തിന് കാരണമെന്ന് പ്രതി സമ്മതിച്ചു. ഇയാള്‍ക്കെതിരെ നേരത്തെയും നിരവധി ക്രിമിനല് കേസുകളുണ്ട്. ഹെഡ് കോണ്‍സ്റ്റബിള് പ്രകാശാണ് തുംഗയെ നിയന്ത്രിച്ചത്.\nപൊലീസ് സ്റ്റേഷനില് നിന്ന് മോഷ്ടിച്ച റിവോള്‍വര് ഉപയോഗിച്ചായിരുന്നു വെടിവെച്ചതെന്ന് പ്രതി പൊലീസിനോട് പറഞ്ഞു.


അഞ്ച് കാമറകളുമായി ഒരു ഫോണ്; സാംസങ് ഗാലക്‌സി എ9 വരുന്നു | Malayalam News\nഅഞ്ച് കാമറകളുമായി ഒരു ഫോണ്; സാംസങ് ഗാലക്‌സി എ9 വരുന്നു\nക്വാലലംപൂര്- കാമറയുടെ എണ്ണം കാട്ടി വില്‍പ്പനയില് മുന്നേറുന്ന ചൈനീസ് കമ്പനികളെ നേരിടാന് കൊറിയന് സ്മാര്‍ട്‌ഫോണ് ഭീമന്മാരായ സാംസങ് അഞ്ചു കാമറകളടങ്ങിയ പുതിയ ഫോണ് അവതരിപ്പിച്ചു. പിന്‍വശത്ത് നാലു പ്രധാന കാമറകളുള്ള ലോകത്തെ ആദ്യ ഫോണെന്നു പരിചയപ്പെടുത്തിയാണ് മലേഷ്യന് തലസ്ഥാനത്ത് സാംസങ് ഗാലക്‌സി എ9 പുറത്തിറക്കിയത്. അടുത്ത മാസമെ ഈ ഫോണ് വിപണിയിലെത്തൂ. പിന്‍വശത്ത് വരിവരിയായി ഘടിപ്പിച്ചിരിക്കുന്ന നാലു കാമറകള് ഇനി കാഴ്ചകള്‍ക്ക് മിഴിവ് കൂട്ടും. എട്ട് മെഗാപിക്‌സല് അള്‍ട്രാ വൈഡ് സെന്‍സര്, 24 എംപി മുഖ്യ സെന്‍സര്, അഞ്ച് എം.പി ഡെപ്ത് സെന്‍സര്, 10 എം.പി ടെലിഫോട്ടോ സെന്‍സര് എന്നിവ അടങ്ങിയതാണ് ഈ ക്വാഡ്ര കാമറ ഫോണ്. ഇതിനെല്ലാം പുറമെ 24 എം.പി കിടിലന് സെല്‍ഫി കാമറ മുന്നിലും ഉണ്ട്.\n6.3 ഇഞ്ച് ഫുള് എച്.ഡി ഇന്‍ഫിനിറ്റി ഡിസ്‌പ്ലേയാണ് ഈ ഫോണിന്റെ മറ്റൊരു സവിശേഷത. എട്ട്/ആറ് ജി.ബി റാമും ഉണ്ട്. 128 ജി.ബി ആണ് ഇന്‍ബില്‍റ്റ് സ്റ്റോറേജ്. ഇത് 512 ജി.ബി വരെ ആക്കാം. 3,800 എം.എ.എച് ബാറ്ററിയും ഈ ഫോണിന് കരുത്തേകുന്നു. ഫേയ്‌സ് അണ്‍ലോക്ക്, ബിക്‌സ്ബി അസിസ്റ്റന്റ്, സാംസങ് പേ സംവിധാനങ്ങളും ഉണ്ട്. ഫിംഗര്‍പ്രിന്റ് സെന്‍സര് പിന്‍വശത്താണ്. 599 യൂറോയിലാണ് വില തുടങ്ങുന്നത്. ഏകദേശം 51,300 ഇന്ത്യന് രൂപ വരുമിത്. ഇന്ത്യയിലെ വിലയോ എന്നെത്തുമെന്നോ പ്രഖ്യാപിച്ചിട്ടില്ല.\nInfo Plus Samsung Galaxy A9 Quadra phone four primary camera smartphone


Amazon Apple Days: iPhones At Lowest Cost, Full Details - Malayalam Goodreturns\n» ഐഫോണുകള് ഏറ്റവും കുറഞ്ഞ വിലയില് — ആമസോണ് ആപ്പിള് ഡേയ്‌സിന് തുടക്കമായി\nPublished: Monday, July 20, 2020, 13:14 [IST]\n44 min ago സെന്‍സെക്‌സ് 60,000 പോയിന്റിലേക്ക്; മുന്നറിയിപ്പുമായി വിപണി വിദഗ്ധര്\nആപ്പിള് ഐഫോണ് വാങ്ങാന് ഒരുങ്ങുന്നവര്‍ക്ക് സന്തോഷ വാര്‍ത്ത. ആമസോണിന്റെ 'ആപ്പിള് ഡേയ്‌സ്' എത്തിക്കഴിഞ്ഞു. ആമസോണ് ഇന്ത്യയുമായി കൈകോര്‍ത്ത് പരിമിത കാലത്തേക്ക് ഏറ്റവും കുറഞ്ഞ വിലയില് ഐഫോണുകള് ലഭ്യമാക്കാന് ആപ്പിള് തുടങ്ങി. ആപ്പിള് ഡേയ്‌സ് വില്‍പ്പനയുടെ ഭാഗമായി ഐഫോണ് 11 ശ്രേണിയിലാണ് ആകര്‍ഷകമായ ഓഫറുകള് ഒരുങ്ങുന്നത്.\nഐഫോണുകള്‍ക്ക് പുറമെ ആപ്പിള് വാച്ച്, മാക്ബുക്ക് തുടങ്ങിയ മറ്റു ആപ്പിള് ഉത്പന്നങ്ങളിലും വിലക്കിഴിവും ആനുകൂല്യങ്ങളുമുണ്ട്. ജൂലായ് 20 മുതല് 25 വരെയാണ് ആമസോണ് ആപ്പിള് ഡേയ്സ്. ഏറ്റവും കുറഞ്ഞ വിലയില് ഐഫോണ് 11 മോഡലുകള് വാങ്ങാമെന്നതുതന്നെ വില്‍പ്പനയുടെ പ്രധാന ആകര്‍ഷണം.\nകഴിഞ്ഞവര്‍ഷം വിപണിയിലെത്തിയ ഐഫോണ് 11 -ന് 5,400 രൂപയുടെ വിലക്കിഴിവ് ലഭിക്കും. ഇതോടെ 62,900 രൂപയ്ക്കാണ് ഐഫോണ് 11 ശ്രേണിയുടെ വില ആരംഭിക്കുക. എച്ച്ഡിഎഫ്‌സി ബാങ്കിന്റെ ഡെബിറ്റ്, ക്രെഡിറ്റ് കാര്‍ഡുകള് ഉപയോഗിച്ച് ഐഫോണ് 11 പ്രോ, ഐഫോണ് 11 പ്രോ മാക്‌സ് വാങ്ങുന്നവര്‍ക്ക് 4,000 രൂപയുടെ അധിക ഡിസ്‌കൗണ്ടും ലഭിക്കും. ഐഫോണ് 11 -ന് പുറമെ മറ്റു ഐഫോണ് മോഡലുകളിലും ആകര്‍ഷകമായ വില ഒരുങ്ങുന്നത് കാണാം.\nഐഫോണ് 8 64 ജിബി മോഡലിന് 41,500 രൂപയാണ് ഇപ്പോള് വില. നേരത്തെ, 41,999 രൂപയ്ക്കായിരുന്നു ഫോണ് വിറ്റിരുന്നത്. ഐപാഡില് 5,000 രൂപയുടെ ഫ്‌ളാറ്റ് ഡിസ്‌കൗണ്ട് ആപ്പിള് പ്രഖ്യാപിച്ചിട്ടുണ്ട്. ആപ്പിള് വാച്ചില് (സീരീസ് 3) ഉപഭോക്താക്കള്‍ക്ക് 1,000 രൂപ ഡിസ്‌കൗണ്ടും ലഭിക്കും. എന്നാല് ഇടപാടുകള് എച്ച്ഡിഎഫ്‌സി ബാങ്കിന്റെ ഡെബിറ്റ്, ക്രെഡിറ്റ് കാര്‍ഡുകളില് ആയിരിക്കണമെന്ന് മാത്രം.\nഎച്ച്ഡിഎഫ്‌സി ബാങ്ക് കാര്‍ഡുകളാണ് ഉപയോഗിക്കുന്നതെങ്കില് ആപ്പിള് മാക്ബുക്ക് പ്രോയില് 7,000 രൂപയുടെ ഉടനടി ഡിസ്‌കൗണ്ടിനും ഉപഭോക്താക്കള് അര്‍ഹരാണ്. ആപ്പിള് ഐഫോണ് 12 -ന്റെ അവതരണത്തിന് മുന്നോടിയായാണ് ഇപ്പോള് ആമസോണ് ആപ്പിള് ഡേയ്‌സ് വില്‍പ്പനയെന്നത് ശ്രദ്ധേയം. പുതുതലമുറ ഐഫോണ് 12 മോഡലുകള് ഫ്‌ളാറ്റ് എഡ്ജ്, ബോക്‌സ് ടൈപ്പ് ഡിസൈന് ശൈലി പിന്തുടരുമെന്നാണ് സൂചന. ഐഫോണ്4-ന്റെ ഡിസൈന് തത്വമായിരിക്കും ഐഫോണ് 12 ഓര്‍മ്മപ്പെടുത്തുക.\nഈ വര്‍ഷം വിപണിയിലെത്തിയ മറ്റു ഫ്‌ളാഗ്ഷിപ്പ് സ്മാര്‍ട്‌ഫോണുകള്‍ക്ക് സമാനമായി ആധുനിക 5ജി കണക്ടിവിറ്റി ഐഫോണ് 12 മോഡലുകളും അവകാശപ്പെടും. ആപ്പിള് ഇന്നുവരെ പുറത്തിറക്കിയിട്ടുള്ളതില്‍വെച്ച് ഏറ്റവും കരുത്തുറ്റ A14 ചിപ്‌സെറ്റായിരിക്കും ഐഫോണ് 12 -ല് പ്രവര്‍ത്തിക്കുക. കമ്പനിയുടെ പുതിയ ഐഓഎസ് 14 ഐഫോണ് 12 മോഡലുകള്‍ക്ക് ആധാരമാകും.\nAmazon Apple Days: iPhones At Lowest Cost, Full Details\nAmazon Apple Days: iPhones At Lowest Cost, Full Details. Read in Malayalam.\nStory first published: Monday, July 20, 2020, 13:14 [IST]


എന്റെ ചില കുറിപ്പുകള്: പള്‍സ്\nചിത്രകലയെന്നത് വളരെ നിസ്സാര സംഗതിയാണന്ന് പഠിപ്പിച്ചത് പപ്പൻ സാറാണ്. ഒരു കഷണം ഹൽ‌വ തിന്നുന്നത്പോലെ രുചികരവും സിമ്പിളും. ഒരു മാമ്പഴമോ, താമരയോ, ചെമ്പരത്തിയിലയോ അതേപടി കടലാസിലോട്ട് പകർത്തുന്നതിനപ്പുറമൊന്നുമില്ല ചിത്രകല! സോ സിമ്പിൾ!\nകേവലം ഒരു വർഷം കൊണ്ട് ഏത് വിദ്യാർത്ഥിക്കും മാമ്പഴം,താമര,ചെമ്പരത്തി ഇല എന്നിവ കണ്ണടച്ച് കൊണ്ടും വരയ്ക്കാവുന്ന മാന്ത്രികവിദ്യ പപ്പൻ സാറിന് സ്വന്തമായിട്ടുള്ളതായിരുന്നു. മാമ്പഴം,താമര, ചെമ്പരത്തി ഇല എന്നിവ വരയ്ക്കുന്നതിൽ സ്പെഷ്യലൈസ് ചെയ്ത ഒരു നൂറൂ‍കൂട്ടം വിദ്യാർത്ഥികളെ സൃഷ്ടിച്ചവൻ എന്ന നിലയ്ക്ക് പപ്പൻ സാർ സ്കൂളിന്റെ ചരിത്രത്തിൽ ചിരപ്രതിഷ്ഠ നേടുകയും ചെയ്തു.\nബ്ലാക്ക്ബോർഡിൽ ചോക്ക് കൊണ്ട് മാമ്പഴം വരയ്ക്കുമ്പോൾ മാഷ് പറയും, മാമ്പഴത്തിന്റെ വളവ് തിരിവുകൾ അതേപോലെ പകർത്തണമെങ്കിൽ നല്ല കൈവഴക്കം വേണമെന്ന്. അതിന് കൈവഴക്കത്തിനുള്ള എക്സർസൈസുകൾ ചെയ്യണമെന്ന്. ചപ്പാത്തിയ്ക്ക് മാവ് കുഴയ്ക്കുന്നത് പോലെ.\nവീട്ടിൽ കറിയ്ക്കരയ്ക്കുന്നതും,ഉഴുന്നാട്ടുന്നതും മാഷായതിനാലാണ് മാഷിന് നല്ല കൈ വഴക്കമെന്ന് പിച്ചാണ്ടി പിൻ‌ബഞ്ചിലിരുന്ന് പറഞ്ഞത് മുൻ‌ബഞ്ചുകളിൽ എത്തിച്ചേരുകയും അടുത്ത ക്ലാസ്സുകളിൽ പോലും കേൾക്കുന്ന രീതിയിലുള്ള കൂട്ടച്ചിരി ഉണ്ടായതും സ്കൂളിൽ മൊത്തം അത് പാട്ടായതും പിന്നീടുണ്ടായ സം‌ഭവങ്ങൾ!\nപിച്ചാണ്ടിയെ മേശപ്പുറത്ത് കയറ്റി നിർത്തി പപ്പൻ സാർ സൈക്കിൾ ചവുട്ടിച്ചതും, പിന്നീട് അതേച്ചൊല്ലി സ്റ്റാഫ് റുമിലുണ്ടായ കശപിശയിൽ മാലതി ടീച്ചർ പപ്പൻ സാറിനെ ‘ഇഡ്ഢലി’ എന്ന് വിളിച്ചതും, പപ്പൻ സാർ മാലതി ടീച്ചറിന്റെ മുടിയിൽ ചിത്രകലാപരമായി പിടിച്ചതും സ്കൂളിന്റെ ചരിത്രത്തിലെ കറുത്ത അദ്ധ്യായങ്ങളിൽ ഒന്ന്!\nകുട്ടികളുടേയും സഹപ്രവർത്തകരുടേയും അവഹേളനത്തിൽ മനംനൊന്താണ് മാഷ് പൊതുജനസേവനത്തിനിറങ്ങിയതെന്നും, അതല്ല ചിത്രകലയിൽ മാങ്ങയോ,താമരയോ,ചെമ്പരത്തി ഇലയോ അല്ലാതെ മറ്റൊന്നുമില്ല എന്നുള്ളതിന്റെ വിരസത മാറ്റാനാണ് മാഷ് പൊതുജനസേവനത്തിനിറങ്ങിയതെന്നുമുള്ള രണ്ട് അഭിപ്രായങ്ങളുണ്ട്!\nചിത്രകലാദ്ധ്യാപനം ഹോബിയും പൊതുജനസേവനം ജോലിയുമായി മാറിയപ്പോൾ മാഷിനെ ചുരുക്കം ചില ദിവസങ്ങളിൽ മാത്രമേ സ്കൂളിൽ കാണുവാനും തന്നിമിത്തം മാങ്ങ, താമര,ചെമ്പരത്തി ഇല തുടങ്ങിയ വിശേഷവസ്തുക്കളെ കടലാസിലോട്ടാക്കുന്ന പ്രതിഭാധനരായ ചിത്രകാരന്മാരുടെ എണ്ണം നാൾക്കുനാൾ സ്കൂളിൽ കുറഞ്ഞും വന്നു.\nപക്ഷേ എന്തൊക്കെ ആയാലും അദ്ധ്യാപനത്തിലൂടെ നേടിയതിനേക്കാൾ കൂടുതൽ അംഗീകാ‍രം ജനസേവനത്തിലൂടെ നേടിയെടുക്കുവാൻ മാഷിന് കഴിഞ്ഞു.\nസ്കൂളിൽ മാലതി ടീച്ചർ മാഷിനെ അവഹേളിച്ചെങ്കിൽ ജനസേവനരംഗത്തും ഒരു സ്ത്രീതന്നെയാണ് മാഷിന്റെ പേരിന് കളങ്കമുണ്ടാക്കാൻ ഇടയായത്.\nമോളി സിസ്റ്റർക്ക് നെഞ്ചുവേദന ഉണ്ടായി എന്നറിഞ്ഞ് ആദ്യമോടിയെത്തിയ ആളായിരുന്നു പപ്പൻ സാർ. രണ്ടാമത് എത്തിയത് അച്ചാർ പൊന്നമ്മയും. നെഞ്ചുവേദന ഹാർട്ട് അറ്റാക്കിന്റെ മുന്നോടിയാണന്നും അത് കൂടുതൽ നേരം നീണ്ട് നിന്നാൽ ശ്വാസം തന്നെ നിലച്ച് പോകുമെന്ന് മനസ്സിലാക്കിയ മാഷ് വേഗം തന്നെ കാർ വിളിച്ച് സിസ്റ്ററെ ആശുപത്രിയിൽ എത്തിക്കുവാൻ മുൻ‌കൈ എടുത്തു. പക്ഷേ മാഷറിഞ്ഞോ കഷ്ടകാലം പൊന്നമ്മയുടെ രൂപത്തിൽ അതേ കാറിൽ തന്നെ ഉണ്ടാകുമെന്ന്!\nനിശ്ചലമായി കിടക്കുന്ന സിസ്റ്ററുടെ ശരീരംപുറകിലെ സീറ്റിലിരിക്കുന്ന പൊന്നമ്മയുടേയും ബന്ധുക്കളുടേയും മടിയിൽ. മുൻസീറ്റിൽ മാഷും. അടുത്തിരിക്കുന്നവരുടെ ഏങ്ങലുകൾ ഇടയ്ക്കിടയ്ക്ക് കേൾക്കുന്നുണ്ട്. കാര് കുതിച്ച് പാഞ്ഞുകൊണ്ടിരുന്നു. മാഷിന് ഇരുന്നിട്ട് ഇരിക്കപ്പൊറുതിയില്ല. എങ്ങനെയാണ് ബന്ധുക്കളെയൊന്നാശ്വസിപ്പിക്കുക?\nഅപ്പോഴാണ് പുറകിൽ നിന്നും പൊന്നമ്മയുടെ അരുളിപ്പാടുണ്ടായത്. “ സാറേ സിസ്റ്റർക്ക് പ്ങ്‌ൾസില്ല”.\nമാഷ് പുറകിലേയ്ക്ക് എത്തിവലിഞ്ഞ് സിസ്റ്ററുടെ കൈത്തണ്ടയിൽ കയറിപ്പിടിച്ചു. കണ്ണടച്ച് പിടിച്ച് പൾസിൽ മാത്രം ശ്രദ്ധിച്ചു. പൊന്നമ്മ മാഷിന്റെ മുഖത്തേയ്ക്കും ശ്രദ്ധിച്ചു. കണ്ണടച്ചിരിക്കുന്നു. വിരുതൻ! ആപത്ത് സമയത്താണ് ഓരോരോ ലീലാവിലാസങ്ങൾ!\nമാഷിന്റെ കണ്ണുകൾ പതുക്കെ തുറന്നു. അതിൽ ആശ്വാസത്തിന്റെ വെള്ളിവെളിച്ചം! പൾസുണ്ട്. നല്ല ആരോഗ്യമുള്ള ആൾക്കുള്ളതുപോലെ തന്നെ. പേടിക്കാനൊന്നുമില്ല. മാഷിന്റെ മനസ്സ് ആഹ്ലാദത്താൽ അലതല്ലി.\n“ പൾസുണ്ട്...പൾസുണ്ട്...സിസ്റ്റർക്ക് പൾസുണ്ട്...പേടിക്കാനൊന്നുമില്ല.” മാഷിന്റെ വാക്കുകൾ കേട്ട് ബന്ധുക്കളുടെ മുഖത്ത് ആശ്വാസത്തിന്റെ തിരയിളക്കം.\nഅപ്പോൾ ദാ വരുന്നൂ എല്ലാവരേയും ഞെട്ടിച്ച് കൊണ്ട് പൊന്നമ്മയുടെ വാക്കുകൾ. തന്റെ കിണുങ്ങ് കൂടി മേമ്പൊടി ചേർത്ത് കൊണ്ട്...\n“പിന്നേ...മ്‌ങാഷേ...നിങ്‌ഹളിതെന്തോന്ന് പ്‌ങണിയാ ഹ്‌ങാണിച്ചേ...ഹ്‌ങ്ന്റെ കൈയിലെ പ്‌ങ്‌ൾസാ നിങ്ങള് നോക്കിയേ...”\nPosted by Sathees Makkoth | Asha Revamma at 12:41 PM\nJuly 7, 2008 at 6:10:00 PM GMT+5:30\nരസകരം പള്‍സ് പിടുത്തം\nJuly 7, 2008 at 7:43:00 PM GMT+5:30\nപപ്പന് സാറിന് കഷ്ടകാലമാണല്ലോ എവിടെപ്പോയാലും...\nJuly 7, 2008 at 10:22:00 PM GMT+5:30\nപപ്പന് സാര് മനസ്സില് നിറഞ്ഞു നിലക്കുന്നു.\nJuly 8, 2008 at 1:37:00 AM GMT+5:30\nആരുടെ കൈയിലായാലും പള്‍സുണ്ടായാമതി എന്നെങ്ങാണ്ടൊരു ചൊല്ലില്ലേ ...? എന്തായാലും സംഭവം കലക്കി.\nഓടോ : ഒത്തിരിക്കാലമായി എഴുതാതിരുന്നതിന്റെ കേടു തീര്‍ക്കാനാണോ പുറകേ പുറകേ പോസ്റ്റുകള് .. :)\nJuly 8, 2008 at 3:46:00 PM GMT+5:30\nJuly 8, 2008 at 5:02:00 PM GMT+5:30\nJuly 8, 2008 at 8:47:00 PM GMT+5:30\nഹ..ഹ..ഹ.... സതീശാ ഇതിങ്ങനെയാവുമെന്ന് സ്വപ്നേപി വിചാരിച്ചില്ല. കലക്കി.\nJuly 8, 2008 at 10:02:00 PM GMT+5:30\nപൾസ് അറിയാൻ വന്ന എല്ലാവർക്കും നന്ദി.\nJuly 21, 2008 at 6:47:00 PM GMT+5:30\n“മാഷ് പുറകിലേയ്ക്ക് എത്തിവലിഞ്ഞ് ........” മുതൽ ഒരിക്കൽകൂടി വായിച്ചപ്പൊ ഒഫീസിലിരുന്നു ചിരിച്ചുപോയി സതീശോ.\nഎന്തായാലും മാഷ് ഒരു സത്സ്വഭായി ആയിരുന്നിരിക്കണം അല്ലേ സതീശാ? അല്ലെങ്കിൽ പൊന്നമ്മേടെ പൾസ് റേറ്റ് തീർച്ചയായും കൂടിയിരുന്നേനേ !\nJanuary 15, 2009 at 12:39:00 PM GMT+5:30\nമാഷ് നല്ലൊരാൾ തന്നെ. തർക്കമില്ല.\nMarch 1, 2009 at 5:57:00 PM GMT+5:30


ചരിത്ര വിജയവുമായി ബംഗ്ലാദേശ് ; ഇന്ത്യയെ തോല്‍പ്പിച്ചത് ഏഴുവിക്കറ്റിന് - Samakalika Malayalam\nചരിത്ര വിജയവുമായി ബംഗ്ലാദേശ് ; ഇന്ത്യയെ തോല്‍പ്പിച്ചത് ഏഴുവിക്കറ്റിന് ; രോഹിതിന് റെക്കോര്‍ഡ്\nBy സമകാലിക മലയാളം ഡെസ്‌ക് | Published: 04th November 2019 08:19 AM |\nLast Updated: 04th November 2019 08:22 AM | A+A A- |\nന്യൂഡല്‍ഹി : ട്വന്റി-20 ക്രിക്കറ്റില് ഇന്ത്യയ്‌ക്കെതിരെ ചരിത്ര ജയം സ്വന്തമാക്കി ബംഗ്ലദേശ്. ന്യൂഡല്‍ഹി അരുണ് ജയ്റ്റ്‌ലി സ്‌റ്റേഡിയത്തില് നടന്ന മത്സരത്തില് ഏഴു വിക്കറ്റിനാണ് ബംഗ്ലാദേശ് ഇന്ത്യയെ മുട്ടുകുത്തിച്ചത്. ട്വന്റി-20 ക്രിക്കറ്റില് ഇന്ത്യയ്‌ക്കെതിരെ ബംഗ്ലാദേശ് നേടുന്ന ആദ്യ ജയമാണിത്. ഇന്ത്യ ഉയര്‍ത്തിയ 149 റണ്‍സ് വിജയലക്ഷ്യം പിന്തുടര്‍ന്ന ബംഗ്ലദേശ് മൂന്ന് വിക്കറ്റ് നഷ്ടത്തില് മൂന്ന് പന്തുകള് ബാക്കി നില്‍ക്കെ വിജയലക്ഷ്യം മറികടക്കുകയായിരുന്നു.\n43 പന്തില് 60 റണ്‍സുമായി പുറത്താകാതെ നിന്ന മുഷ്ഫിഖുര് റഹീമാണ് ബംഗ്ലദേശിന്റെ വിജയശില്‍പ്പി. തകര്‍പ്പന് സിക്‌സറോടെയാണ് ബംഗ്ലാദേശിന് മുഷ്ഫിഖര് ചരിത്ര ജയം സമ്മാനിച്ചത്. സൗമ്യ സര്‍ക്കാര് 39 റണ്‍സ് നേടി. മുഹമ്മദ് നയീം 28 പന്തില് 26 റണ്‍സ് നേടി. ഏഴു പന്തില് 15 റണ്‍സുമായി ബംഗ്ലദേശ് ക്യാപ്റ്റന് മഹ്മൂദുല്ല പുറത്താകാതെ നിന്നു. ഇന്ത്യയ്ക്കായി ദീപക് ചഹര്, ഖലീല് അഹമ്മദ്, യുസ്‌വേന്ദ്ര ചാഹല് എന്നിവര് ഓരോ വിക്കറ്റു വീതം വീഴ്ത്തി.\nടോസ് നഷ്ടപ്പെട്ട് ആദ്യം ബാറ്റ് ചെയ്ത ഇന്ത്യ 20 ഓവറില് ആറിന് 148 റണ്‍സെടുത്തു. 42 പന്തില് മൂന്ന് ഫോറും ഒരു സിക്‌സും ഉള്‍പ്പെടെ 41 റണ്‍സ് നേടിയ ശിഖര് ധവാനാണ് ഇന്ത്യയുടെ ടോപ് സ്‌കോറര്. ശ്രേയസ് അയ്യര് 13 പന്തില് 22 റണ്‍സും, ഋഷഭ് പന്ത് 26 പന്തില് 27 റണ്‍സുമെടുത്തു. ക്യാപ്റ്റന് രോഹിത് ശര്‍മ (5 പന്തില് 9), കെ.എല്. രാഹുല് (17 പന്തില് 15), ശിവം ദുബെ (1) എന്നിങ്ങനെയാണ് പുറത്തായ മറ്റ് ഇന്ത്യന് താരങ്ങളുടെ സ്‌കോറുകള്.\nബംഗ്ലദേശിനെതിരായ മത്സരത്തോടെ ഇന്ത്യയ്ക്കായി ഏറ്റവും കൂടുതല് ട്വന്റി20 മല്‍സരങ്ങള് കളിച്ചിട്ടുള്ള താരമെന്ന റെക്കോര്‍ഡ് രോഹിത് ശര്‍മ സ്വന്തമാക്കി. മുന് ഇന്ത്യന് നായകന് ധോണിയെയാണ് രോഹിത് പിന്നിലാക്കിയത്. രോഹിത് ശര്‍മ 99 രാജ്യാന്തര മത്സരങ്ങളില് ഇന്ത്യയ്ക്കായി ഇറങ്ങിയപ്പോള്, ധോണി കളിച്ചത് 98 മത്സരങ്ങളില്. ട്വന്റി 20യില് നിന്നുമാത്രം നാല് സെഞ്ചുറികളും 17 അര്‍ധ സെഞ്ചുറികളുമുള്‍പ്പെടെ 2,443 റണ്‍സാണ് രോഹിത് ശര്‍മ ഇതുവരെ നേടിയിട്ടുള്ളത്.\nഓള് റൗണ്ടര് ശിവം ദുബെ രാജ്യാന്തര ട്വന്റി20യില് ഇന്ത്യയ്ക്ക് വേണ്ടി ഇന്നലെ അരങ്ങേറി. അതേസമയം ടീമിലുള്ള മലയാളി താരം സഞ്ജു വി. സാംസണ് പ്ലേയിങ് ഇലവനില് ഇടം നേടാന് സാധിച്ചില്ല. നവംബര് ഏഴിന് രാജ്‌കോട്ടിലാണ് രണ്ടാം ട്വന്റി20 മത്സരം നടക്കുക. മൂന്നാം മത്സരം നവംബര് 10ന് നാഗ്പൂരില് നടക്കും.\nഇന്ത്യ ട്വന്റി-20 മുഷ്ഫിഖര് റഹിം രോഹിത് ശര്‍മ ബംഗ്ലാദേശ്


തെരഞ്ഞെടുപ്പ് പ്രചരണരംഗത്ത് സജീവമായി എല്‍ഡിഎഫ് | Reporter Live\nBy Web Desk\tMarch 13, 2019 4:51 pm A+ A-\nസ്ഥാനാര്‍ഥികളെ പ്രഖ്യാപിച്ചതിന് പിന്നാലെ തെരഞ്ഞെടുപ്പ് പ്രചരണരംഗത്ത് സജീവമാകുകയാണ് എല്‍ഡിഎഫ്. തര്‍ക്കങ്ങളെ തുടര്‍ന്ന് എതിരാളികള്‍ക്ക് സ്ഥാനാര്‍ഥി നിര്‍ണയം പോലും പൂര്‍ത്തിയാക്കാന് കഴിയാതിരിക്കുന്ന സാഹചര്യത്തില് ശക്തമായ പ്രചരണത്തിലൂടെ വോട്ടര്‍മാര്‍ക്കിടയിലേക്ക് ഇറങ്ങാനാണ് ശ്രമം. മുതിര്‍ന്ന നേതാവ് പി ജയരാജന്റെ തെരഞ്ഞെടുപ്പ് പ്രചരണത്തിന് എത്തിയ കോടിയേരി ബാലകൃഷ്ണന് വടകരയില് കൊലീബി സഖ്യത്തിനുള്ള ശ്രമങ്ങള് നടക്കുന്നുവെന്നും ആരോപിച്ചു.\nഇതര മുന്നണികള്‍ക്ക് മുമ്പേതന്നെ സ്ഥാനാര്‍ഥി നിര്‍ണയം പൂര്‍ത്തിയാക്കാന് കഴിഞ്ഞതിലൂടെ പ്രചരണരംഗത്ത് മുന്നേറാനുള്ള ശ്രമത്തിലാണ് ഇടതുമുന്നണി. പ്രതിപക്ഷത്തിനെതിരെ ശക്തമായ പ്രചരണങ്ങള് മണ്ഡലം കണ്‍വന്‍ഷനുകളിലൂടെ ഇതിനകം തന്നെ തുടങ്ങികഴിഞ്ഞു. ഇടതുപക്ഷപ്രസ്ഥാനങ്ങള്‍ക്ക് ശക്തമായ മുന്‍തൂക്കമുള്ള വടകരയും കോഴിക്കോടും തിരിച്ചുപിടിക്കാനുള്ള പ്രചരണപരിപാടികളാണ് ആസൂത്രണം ചെയ്തുവരുന്നത്. കഴിഞ്ഞ രണ്ട് തവണയും മണ്ഡലം കൈവിട്ടിരുന്നു. ഇതോടെയാണ് പൊതുസമ്മതനായ എ പ്രദീപ് കൂമാര് എംഎല്‍എയെ കൊഴിക്കോട് കൊണ്ടുവന്നത്. കരുത്തനായ പി ജയരാജന് വടകരയില് എത്തുമ്പോള് പാര്‍ട്ടി സംവിധാനങ്ങള് കാര്യക്ഷമമാകുമെന്നത് എതിരാളികളില് പോലും സമ്മര്‍ദ്ദമുണ്ടാക്കുന്നുണ്ട്. ഇത് പരാമവധി ഉപയോഗപ്പെടുത്തുകയെന്ന തന്ത്രമാണ് വടകര മണ്ഡലം കണ്‍വന്‍ഷന് ഉദ്ഘാടനം ചെയ്തു കൊണ്ട് സിപിഐഎം സംസ്ഥാന സെക്രട്ടറി കോടിയേരി ബാലകൃഷ്ണന് സ്വീകരിച്ചത്.\nalso read: അപവാദ പ്രചരണം നടത്തി രാഷ്ട്രീയ എതിരാളികളെ താറടിക്കാനാണ് സിപിഐഎം ശ്രമിക്കുന്നത്: എന്‍കെ പ്രേമചന്ദ്രന്\nവടകരയില് കോലീബി സഖ്യം ആവര്‍ത്തിക്കാനുള്ള സാധ്യതയുണ്ടെന്ന പരാമര്‍ശം പൊതു സ്ഥാനാര്‍ഥിയെ കണ്ടെത്തുന്നതില് നിന്നും പ്രതിപക്ഷത്തെ പിന്തിരിപ്പിക്കും. ഇതിലൂടെ എതിര്‍വോട്ടുകള് കേന്ദ്രീകരിക്കുന്നത് തടയാന് കഴിയുമെന്നും സിപിഐഎം കരുതുന്നുണ്ട്. ഇതിന് പുറമെ കെപിസിസി പ്രസിഡന്റ് മുല്ലപ്പള്ളി രാമചന്ദ്രന് മത്സരിക്കാന് തയ്യാറാകാത്തത് പരാജയഭീതിമൂലമാണെന്നും കോടിയേരി പരിഹസിച്ചു. അതേസമയം പി ജയരാജന് വടകരയില് പരാജയപ്പെടാതിരിക്കുകയെന്നത് സംസ്ഥാന നേതൃത്വത്തിന്റെ കൂടി ഉത്തരവാദിത്വമാണ്.\nMar 13, 2019 4:51 pm\n‘തുഷാര് തൃശൂരില് മത്സരിക്കുന്നതിനെക്കുറിച്ച് അറിയില്ല’; ആരിഫിനോട് മത്സരിക്കാന് കെ സി വേണുഗോപാലിന് ഭയമാണെന്നും…\nടികാ റാം മീണയെ മാറ്റണം; ബിജെപി തെരഞ്ഞെടുപ്പ് കമ്മീഷന് പരാതി നല്‍കി


വീരമൃത്യു വരിച്ച വി.വി. വസന്തകുമാറിന്റെ വസതിയില് നടന് മമ്മൂട്ടിയെത്തി – Pravasi Corner\nകശ്മീരിലെ പുല്‍വാമയില് ഭീകരാക്രമണത്തില് വീരമൃത്യു വരിച്ച വി.വി. വസന്തകുമാറിന്റെ വസതിയില് ആദരമര്‍പ്പിക്കാന് നടന് മമ്മൂട്ടിയെത്തി. ഉച്ചയ്ക്ക് പന്ത്രണ്ട് മണിയോടെയാണ് മമ്മൂട്ടി ലക്കിടിയിലെ വസന്തകുമാറിന്റെ വീട്ടിലെത്തിയത്.\nവസന്തകുമാറിന്റെ അമ്മ ശാന്തയെയും ഭാര്യ ഷീനയെയും മക്കളെയും ആശ്വസിപ്പിച്ച മമ്മൂട്ടി കുറച്ചു സമയം ഇവര്‍ക്കൊപ്പം ചിലവഴിച്ചതിനു ശേഷമാണ് മടങ്ങി പോയത്.വീട്ടില് നിന്ന് ഒരു കിലോമീറ്ററോളം ദൂരെയുള്ള കുടുംബ ശ്മശാനത്തിലാണ് വസന്തകുമാറിനെ അടക്കിയിരിക്കുന്നത്. നടന്നാണ് താരം അവിടേയ്ക്ക് എത്തിയത്.നടന് അബു സലിം, ബിജോ അലക്‌സാണ്ടര് (ഡെപ്യൂട്ടി സൂപ്രണ്ട് സ്‌പെഷല് ബ്രാഞ്ച് വയനാട്) എന്നിവര് മമ്മൂട്ടിക്കൊപ്പമുണ്ടായിരുന്നു.


bdjs | സിപിഐയെക്കാൾ ശക്തിയുള്ള ഞങ്ങളെ എൽഡിഎഫിനു പരിഗണിച്ചു കൂടെ; കേരള കോൺഗ്രസ്സിനെക്കാൾ ശക്തിയുള്ളപ്പോൾ യുഡിഎഫ് എന്തിനു മടിക്കുന്നു? ബിജിപിക്കൊപ്പം നിന്നിട്ട് കാര്യമില്ലെന്ന് തിരിച്ചറിഞ്ഞു യുഡിഎഫിലോ എൽഡിഎഫിലോ കയറിപ്പറ്റാൻ നീക്കങ്ങളുമായി ബിഡിജെസ്; ബിജെപിക്കു ഹിന്ദുത്വം പോരെന്നു പറഞ്ഞു പ്രചാരം നടത്തിയ വെള്ളാപ്പള്ളിയെ ഒപ്പം കൂട്ടാമെങ്കിൽ പിന്നെ മകനെ കൂട്ടാൻ ആണോ പിണറായിക്കു പ്രയാസം എന്ന് ചോദിച്ച് സോഷ്യൽ മീഡിയയും - MarunadanMalayali.com\nJuly 20, 2019 | 09:51 AM IST | Permalink\nചേർത്തല; നിയമസഭാ ഉപതിരഞ്ഞെടുപ്പ് അടുക്കുന്നതോടെ ബിഡിജെസും ബിജെപിയും തമ്മിലുള്ള അസ്വാരസ്യങ്ങൾ മറ നീക്കി പുറത്തു വരുന്നു. എൽ.ഡി.എഫിലും യു.ഡി.എഫിലും ഘടകകക്ഷിയായി ഉൾപ്പെടാനുള്ള എല്ലാ യോഗ്യതയും ബി.ഡി.ജെ.എസിനുണ്ടെന്നാണ് സംസ്ഥാന പ്രസിഡന്റ് തുഷാർ വെള്ളാപ്പള്ളി പറയുന്നത്. രണ്ടു മുന്നളികളിലെയും ഘടകകക്ഷികളുടെ പേരെടുത്ത് പറഞ്ഞായിരുന്നു താരതമ്യം. എൽ.ഡി.എഫിൽ സിപിഐ.യ്ക്കും യു.ഡി.എഫിൽ മുസ്ലിംലീഗ്, കേരള കോൺഗ്രസ് എന്നിവയ്ക്കൊപ്പവുമുള്ള ശക്തി ബി.ഡി.ജെ.എസിനുണ്ട്. എൻഡിഎ വിടാനുള്ള ആഗ്രഹം പറയാതെ പറയുകയായിരുന്നു തുഷാർ.\nബിഡിജെഎസിന് കൂടുതൽ സ്ഥാനങ്ങൾ കേന്ദ്രസർക്കാർ തരുമെന്ന തുഷാറിന്റെ പ്രതീക്ഷകൾ പ്രതീക്ഷകളായിത്തന്നെ തുടരുകയാണ്. ഇതിനിടെ വയനാട്ടിൽ തുഷാർ വെള്ളാപ്പള്ളിക്ക് ബിജെപി വോട്ട് ചെയ്തില്ലെന്ന ആരോപണം ഉന്നയിച്ച ബിഡിജെഎസ് ജില്ലാ പ്രസിഡന്റ് എൻകെ ഷാജി കഴിഞ്ഞ ദിവസം രാജി വെച്ചിരുന്നു. ബിജെപി ബാന്ധവം വിടാനുള്ള നീക്കത്തിന്റെ ഭാഗമാണ് ഇതെല്ലാം. കേരളത്തിലെ എല്ലാ നിയമസഭാ മണ്ഡലത്തിലും വോട്ടുള്ള പാർട്ടിയാണ് ബിഡിജെഎസ്. ബിജെപിയുടെ വോട്ട് ഉയരാനുള്ള പ്രധാന കാരണം ബിഡിജെഎസാണ്. ബിജെപിയുടെ പിന്തുണ കിട്ടാതെ തന്നെ ബിഡിജെഎസിനും മാന്യമായ വോട്ട് കിട്ടുന്നു. ഇതെല്ലാം ചർച്ചയാക്കിയുള്ള രാഷ്ട്രീയ നേട്ടത്തിനാണ് ബിഡിജെഎസിന്റെ ശ്രമം.\nഎങ്ങനേയും ഇടതുപക്ഷത്തോ വലതു പക്ഷത്തോ എത്തുക. ഇതിലൂടെ നിയമസഭാ തെരഞ്ഞെടുപ്പിൽ തുഷാറിന് അനായാസം ജയിക്കാനാവും. എസ് എൻ ഡി പിക്ക് സ്വാധീനമുള്ള മണ്ഡലങ്ങൾ ധാരളമുണ്ട്. ഇടതുപക്ഷത്ത് സിപിഎം കഴിഞ്ഞാൽ രണ്ടാമത്തെ വലിയ കക്ഷി സിപിഐയാണ്. അവരേക്കാൾ അണികൾ തങ്ങൾക്കുണ്ടെന്നാണ് ബിഡിജെഎസ് കണക്ക് കൂട്ടൽ. വോട്ടും അതിലേറെ. ഈ സാഹചര്യത്തിൽ ഇടതു പക്ഷം തങ്ങളെ പരിഗണിക്കുമെന്നാണ് തുഷാർ വെള്ളാപ്പള്ളിയുടെ ആഗ്രഹം. അച്ഛൻ വെള്ളാപ്പള്ളി നടേശൻ നവോത്ഥാന സമിതിയിലും മറ്റും സജീവമായത് തുഷാറിന്റെ പാർട്ടിയെ ഇടതുപക്ഷത്ത് എത്തിക്കാനായിരുന്നു. ഇത് വീണ്ടും ചർച്ചകളിൽ സജീവമാക്കും.\nലോക്‌സഭയിൽ ഇടതുപക്ഷം തകർന്നടിഞ്ഞു. അതുകൊണ്ട് തന്നെ നിയമസഭാ തെരഞ്ഞെടുപ്പിൽ ഇടതുപക്ഷത്തേക്ക് സിപിഎം ബിഡിജെഎസിനെ ക്ഷണിക്കുമെന്നാണ് പൊതുവേയുള്ള വിലയിരുത്തൽ. അതിന് ബിജെപി ബാന്ധവം ഇനി തടസ്സമാവുകയുമില്ല. ബിജെപിയെ തോൽപ്പിക്കാൻ ആരുമായും കൂട്ടുകൂടുമെന്ന നിലപാടിലേക്ക് സിപിഎം എത്തും. ബിജെപിക്ക് ഹിന്ദുത്വം പോരെന്നാണ് വെള്ളാപ്പള്ളിയുടെ പ്രഖ്യാപിത നിലപാട്. ഈ വെള്ളാപ്പള്ളിയെ ഇടതുപക്ഷം അംഗീകരിക്കുന്നുണ്ട്. അതുകൊണ്ട് തുഷാറിനേയും അവർക്ക് ഉൾക്കൊള്ളാനാകുമെന്ന നിലപാടാണ് സോഷ്യൽ മീഡിയയയ്ക്കുള്ളത്. കോൺഗ്രസുമായും ചർച്ച സജീവമാണ്.\nകേരളാ കോൺഗ്രസ് പിളർന്ന് പലകഷ്ണമായി. കെ എം മാണിയുടെ മരണത്തോടെ കേരളാ കോൺഗ്രസ് ക്ഷയിച്ചു. അതുകൊണ്ട് തന്നെ കേരളാ കോൺഗ്രസിനേക്കാൾ സ്വാധീനം ബിഡിജെഎസിനുണ്ടെന്ന് തുഷാർ പറയുന്നു. അതിനാൽ കോൺഗ്രസുമായും നീക്ക് പോക്ക് ചർച്ച തുടങ്ങും. 10 നിയമസഭാ സീറ്റ് നൽകുന്ന മുന്നണിക്കൊപ്പം നിൽക്കാനാണ് തുഷാറിന് താൽപ്പര്യം. ഇതിൽ പരമാവധി ജയിച്ച് രണ്ട് മന്ത്രിമാരുള്ള പാർട്ടിയാവുകയാണ് ലക്ഷ്യം. കേന്ദ്രത്തിൽ ബിജെപി ഭരണത്തിലുണ്ട്. അതിന്റെ ഗുണം തുഷാറിന് കിട്ടുന്നതുമില്ല. തന്നെ രാജ്യസഭാ എംപിയാക്കി കേന്ദ്രമന്ത്രിയാക്കണമെന്ന നിർദ്ദേശം തുഷാർ ബിജെപി നേതൃത്വത്തിന് മുമ്പിൽ വച്ചിട്ടുണ്ട്. ഇത് അംഗീകരിച്ചില്ലെങ്കിൽ എൻഡിഎ മുന്നണി വിടും.\nവയനാട്ടിൽ രാഹുൽ ഗാന്ധിക്കെതിരെ മത്സരിക്കാൻ തുഷാർ തീരുമാനിച്ചതും രാജ്യസഭാ അംഗമാകാമെന്ന മോഹവുമായാണ്. വയനാട്ടിൽ ബിജെപിക്കാർ പോലും പ്രചരണത്തിന് എത്തിയില്ല. വളരെ കുറച്ച് വോട്ട് മാത്രമേ കിട്ടിയുള്ളൂ. അങ്ങനെ തന്നെ അപമാനിച്ച ബിജെപിക്കാരോ്ട് തുഷാറിനും താൽപ്പര്യമില്ല. അതുകൊണ്ട് കൂടിയാണ് പുതിയ മുന്നണി ബന്ധത്തെ കുറിച്ച് ചർച്ച ചെയ്യുന്നത്. ഈ സാഹചര്യത്തിൽ ഉപതെരഞ്ഞെടുപ്പിന് മുമ്പ് മുന്നണി മാറ്റത്തിനുള്ള സാധ്യത ആരായുന്നുണ്ട്. എന്നാൽ ഉപതെരഞ്ഞെടുപ്പിലും ബിജെപിക്കൊപ്പം നിന്ന് കരുത്ത് കാട്ടിയ ശേഷം കളം മാറിയാൽ മതിയെന്ന അഭിപ്രായവും ബിഡിജെഎസിലുണ്ട്.\nചേര്ത്തലയിൽ ചേർന്ന ബി.ഡി.ജെ.എസ്. സംസ്ഥാന കമ്മിറ്റിയോഗത്തിന് അരൂർ നിയോജക മണ്ഡലത്തിലെ സ്ഥാനാർത്ഥി ആരായിരിക്കുമെന്ന കാര്യത്തിൽ തീരുമാനത്തിലെത്താനായില്ല. ജയസാധ്യതയായിരിക്കും തങ്ങളുടെ പ്രധാന പരിഗണനയെന്നും ബിജെപി നേതൃത്വവുമായി കൂടിയാലോചിച്ച ശേഷം തീരുമാനത്തിൽ എത്തുമെന്നും ബി.ഡി.ജെ.എസ് സംസ്ഥാന പ്രസിഡന്റ് തുഷാർ വെള്ളാപ്പള്ളി പറഞ്ഞു. തന്നെക്കാൾ ജയസാധ്യതയുള്ളവർ പാർട്ടിയലുള്ളതിനാൽ അത് കണക്കാക്കി സീറ്റുകൾ വെച്ചുമാറുന്നതിനും സാധ്യതകളുണ്ടെന്നും തുഷാർ അറിയിച്ചു.\nജനറൽസെക്രട്ടറി ടി.വി. ബാബു, അരയാക്കണ്ടി സന്തോഷ്, കെ. പത്മകുമാർ, തഴവ സഹദേവൻ, സോമശേഖരൻനായർ, രാജേഷ് നെടുമങ്ങാട്, സുനിൽ മുണ്ടപ്പള്ളി, സംഗീതാവിശ്വനാഥ്, തുടങ്ങിയവരും ജില്ലാ പ്രസിഡന്റുമാരും സംസ്ഥാനകമ്മിറ്റിയോഗത്തിൽ പങ്കെടുത്തു.


Accidents | പട്ടാമ്പിയിലും ചാവക്കാട്ടും വാഹനാപകടങ്ങളിൽ അഞ്ചുമരണം; പട്ടാമ്പിയിൽ കാർ നിയന്ത്രണം വിട്ട് ലോറിയിൽ ഇടിച്ചു; ചാവക്കാട്ട് കാറും ടെമ്പോയും കൂട്ടിയിടിച്ച് മരണപ്പെട്ടത് അച്ഛനും മകനും - MarunadanMalayali.com\nApril 22, 2018 | 12:05 PM IST | Permalink\nപാലക്കാട്: പട്ടാമ്പിയിലും ചാവക്കാട്ടും ഇന്ന് രാവിലെയുണ്ടായ വാഹനാപകടങ്ങളിൽ അഞ്ചുപേർക്ക് ജീവഹാനി. തൃശൂർ ചാവക്കാട് കാറും ടെമ്പോയും കൂട്ടിയിടിച്ച് പിതാവും മകനുമാണ് മരിച്ചത്. കോട്ടയ്ക്കൽ സ്വദേശികളായ അബ്ദുറഹിമാൻ, ഷാഫി എന്നിവരാണ് മരിച്ചത്. അഞ്ചു പേർക്ക് അപകടത്തിൽ പരിക്കേറ്റു. പരിക്കേറ്റിട്ടുണ്ട്. പുലർച്ചെ അഞ്ചു മണിയോടെയായിരുന്നു അപകടം. കൊച്ചിയിലേക്ക് കോട്ടയ്ക്കലിൽ നിന്ന് കുടുംബസമേതം പോകുകയായിരുന്ന സംഘമാണ് അപകടത്തിൽപെട്ടത്.\nപട്ടാമ്പിയിൽ നിയന്ത്രണം വിട്ട കാർ നിർത്തിയിട്ട കണ്ടെയ്നർ ലോറിയിലിടിച്ചാണ് മൂന്ന് പേർ മരിച്ചത്. ഈ അപകടത്തിൽ മൂന്ന് പേർക്ക് പരിക്കേൽക്കുകയും ചെയ്തു. നെല്ലായ സ്വദേശി സുഹറ (52), മകൻ അജ്മൽ (28), പാലൂർ സ്വദേശി സുൽത്താൻ എന്നിവരാണ് മരിച്ചത്. എറണാകുളത്ത് നിന്ന് പട്ടാമ്പിയിലേക്ക് വരികയായിരുന്നവരാണ് അപകടത്തിൽപ്പെട്ടത്. രണ്ടു പേർ സംഭവസ്ഥലത്ത് വച്ച് തന്നെ മരിച്ചുവെന്നാണ് റിപ്പോർട്ടുകൾ. പരിക്കേറ്റവരെ പെരിന്തൽമണ്ണയിലെ സ്വകാര്യ ആശുപത്രിയിൽ പ്രവേശിപ്പിച്ചു.\nപ്രായപൂർത്തിയാകും മുമ്പ് ഒളിച്ചോടിയ കമിതാക്കളെ പൊലീസ് വീടുകളിൽ തിരിച്ചെത്തിച്ചു; 18 തികഞ്ഞപ്പോൾ ഇരുവരും വീണ്ടും സ്ഥലം വിട്ടു; ഒരു മാസം ലോഡ്ജിൽ താമസിച്ച് ബൈക്കിൽ ചുറ്റിയപ്പോൾ കൈയിലെ കാശ് തീർന്നു; ഇന്നലെ ചാവക്കാട്ടെ കടയുടമയുടെ കണ്ണിൽ മുളക് പൊടി എറിഞ്ഞ് മോഷ്ടിക്കാൻ ശ്രമിക്കുന്നതിനിടയിൽ കടയുടമ മുടിക്കെട്ടിന് പിടിച്ച് വീഴ്‌ത്തിയ ശ്രീകുട്ടിയുടേയും കാമുകൻ സൗരവിന്റേയും കഥ\nമംഗല്യനിധിയെന്ന പേരിൽ പാവപ്പെട്ട മത്സ്യ തൊഴിലാളികളിൽ നിന്നുൾപ്പെടെ കോടികൾ പിരിച്ചു; പരാതിയെത്തിയപ്പോൾ എല്ലാം ശരിയാക്കാമെന്ന് പറഞ്ഞ് കബളിപ്പിച്ചു; നവരത്‌ന ജൂലറിയുടമ അഴിക്കുള്ളിലാകുന്നത് ഒത്തുതീർപ്പിന്റെ എല്ലാ വഴിയും അടഞ്ഞപ്പോൾ


റോഡ് നിര്‍മാണത്തിനിടെ ജെസിബി കയറി മലമ്പാമ്പ് ചത്തു; ഡ്രൈവര് ജാമ്യമില്ലാ വകുപ്പില് ജയിലില് - Keralabhooshanam Daily റോഡ് നിര്‍മാണത്തിനിടെ ജെസിബി കയറി മലമ്പാമ്പ് ചത്തു; ഡ്രൈവര് ജാമ്യമില്ലാ വകുപ്പില് ജയിലില്\nHome/NEWS/BREAKING NEWS/റോഡ് നിര്‍മാണത്തിനിടെ ജെസിബി കയറി മലമ്പാമ്പ് ചത്തു; ഡ്രൈവര് ജാമ്യമില്ലാ വകുപ്പില് ജയിലില്\nറോഡ് നിര്‍മാണത്തിനിടെ ജെസിബി കയറി മലമ്പാമ്പ് ചത്തു; ഡ്രൈവര് ജാമ്യമില്ലാ വകുപ്പില് ജയിലില്\nതൃശൂര്: വാണിയംപാറയില് മണ്ണുമാന്തി യന്ത്രം കയറി മലമ്പാമ്പ് ചത്തതിനെത്തുടര്‍ന്ന് ഡ്രൈവര് അറസ്റ്റില്. ദേശീയപാത നിര്‍മാണത്തിന്റെ ഭാഗമായി വഴിയരികില് കുഴിയെടുക്കാന് മണ്ണുമാന്തി യന്ത്രം ഉപയോഗിച്ചിരുന്നു. കുഴിയെടുക്കുന്നതിനിടെ മലമ്പാമ്പിന്റെ ദേഹത്തു കയറി, പിന്നാലെ ചാവുകയായിരുന്നു.\nവിവരമറിഞ്ഞ് എത്തിയ വനംവകുപ്പ് ഉദ്യോഗസ്ഥര് മണ്ണുമാന്തി യന്ത്രത്തിന്റെ ഡ്രൈവര് ഇതരസംസ്ഥാന തൊഴിലാളിയായ നൂര് ആമിനെ കസ്റ്റഡിയിലെടുത്തു. 1972ലെ വന്യജീവി സംരക്ഷണ നിയമപ്രകാരം മലമ്പാമ്പിനെ അപായപ്പെടുത്തുന്നതു ഗുരുതര ശിക്ഷ കിട്ടുന്ന കുറ്റമാണ്.3മുതല്7വര്‍ഷം വരെ തടവുശിക്ഷ ലഭിക്കാം. ഡ്രൈവറെ ജാമ്യമില്ലാ കുറ്റം ചുമത്തിയാണ് അറസ്റ്റ് ചെയ്തിരിക്കുന്നത്.\njcb non bailable offence sanke death\nകുമ്മനത്തിന്റെ ലക്ഷ്യം ശബരിമലയെ തകര്‍ക്കുകയോ? ദേവസ്വം മന്ത്രിക്ക് സംശയം\nപി പി ചിത്തരഞ്ജന് എംഎല്‍എയ്ക്ക് വധഭീഷണി; ‘കയ്യും കാലും വെട്ടി ആലപ്പുഴ മുന്‍സിപ്പാലിറ്റിക്ക് മുന്നില് വയ്ക്കും’\nവീണ്ടും കൊവിഡ് മരണം; എക്സൈസ് ഉദ്യോഗസ്ഥനായ കണ്ണൂര് സ്വദേശിയാണ് മരിച്ചത്\n”ലൈഫ്” ല് സിബിഐ; ഹൈക്കോടതിയും സര്‍ക്കാരിനെ രക്ഷിച്ചില്ല, സ്‌റ്റേ ഇല്ല\nവഞ്ചിയൂര് ട്രഷറി തട്ടിപ്പ്; പ്രതി ബിജുലാല് അറസ്റ്റില്\nപുറം കടിച്ചപ്പോള് ചേട്ടന് ചൊറിയാന് ജെസിബി തന്നെ വേണം !


ജീത്തു, ഇത് മാസ്റ്റര് പീസ്, ലോക നിലവാരമുള്ളത്; ദൃശ്യം2 വേറെ ലെവലെന്ന് എസ്.എസ് രാജമൗലി-SS Rajamouli about Mohanlal-Jeethu Joseph film Drishyam 2\nദൃശ്യം ആദ്യഭാഗം മാസ്റ്റര് പീസ് ആയിരുന്നെങ്കില്, ആദ്യഭാഗത്തോട് ഇഴചേര്‍ന്നുപോകുന്നു രണ്ടാം ഭാഗം, അത്ര തന്നെ കെട്ടുറപ്പുള്ള അവതരണം, ബ്രില്യന്‍സില് കുറഞ്ഞതൊന്നുമല്ല ഈ സിനിമ\nMarch 14, 2021 1:05:36 pm\nഫെബ്രുവരി 19നാണ് ദൃശ്യം2ആമസോൺ പ്രൈമിൽ റിലീസ് ചെയ്യുന്നത്. ഒരു മാസമായിട്ടും ചിത്രം സൃഷ്ടിച്ച അലയൊലികൾ അവസാനിക്കുന്നില്ല. ബ്രഹ്മാണ്ഡ ചിത്രം ബാഹുബലിയുടെ സംവിധായകൻ രാജമൗലിയാണ് ഇപ്പോൾ ദൃശ്യം2കണ്ട് സംവിധായകൻ ജീത്തു ജോസഫിന് അഭിനന്ദനങ്ങളുമായി എത്തിയിരിക്കുന്നത്.\nദൃശ്യം2 കണ്ടതിന് ശേഷമാണ് താൻ ചിത്രത്തിന്റെ ആദ്യ ഭാഗം കാണുന്നതെന്നും അതൊരു മാസ്റ്റർ പീസാണെന്നും രാജമൗലി പറയുന്നു. ജീത്തു ജോസഫിന് അയച്ച വാട്സ്ആപ്പ് സന്ദേശത്തിലാണ് അദ്ദേഹം ഇക്കാര്യങ്ങൾ പറയുന്നത്. ജീത്തു തന്നെയാണ് സന്ദേശത്തിന്റെ സ്ക്രീൻ ഷോട്ട് പങ്കുവച്ചിരിക്കുന്നത്. രാജമൗലിക്ക് നന്ദി പറയാനും അദ്ദേഹം മറന്നില്ല.\nThank you Rajamouli sir… I am honored…you made my day.\n“ഹായ് ജീത്തു, ഇത് സംവിധായകൻ രാജമൗലിയാണ്. കുറച്ചു ദിവസം മുൻപാണ് ദൃശ്യം2കണ്ടത്. അതിന് പിന്നാലെ ആദ്യഭാഗവും കണ്ടു. ദൃശ്യം ഫസ്റ്റിന്റെ തെലുങ്ക് പതിപ്പായിരുന്നു റിലീസായപ്പോള് കണ്ടിരുന്നത്. ദൃശ്യം സെക്കന്‍ഡ് സംവിധാനവും തിരക്കഥയും എഡിറ്റിംഗും അഭിനയവുമെല്ലാം അമ്പരപ്പിക്കുന്നതാണ്. പക്ഷേ സിനിമയുടെ തിരക്കഥ അതിനുമപ്പുറം മറ്റെന്തോ ആണ്. അതേ, അത് ലോക നിലവാരമുള്ള ഒന്നാണ്. ദൃശ്യം ആദ്യഭാഗം മാസ്റ്റര് പീസ് ആയിരുന്നെങ്കില്, ആദ്യഭാഗത്തോട് ഇഴചേര്‍ന്നുപോകുന്നു രണ്ടാം ഭാഗം, അത്ര തന്നെ കെട്ടുറപ്പുള്ള അവതരണം, ബ്രില്യന്‍സില് കുറഞ്ഞതൊന്നുമല്ല ഈ സിനിമ. കൂടുതല് മാസ്റ്റര് പീസുകള് നിങ്ങളില് നിന്നുണ്ടാകട്ടെ,” എന്നായിരുന്നു രാജമൗലിയുടെ സന്ദേശം.\nRead More: വീട്ടിലിരുന്ന് ഭാര്യയ്ക്കും മക്കൾക്കുമൊപ്പം ‘ദൃശ്യം 2’ ആസ്വദിച്ച് മോഹൻലാൽ, വീഡിയോ\nമോഹൻലാലിന്റെ സിനിമാ ജീവിതത്തിലെ വലിയ ഹിറ്റുകളിൽ ഒന്നായ ‘ദൃശ്യം’ എന്ന ചിത്രത്തിന്റെ തുടർച്ചയായ ‘ദൃശ്യം 2’ ലാൽ ആരാധകർ വലിയ പ്രതീക്ഷകളോടെ ഉറ്റുനോക്കിയ ഒരു ക്രൈം ത്രില്ലറായിരുന്നു. തിയേറ്ററിൽ റിലീസ് ചെയ്‍തിരുന്നുവെങ്കിൽ വലിയ ഇനീഷ്യൽ കളക്ഷൻ ഉറപ്പായും നേടുമായിരുന്ന ചിത്രം കോവിഡ് പശ്ചാത്തലത്തിൽ ഒടിടി റിലീസ് ചെയ്യാൻ തീരുമാനിക്കുകയായിരുന്നു. ആദ്യമായാണ് സൂപ്പർതാരത്തിന്റെ ചിത്രം ഒടിടിയിൽ റിലീസ് ചെയ്യുന്നത്.\nആറ് വർഷങ്ങൾക്കു ശേഷമുള്ള ജോർജുകുട്ടിയുടെ ജീവിതമാണ് ‘ദൃശ്യം 2’വിലൂടെ സംവിധായകൻ കാണിച്ചു തരുന്നത്. മികച്ച സിനിമാറ്റിക് അനുഭവം സമ്മാനിക്കുന്ന, ആദ്യഭാഗത്തോട് നീതി പുലർത്തുന്ന ചിത്രമെന്നു തന്നെ ‘ദൃശ്യം 2’വിനെ വിശേഷിപ്പിക്കാം. ഒടിടി പ്ലാറ്റ്ഫോമുകളിൽ റിലീസിനെത്തിയ മലയാളത്തിൽ നിന്നുള്ള ആദ്യത്തെ സൂപ്പർസ്റ്റാർ ചിത്രം ഒരു തരത്തിലും ആരാധകരെ നിരാശരാക്കിയില്ല.\nJeethu JosephSS Rajamouli\nWeb Title: Ss rajamouli about mohanlal jeethu joseph film drishyam 2


ഉഷമലരിയിൽ ഒതുങ്ങാത്ത രോഗമില്ലെന്നാണ് വെപ്പ് | how to use ushamalari for better health - Malayalam BoldSky\n5 hrs ago ബ്ലൂ വാരിയറാവാം; കോവിഡ് പോരാളികള്‍ക്ക് സഹായമാവാന് ജോഷ് ആപ്പ് ക്യാമ്പയിന് ഭാഗമാവൂ\n9 hrs ago ഇന്ന് പ്രശസ്തിയും ഗുണവും ഈ രാശിക്കാര്‍ക്കൊപ്പം\n10 hrs ago ഈ ആഴ്ചയിലെ സമ്പൂര്‍ണ വാരഫലം; 12 രാശിയുടേയും വരുംവരായ്കകളറിയാം\n21 hrs ago കേതുവിന്റെ നക്ഷത്രമാറ്റം; അടുത്ത6മാസക്കാലം ഭാഗ്യം ഈ രാശിക്കാര്‍ക്കൊപ്പം\nപ്രമേഹവും രോഗങ്ങളും എല്ലാം ഇന്നത്തെ കാലത്ത് വളരെയധികം പ്രതിസന്ധികൾ ഉണ്ടാക്കുന്ന രോഗങ്ങളായി മാറിക്കൊണ്ടിരിക്കുന്ന അവസ്ഥയാണ് ഇന്നുള്ളത്. ഇതിനെ പരിഹരിക്കുന്നതിന് മരുന്നുകൾക്ക് പുറകേ പോവും മുൻപ് ശ്രദ്ധിക്കേണ്ട ചിലതുണ്ട്. അവയിൽ ഒന്നാണ് രോഗങ്ങൾക്ക് പ്രകൃതി ചികിത്സ എന്നുള്ളത്. വേണ്ടത്ര ചികിത്സ ഇല്ലാത്തതിനാൽ തന്നെ അതിനെ വേണ്ട വിധം ചികിത്സിക്കുന്നതിനും അൽപം കാലതാമസം പലരിലും നേരിടുന്നുണ്ട്. എന്നാല് ഇത്തരം അവസ്ഥകളിൽ വളരെയധികം ശ്രദ്ധിച്ചില്ലെങ്കിൽ ആരോഗ്യം കൈവിട്ടു പോവും എന്ന കാര്യത്തിൽ സംശയം വേണ്ട. ആരോഗ്യത്തിന് കൂടുതൽ ശ്രദ്ധ നൽകുമ്പോഴാണ് അത് പലപ്പോഴും പ്രശ്നങ്ങളെ കൂടുതൽ വിളിച്ച് വരുത്തുന്നത്.\nരോഗങ്ങളുടെ കാര്യത്തിൽ ശ്രദ്ധിച്ചില്ലെങ്കിൽ അത് നിങ്ങളിൽ ഉണ്ടാക്കുന്ന പ്രതിസന്ധികൾ ചില്ലറയല്ല.ആരോഗ്യ സംരക്ഷണത്തിന് എന്തൊക്കെ കാര്യങ്ങൾ ശ്രദ്ധിക്കണം എന്നുള്ളതല്ല അതിന് പരിഹാരം കാണുന്നതിന് വേണ്ടി ശ്രദ്ധിക്കേണ്ട കാര്യങ്ങൾ നോക്കാവുന്നതാണ്. ഉഷമലരി ഇത്തരത്തിൽ ആരോഗ്യത്തിന് നൽകുന്ന ഗുണങ്ങൾ ചില്ലറയല്ല. ഇത് രോഗങ്ങളെ അകറ്റി ആരോഗ്യവും കരുത്തും വർദ്ധിപ്പിക്കുന്നുണ്ട്.\nക്യാൻസർ കോശങ്ങൾ ശരീരത്തിൽ വളർന്ന് കഴിഞ്ഞാൽ അത് പിന്നീട് പറിച്ചെറിയാന് അൽപം ബുദ്ധിമുട്ടായിരിക്കും.എന്നാൽ ആരോഗ്യ സംരക്ഷണത്തിന്റെ കാര്യത്തിൽ അത്യധികം ശ്രദ്ധിക്കുമ്പോള് അതുണ്ടാക്കുന്ന ഗുണങ്ങൾ എന്തൊക്കെയെന്ന് നമുക്ക് നോക്കാവുന്നതാണ്. ക്യാൻസറിനെ തോൽപ്പിക്കുന്നതിനുള്ള കഴിവ് ഉഷമലരിയിൽ ഉണ്ട് എന്നാണ് ശാസ്ത്രം പറയുന്നത്.\nപ്രമേഹം ഇന്നത്തെ മാറിവരുന്ന പ്രതിസന്ധികളിൽ വില്ലനാവുന്ന ഒന്നാണ്. അതിന് പരിഹാരം കാണുന്നതിന് വേണ്ടി എന്തൊക്കെ കാര്യങ്ങൾ നമുക്ക് ചെയ്യാമോ അതെല്ലാം നമുക്ക് ചെയ്യാവുന്നതാണ്. എന്നാൽ ഉഷമലരിയുടെ ഇല ഇടിച്ച് പിഴിഞ്ഞ് നീര് കുടിച്ചാൽ അത് പല രോഗങ്ങൾക്കും പരിഹാരം കാണുന്നതോടൊപ്പം തന്നെ പ്രമേഹമെന്ന വില്ലനേയും ഇല്ലാതാക്കുന്നതിന് സഹായിക്കുന്നുണ്ട്. മികച്ച ഗുണമാണ് ഇത് കഴിക്കുന്നതിലൂടെ നമുക്ക് ലഭിക്കുന്നത്.\nസ്ത്രീകളിലാണ് ഇത് കൂടുതൽ പ്രതിസന്ധി ഉണ്ടാക്കുന്നത്. മൂത്രാശയ സംബന്ധമായ രോഗങ്ങൾക്ക് പല വിധത്തിലുള്ള പ്രതിസന്ധികൾ കാരണമാകുന്നുണ്ട്. ഇതിനെ പരിഹരിക്കുന്നതിന് വേണ്ടി എന്തൊക്കെ കാര്യങ്ങൾ നമുക്ക് ചെയ്യാനാവുമോ അതെല്ലാം ചെയ്യാവുന്നതാണ്. ഇതിന്റെ ഇലയും പൂവും എടുത്ത് ഉപയോഗിക്കുന്നത് മൂത്രാശയ സംബന്ധമായ രോഗങ്ങൾ ഇല്ലാതാക്കുന്നതിന് സഹായിക്കുന്നുണ്ട്.\nരക്തസമ്മര്‍ദ്ദം മാറിക്കൊണ്ട് വരുന്ന നമ്മുടെ തന്നെ പല ശീലങ്ങളുടേയും ഭാഗമാണ്. അതുകൊണ്ട് തന്നെ ഇത്തരം അവസ്ഥയില് അതിനെ പ്രതിരോധിക്കുന്ന നല്ലൊരു നാട്ടു മരുന്നാണ് ഇതെന്ന കാര്യത്തിൽ സംശയം വേണ്ട. പല വിധത്തിലുള്ള ആരോഗ്യ പ്രതിസന്ധികൾക്ക് പരിഹാരം കാണുന്നതിന് ഏറ്റവും അധികം സഹായിക്കുന്ന ഒന്നാണ് ഉഷമലരി. ഇത് ഉപയോഗിക്കുന്നത് എത്ര വലിയ കൂടിയ രക്തസമ്മർദ്ദത്തേയും ഇല്ലാതാക്കുന്നു.\nപലപ്പോഴും മുറിവിൽ നിന്നുള്ള രക്തപ്രവാഹം പല വിധത്തിലുള്ള വലിയ രക്തപ്രവാഹത്തിലേക്കും തളർച്ചയിലേക്കും നിങ്ങളെ നയിക്കുന്നു. എന്നാൽ മുറിവിൽ നിന്നുള്ള രക്തപ്രവാഹത്തെ ഇല്ലാതാക്കുന്നതിനും മുറിവ് പെട്ടെന്ന് ഉണങ്ങുന്നതിനും ഇനി ഉഷമലരിയുടെ ഇല അരച്ച് വെച്ച് കെട്ടിയാൽ മതി. ഇത് മുറിവിന് പെട്ടെന്ന് തന്നെ ആശ്വാസം നൽകുന്നതിന് സഹായിക്കുന്നു.\nRead more about: bp cancer health ആരോഗ്യം ബിപി\nhow to use ushamalari for better health\nWe have listed some of the health benefits of ushamalari, takealook.


മാസ്കില്ല; യുവാവിന് നടുറോഡിൽ പൊലീസിന്റെ ക്രൂര മർദനം; ബൂട്ടിട്ട് മുഖത്ത് ചവിട്ടി; ദേഹത്ത് കയറിയിരുന്നും ക്രൂരത | NewsTagLive\nHome News National മാസ്കില്ല; യുവാവിന് നടുറോഡിൽ പൊലീസിന്റെ ക്രൂര മർദനം; ബൂട്ടിട്ട് മുഖത്ത് ചവിട്ടി; ദേഹത്ത് കയറിയിരുന്നും ക്രൂരത\nമാസ്കില്ല; യുവാവിന് നടുറോഡിൽ പൊലീസിന്റെ ക്രൂര മർദനം; ബൂട്ടിട്ട് മുഖത്ത് ചവിട്ടി; ദേഹത്ത് കയറിയിരുന്നും ക്രൂരത\nമാസ്‌ക് ധരിക്കാത്തതിന്റെ പേരില് നടുറോഡിൽ യുവാവിനെ ക്രൂരമായി മര്‍ദിച്ച് പൊലീസ് ഉദ്യോഗസ്ഥർ. മധ്യപ്രദേശിലെ ഇന്‍ഡോറില് നടന്ന സംഭവത്തിൽ പ്രതിഷേധം പുകയുന്നു. നഗര മധ്യത്തിലെ റോഡിലാണ് 35കാരനെ രണ്ട് പൊലീസുദ്യോഗസ്ഥര് ചേര്‍ന്ന് അതിക്രൂരമായി മർദിച്ചത്. ഇതിന്റെ വീഡിയോ പുറത്തുവന്നിരുന്നു.\nപൊതുനിരത്തില് മാസ്‌ക് വച്ചില്ലെന്ന് ആരോപിച്ചാണ് പൊലീസുകാര് യുവാവിനെ മർദിക്കുന്നത്. ടാറിട്ട റോഡില് വീണ ആളുടെ മുഖത്ത് ബൂട്ടിട്ട് ചവിട്ടിയും കൈ കാലുകള് പിടിച്ച് തിരിച്ചും തല്ലിയും ദേഹത്ത് കയറിയിരുന്നുമാണ് പൊലീസ് അതിക്രമം. പൊലീസ് മര്‍ദിക്കുമ്പോള് ഒരു ചെറിയ ആണ്‍കുട്ടി ഉറക്കെ നിലവിളിച്ചുകൊണ്ട് ഓടിയടുക്കുന്നുമുണ്ട്. കുട്ടി കരഞ്ഞ് ആവശ്യപ്പെട്ടിട്ടും പൊലീസുകാര് മര്‍ദനം തുടരുന്നതും വീഡിയോയില് വ്യക്തമാണ്.\nഅതേസമയം, സംഭവത്തിൽ പ്രതിഷേധവുമായി രാഹുൽ ഗാന്ധി രംഗത്തെത്തി. പൊലീസുകാര് ഇങ്ങനെയാണ് പെരുമാറുന്നതെങ്കില് ജനങ്ങള് എന്തു ചെയ്യുമെന്ന് വീഡിയോ പങ്കുവച്ച് രാഹുല് ഗാന്ധി ചോദിച്ചു. ‘കോവിഡ് നിയന്ത്രണങ്ങളുടെ പേരില് നടത്തുന്ന ഇത്തരം നാണംകെട്ട മനുഷ്യത്വമില്ലായ്മ ഈ രാജ്യം അനുവദിച്ചുകൊടുക്കില്ല. പൊലീസുകാര് ഇങ്ങനെയാണ് പെരുമാറുന്നതെങ്കില് ജനം എന്ത് ചെയ്യും?’- എന്നാണ് രാഹുലിന്റെ പോസ്റ്റ്.\nApril 07, 2021, 21:14 pm


രാജസ്ഥാനില് സച്ചിന് പൈലറ്റ് മുഖ്യമന്ത്രി സ്ഥാനാര്‍ത്ഥിയാകും... സൂചനയുമായി രാഹുല്!! | rahul gandhi positions sachin pilot as next cm - Malayalam Oneindia\nരാജസ്ഥാനില് സച്ചിന് പൈലറ്റ് മുഖ്യമന്ത്രി സ്ഥാനാര്‍ത്ഥിയാകും... സൂചനയുമായി രാഹുല്!!\nPublished: October 13 2018, 18:39 [IST]\nജയ്പൂര്: രാജസ്ഥാനില് തിരഞ്ഞെടുപ്പ് നീക്കങ്ങള് നേരിട്ടൊരുക്കി രാഹുല് ഗാന്ധി. കോണ്‍ഗ്രസിന് ഏറ്റവും സാധ്യതയുള്ള സംസ്ഥാനമായതിനാല് ഇവിടെ ശക്തമായ പ്രചാരണം തന്നെ നടത്താനാണ് കോണ്‍ഗ്രസ് ലക്ഷ്യമിടുന്നത്. സംസ്ഥാനത്ത് മുഖ്യ പ്രചാരകന് രാഹുല് ആവുമെന്നാണ് മനസ്സിലാവുന്നത്. അതേസമയം ഇതുവരെ മുഖ്യമന്ത്രി സ്ഥാനാര്‍ത്ഥിയെ പ്രഖ്യാപിക്കാന് രാഹുല് തയ്യാറായിട്ടില്ല. എന്നാല് ഇത്തവണ അതിലും വ്യത്യസ്തത ഒരുക്കാനാണ് അദ്ദേഹം ലക്ഷ്യമിടുന്നത്.\nസച്ചിന് പൈലറ്റിനെ മുഖ്യമന്ത്രി സ്ഥാനാര്‍ത്ഥിയായി പ്രഖ്യാപിക്കാനാണ് അദ്ദേഹം ലക്ഷ്യമിടുന്നത്. സംസ്ഥാന നേതൃത്വത്തെ തന്നെ ഞെട്ടിച്ച തീരുമാനമാണ് ഇത്. അതേസമയം സംസ്ഥാനത്ത് ഏറ്റവും ജനപ്രിയ നേതാവായി വളര്‍ന്ന് വരികയാണ് സച്ചിന് പൈലറ്റ്. അഭിപ്രായ സര്‍വേയില് കോണ്‍ഗ്രസിന് വോട്ടുചെയ്യാനുള്ള പ്രധാന കാരണമായി എല്ലാവരും ചൂണ്ടിക്കാണിക്കുന്നത് സച്ചിന് പൈലറ്റിനെയാണ്. ഇതാണ് രാഹുലിന്റെ തീരുമാനത്തെ സ്വാധീനിച്ചിരിക്കുന്നത്.\nകുറച്ച് ദിവസങ്ങള്‍ക്ക് മുമ്പ് രാഹുല് ഗാന്ധി നടത്തിയ ഒരു പ്രസ്താവനയാണ് മുഖ്യമന്ത്രി സ്ഥാനാര്‍ത്ഥി ആരാകുമെന്ന സൂചന നല്‍കിയത്. മുഖ്യമന്ത്രിയാവാന് സാധ്യതയുള്ള അശോക് ഗെലോട്ടിന്റെ എല്ലാ നീക്കങ്ങളെയും ഇല്ലാതാക്കുന്നതായിരുന്നു രാഹുലിന്റെ പ്രസ്താവന. മുമ്പത്തെ കോണ്‍ഗ്രസ് സര്‍ക്കാര് ജനങ്ങള് പറയുന്നത് കേട്ടിരുന്നില്ലെങ്കില് എന്നാല് 2018ല് അത് അങ്ങനെ ആയിരിക്കില്ലെന്നും രാഹുല് പറഞ്ഞിരുന്നു. ഇത് ഗെലോട്ടിനുള്ള പ്രത്യക്ഷ സൂചനയായിട്ടാണ് വിലയിരുത്തുന്നത്.\nരണ്ട് തവണ മുഖ്യമന്ത്രി\nസംസ്ഥാനത്ത് കോണ്‍ഗ്രസിന്റെ ഏറ്റവും ശക്തനായ നേതാവാണ് അശോക് ഗെലോട്ട്. അദ്ദേഹം 1998-2003, 2008-2013 കാലഘട്ടത്തില് മുഖ്യമന്ത്രിയുമായിരുന്നു. വീണ്ടുമൊരു തിരിച്ചുവരവിനായിരുന്നു അദ്ദേഹം ലക്ഷ്യമിട്ടിരുന്നു. എന്നാല് 2014ലെ ലോക്‌സഭാ തിരഞ്ഞെടുപ്പിന്റെ സമയത്ത് രാഹുല് നിയമിച്ച സച്ചിന് പൈലറ്റ് അതിവേഗമാണ് കാര്യങ്ങള് നീക്കിയത്. കഴിഞ്ഞ നാല് വര്‍ഷം കൊണ്ട് ഗെലോട്ടിനേക്കാള് ജനപ്രീതി അദ്ദേഹം ന നേടിയെടുക്കുകയായിരുന്നു. രാഹുലിന്റെ അടുത്തയാളുമാണ് സച്ചിന്.\nമുഖ്യമന്ത്രി സ്ഥാനാര്‍ത്ഥിയെ പ്രഖ്യാപിച്ച് തിരഞ്ഞെടുപ്പിനെ നേരിടുന്ന ശീലം കോണ്‍ഗ്രസിനില്ല. എന്നാല് ഇത് പൊളിച്ചെഴുതാനാണ് രാഹുലിന്റെ തീരുമാനം. യുവാക്കളെ മുന്നില് കണ്ടുള്ള നീക്കമാണ് ഇത്. മുഖ്യമന്ത്രി സ്ഥാനാര്‍ത്ഥിയെ പ്രഖ്യാപിക്കുന്നത് വഴി എതിരാളികള്‍ക്ക് മുന്നറിയിപ്പ് നല്‍കാനാണ് പദ്ധതി. പക്ഷേ ഈ നീക്കം വിജയകരമാവുമോ എന്ന ആശങ്ക പ്രവര്‍ത്തകര്‍ക്കുണ്ട്. എന്നാല് ബിജെപി ഈ നീക്കത്തില് ഞെട്ടിയിട്ടുണ്ട്. ഇത്രയും കാലം കോണ്‍ഗ്രസിന് നേതാക്കളില്ലെന്നായിരുന്നു ബിജെപിയുടെ തിരഞ്ഞെടുപ്പ് പ്രചാരണം.\nഅശോക് ഗെലോട്ട് മുഖ്യമന്ത്രി സ്ഥാനാര്‍ത്ഥിയാവുമെന്നായിരുന്നു ഭൂരിഭാഗം പേരും വിചാരിച്ചത്. എന്നാല് രാഹുലിന്റെ നീക്കങ്ങള് പാര്‍ട്ടിയില് വിഭാഗീയത ശക്തമാക്കുമെന്നാണ് സൂചന. നേരത്തെ തന്നെ പാര്‍ട്ടി ഗെലോട്ട് വിഭാഗം, സച്ചിന് പൈലറ്റ് വിഭാഗം എന്നിങ്ങനെയായി രണ്ടു തട്ടിലാണ്. ഇതില് ഗെലോട്ട് വിഭാഗം ഇടഞ്ഞാല് കോണ്‍ഗ്രസിന്റെ എല്ലാ പ്രതീക്ഷയും ഇല്ലാതാവും. അതേസമയം സംസ്ഥാന കോണ്‍ഗ്രസ് അധ്യക്ഷന്റെ പദവി ഗെലോട്ടിന് നല്‍കുമെന്നാണ് സൂചന. അങ്ങനെ വന്നാല് പ്രശ്‌നങ്ങള് പരിഹരിക്കപ്പെടാനും സാധ്യതയുണ്ട്.\nരാഹുലിന്റെ തീരുമാനത്തിന് പിന്നില്....\nരണ്ട് ഘടകങ്ങളാണ് രാഹുല് പ്രധാനമായും പരിഗണിച്ചത്. അതിലൊന്ന് കോണ്‍ഗ്രസ് എന്തായാലും വിജയിക്കുമെന്ന പ്രവചനം. മറ്റൊന്ന് സച്ചിന് പൈലറ്റിന്റെ ജനപ്രിയതയാണ്. അഭിപ്രായ വോട്ടെടുപ്പുകളെല്ലാം കോണ്‍ഗ്രസിനാണ് സാധ്യത കല്‍പ്പിക്കുന്നത്. വോട്ടുശതമാനവും സീറ്റും ഒരേപോലെ വര്‍ധിക്കുമെന്നും സര്‍വേകള് സൂചിപ്പിക്കുന്നു ബിജെപിക്കിയേക്കാള് 80 സീറ്റുകള് കൂടുതല് ലഭിക്കാനാണ് സാധ്യതയുള്ളത്. വസുന്ധര രാജയേക്കാള് ജനപ്രിയമേറിയ നേതാവായി സച്ചിന് പൈലറ്റ് വളര്‍ന്നതും രാഹുലിന്റെ തീരുമാനത്തെ സ്വാധീനിച്ചിട്ടുണ്ട്.\nഹൈക്കമാന്‍ഡിന് പ്രിയപ്പെട്ട നേതാവാണ് അശോക് ഗെലോട്ട്. സംസ്ഥാനത്ത് വിവിധ വിഭാഗങ്ങള്‍ക്ക് പ്രിയങ്കരനാണ് ഗെലോട്ട്. ബൂത്ത് തല പ്രവര്‍ത്തകര് തൊട്ട് അദ്ദേഹത്തിന് അനുയായികള് ഉണ്ട്. സംസ്ഥാനത്ത് വേരോട്ടമുള്ള മാലി വിഭാഗത്തിന്റെ ശക്തമായ പിന്തുണയും അദ്ദേഹത്തിനുണ്ട്. പിന്നോക്ക വിഭാഗമായ മാലികള് കൈവിട്ടാല് കോണ്‍ഗ്രസിന് അത് വലിയ തലവേദനയാകും. സച്ചിന് പൈലറ്റ് ആദ്യമായി വോട്ടു ചെയ്യുന്നവര്‍ക്ക് ഇപ്പോഴും അപരിചിതനാണെന്ന് സംസ്ഥാനത്ത് പ്രചാരണമുണ്ട്.\nപ്രശ്‌നങ്ങള് പരിഹരിക്കാനും രാഹുല് രംഗത്തെത്തിയിട്ടുണ്ട്. ദേശീയ തലത്തില് ഗെലോട്ടിനെ വലിയ നേതാവായിട്ടാണ് ഉയര്‍ത്തിക്കാണിക്കുന്നത്. നേരത്തെ ഗുജറാത്തിന്റെയും കര്‍ണാടകയുടെയും ചുമതല അദ്ദേഹത്തിന് നല്‍കിയിരുന്നു. സംസ്ഥാനത്ത് സ്ഥാനാര്‍ത്ഥി നിര്‍ണയത്തിനുള്ള ചുമതല രാഹുല് അദ്ദേഹത്തിന് നല്‍കിയിട്ടുണ്ട്. അദ്ദേഹവുമായി അടുപ്പമുള്ള നിരവധി പേര്‍ക്ക് ടിക്കറ്റ് ഇതുവഴി ലഭിക്കും. താന് മത്സരിച്ചില്ലെങ്കിലും പകരക്കാര് ഉണ്ടെന്ന് അദ്ദേഹത്തിന് ബോധ്യം വന്നിട്ടുണ്ട്. ഇതാണ് രാഹുല് ലക്ഷ്യമിട്ടതും.\nrajasthan rahul gandhi congress sachin pilot chief minister assembly lok sabha elections 2019 election bjp തിരഞ്ഞെടുപ്പ് രാജസ്ഥാന് ബിജെപി രാഹുല് ഗാന്ധി കോണ്‍ഗ്രസ്\nrahul gandhi positions sachin pilot as next cm\nStory first published: Saturday, October 13, 2018, 18:39 [IST]


swapna suresh on audio clip\nശബ്ധം തന്റേത് തന്നെയെന്ന് സ്വപ്ന; സന്ദേശം ജയിലില് നിന്നല്ലെന്ന് ഡിഐജി\nഅതേസമയം, ശബ്ദം എപ്പോഴാണ് റെക്കോര്‍ഡ് ചെയ്തതെന്ന് ഓര്‍ക്കുന്നില്ലെന്നും സ്വപ്ന സുരേഷ് പറഞ്ഞു.\nPublished on : 19 Nov, 2020 , 6:50 am\nകൊച്ചി: സ്വര്‍ണക്കടത്ത് കേസിലെ പ്രതിയായ സ്വപ്ന സുരേഷിന്റേതെന്ന പേരില് പുറത്ത് വന്ന ശബ്ദ സന്ദേശം തന്റേതുതന്നെയെന്ന് സമ്മതിച്ച് സ്വപ്ന. അതേസമയം, ശബ്ദം എപ്പോഴാണ് റെക്കോര്‍ഡ് ചെയ്തതെന്ന് ഓര്‍ക്കുന്നില്ലെന്നും സ്വപ്ന സുരേഷ് പറഞ്ഞു. ശബ്ദസന്ദേശം ചോര്‍ന്നതുമായി ബന്ധപ്പെട്ട് അന്വേഷണത്തിന്റെ ചുമതലയുള്ള ദക്ഷിണമേഖല ഡിഐജി അജയ്കുമാറിനോടാണ് സ്വപ്ന ഇക്കാര്യം വ്യക്തമാക്കിയത്.\nഎന്നാല് സ്വപ്നയുടെ ശബ്ദ സന്ദേശം ചോര്‍ന്നത് ജയിലില് നിന്നല്ലെന്ന് ഡിഐജി അറിയിച്ചു. ശബ്ദ സന്ദേശത്തിന്റെ ആധികാരികത പരിശോധിക്കാന് സൈബര് സെല്ലിന്റെ സഹായം തേടുമെന്നും അദ്ദേഹം വ്യക്തമാക്കി. പ്രാഥമിക അന്വേഷണത്തിന് പിന്നാലെയാണ് ഡിഐജിയുടെ പ്രതികരണം.\nസ്വപ്ന സുരേഷിന്റേതെന്ന പേരില് ഒരു ഓണ്‍ലൈന് പോര്‍ട്ടലാണ് ശബ്ദ രേഖ പുറത്തുവിട്ടത്. മുഖ്യമന്ത്രിക്ക് എതിരെ മൊഴി നല്‍കിയാല് കേസില് മാപ്പുസാക്ഷിയാക്കാമെന്നു വാഗ്ദാനം ചെയ്തതായും ശബ്ദസന്ദേശം അവകാശപ്പെടുന്നു. 36 സെക്കന്‍ഡ് ദൈര്‍ഘ്യമുള്ള വോയിഡ് റെക്കോര്‍ഡാണ് പുറത്തുവന്നിരിക്കുന്നത്. 36 സെക്കന്‍ഡ് ദൈര്‍ഘ്യമുള്ള വോയിസ്റെക്കോര്‍ഡാണ് പുറത്തുവന്നത്.\nഅട്ടക്കുളങ്ങര ജയിലില് കഴിയുന്ന സ്വപ്ന സുരേഷിന്റെ ശബ്ദ സന്ദേശം പുറത്തുവന്നു എന്നത് ദുരൂഹമാണ്. ജയില് ഡിജിപി ഋഷിരാജ് സിംഗാണ് അന്വേഷണത്തിന് ഉത്തരവിട്ടത്.


ലൈഫ് മിഷന് കേസ്: അന്വേഷിച്ചാലല്ലേ സത്യം കണ്ടെത്താനാകൂ എന്ന് കേരളത്തിന്റെ ഹര്‍ജിയില് സുപ്രീം കോടതി - Keralabhooshanam Daily ലൈഫ് മിഷന് കേസ്: അന്വേഷിച്ചാലല്ലേ സത്യം കണ്ടെത്താനാകൂ എന്ന് കേരളത്തിന്റെ ഹര്‍ജിയില് സുപ്രീം കോടതി\nHome/NEWS/BREAKING NEWS/ലൈഫ് മിഷന് കേസ്: അന്വേഷിച്ചാലല്ലേ സത്യം കണ്ടെത്താനാകൂ എന്ന് കേരളത്തിന്റെ ഹര്‍ജിയില് സുപ്രീം കോടതി\nന്യൂഡല്‍ഹി: വടക്കാഞ്ചേരി ലൈഫ് മിഷന് പദ്ധതി കേസിലെ സിബിഐ അന്വേഷണത്തിനെതിരേ സംസ്ഥാന സര്‍ക്കാര് നല്‍കിയ ഹര്‍ജിയില് സുപ്രീം കോടതി നോട്ടീസ് അയച്ചു. സിബിഐ ഉള്‍പ്പെടെയുള്ള എതിര് കക്ഷികള്‍ക്ക് ആണ് കോടതി നോട്ടീസ് അയച്ചത്. സിബിഐ അന്വേഷണം സ്റ്റേ ചെയ്യണമെന്നാവശ്യപ്പെട്ട് നല്‍കിയ അപേക്ഷയിലും കോടതി നോട്ടീസ് അയച്ചു. നാല് ആഴ്ചയാണ് നോട്ടീസിന് മറുപടി നല്‍കാന് കോടതി എതിര്‍കക്ഷികള്‍ക്ക് സമയം അനുവദിച്ചിരിക്കുന്നത്.\nലൈഫ് മിഷന് പദ്ധതിക്ക് എതിരായ സിബിഐ അന്വേഷണം സുപ്രീം കോടതി സ്റ്റേ ചെയ്തിട്ടില്ല. എന്നാല് അന്വേഷണം സ്റ്റേ ചെയ്യണമെന്നാവശ്യപ്പെട്ട് സംസ്ഥാന സര്‍ക്കാര് നല്‍കിയ അപേക്ഷയില് സുപ്രീംകോടതി നോട്ടീസ് അയച്ചിട്ടുണ്ട്. സാധാരണ ഗതിയില് കോടതി നോട്ടീസ് അയച്ചാല് അതില് തീരുമാനം ഉണ്ടാകുന്നത് വരെ അന്വേഷണം മരവിപ്പിച്ച് നിര്‍ത്താറാണ് പതിവ്.\nസമീപകാലത്ത് രാഷ്ട്രീയ നേതാക്കള് ഉള്‍പ്പെടുന്ന പ്രമാദമായ ഭൂരിപക്ഷം കേസുകളിലും നോട്ടീസ് ലഭിക്കുന്നതിന് മുമ്പ് സിബിഐയുടെ അഭിഭാഷകര് ഹാജരായി അതിനെ ശക്തമായി എതിര്‍ക്കാറാണ് പതിവ്. എന്നാല് ലൈഫ് മിഷന് കേസില് ആദ്യ ദിവസം സി ബി ഐ അഭിഭാഷകര് കോടതിയില് ഹാജരായില്ല. നോട്ടീസ് ലഭിച്ച ശേഷം മാത്രം ഹാജരായാല് മതി എന്നതിനാല് സാങ്കേതികമായി സി ബി യുടെ ഭാഗത്ത് നിന്ന് വീഴ്ച ഉണ്ടായി എന്ന് പറയാന് കഴിയില്ല എന്നാണ് നിയമ വിദഗ്ദ്ധര് ചൂണ്ടിക്കാട്ടുന്നത്. ലൈഫ് മിഷന് ഹര്‍ജിക്ക് തൊട്ട് പിന്നാലെ കോടതി പരിഗണിച്ച കേസില് കേന്ദ്ര സര്‍ക്കാരിന്റെ മുതിര്‍ന്ന അഭിഭാഷകര് ഹാജരാകുകയും ചെയ്തിരുന്നു.\nഎല്‍കെജി കുട്ടിയെന്ന പരാമര്‍ശം… പക്വത അളക്കാന് ആരും വരേണ്ടെന്ന് മേയര് ആര്യാ രാജേന്ദ്രന്\nദൃശ്യം ചോര്‍ന്നിട്ടുണ്ടെങ്കില് സ്വകാര്യതയെ ബാധിക്കുമെന്ന് നടി; ഹര്‍ജി വിധി പറയാന് മാറ്റി\nറോയിട്ടേഴ്‌സിലെ മലയാളി മാധ്യമ പ്രവര്‍ത്തക തൂങ്ങിമരിച്ച നിലയില്


India import televisions restricted ചൈനീസ് ടിവികൾക്ക് 'പണി' കിട്ടും; ഇന്ത്യയിൽ കളർ ടിവി ഇറക്കുമതിക്ക് നിയന്ത്രണം\nകളർ ടിവി ഇറക്കുമതിക്ക് നിയന്ത്രണം ഏർപ്പെടുത്തി കേന്ദ്ര സർക്കാർ. ആഭ്യന്തര ഉത്പാദകർക്ക് കൂടുതൽ അവസരം നൽകാനാണ് പുതിയ തീരുമാനമെന്നാണ് റിപ്പോർട്ടുകൾ സൂചിപ്പിക്കുന്നതെങ്കിലും ചൈനീസ് ആപ്പുകൾ നിയന്ത്രിച്ചതിനോട് ബന്ധപ്പെടുത്തിയും ചില റിപ്പോർട്ടുകൾ പുറത്തുവരുന്നുണ്ട്. ഇന്ത്യയിലേക്ക് ഇറക്കുമതി ചെയ്യുന്ന ടിവികളിൽ 36 ശതമാനവും ചൈനീസ് കമ്പനികളാണ്. അതുകൊണ്ട് തന്നെ പുതിയ നയം ചൈനക്ക് തിരിച്ചടിയാവുമെന്നാണ് സൂചന.\nകളർ ടിവി ഇറക്കുമതിക്ക് നിയന്ത്രണം ഏർപ്പെടുത്തി ഡയറക്ടറേറ്റ് ജനറൽ ഓഫ് ഫോറിൻ ട്രേഡാണ് വിജ്ഞാപനം പുറപ്പെടുവിച്ചത്. ഇനി പ്രത്യേക ഉത്തരവ് വാങ്ങിയാൽ മാത്രമേ ഇറക്കുമതിക്ക് അനുവാദം ലഭിക്കൂ. പ്രധാനമായും ചൈന, വിയറ്റ്നാം, മലേഷ്യ, ഹോങ്കോങ്, കൊറിയ, ഇന്തോനേഷ്യ, തായ്‌ലന്റ്, ജർമ്മനി തുടങ്ങിയ രാജ്യങ്ങളാണ് ഇന്ത്യയിലേക്ക് ടെലിവിഷൻ ഇറക്കുമതി ചെയ്യുന്നത്. ഇതിൽ തന്നെ ചൈനക്ക് വ്യക്തമായ ആധിപത്യമുണ്ട്. ഇന്ത്യയിലെ ടെലിവിഷൻ വിറ്റുവരവ് ഏകദേശം 15000 കോടി രൂപയാണ്. ഇതിൽ 36 ശതമാനവും ചൈനീസ് കമ്പനികൾക്കാണ് ലഭിക്കുന്നത്. അതുകൊണ്ട് തന്നെ ഈ നീക്കം ചൈനക്ക് കനത്ത തിരിച്ചടിയാകും.\nRead Also : തെറ്റ് തിരുത്തി ആപ്പ് നിരോധനം പിൻവലിക്കൂ; ഇന്ത്യയോട് ചൈന\nകഴിഞ്ഞ ദിവസം ഇന്ത്യ 47 ചൈനീസ് ആപ്പുകൾ കൂടി നിരോധിച്ചിരുന്നു. ജൂണിൽ 59 ആപ്പുകൾക്ക് ഏർപ്പെടുത്തിയ നിരോധനത്തിന് പിന്നാലെയാണ് ഈ ആപ്പുകളുടെ ക്ലോണായി പ്രവർത്തിച്ചിരുന്ന 47 ആപ്പുകൾ കൂടി ഇന്ത്യ നിരോധിച്ചത്. പബ്ജി, സിലി അടക്കമുള്ള ആപ്പുകളാണ് രണ്ടാംഘട്ട നിരോധനത്തിൽ ഉൾപ്പെടുന്നത്. ജൂൺ 15നുണ്ടായ ഇന്ത്യ-ചൈന ഏറ്റുമുട്ടലിന് പിന്നാലെയാണ് ദേശിയ സുരക്ഷ കണക്കിലെടുത്ത് ഇന്ത്യ 59 ചൈനീസ് ആപ്പുകൾ നിരോധിച്ചത്.\nStory Highlights – India puts import of colour televisions sets under restricted list


മൂന്നാം തരംഗം നേരിടാൻ കേരളം സജ്ജമെന്ന് മുഖ്യമന്ത്രി. - കണ്ണൂരാൻ വാർത്ത\nHome Unlabelled മൂന്നാം തരംഗം നേരിടാൻ കേരളം സജ്ജമെന്ന് മുഖ്യമന്ത്രി.\nമൂന്നാം തരംഗം നേരിടാൻ കേരളം സജ്ജമെന്ന് മുഖ്യമന്ത്രി.\nലോക്ഡൗണ് നിയന്ത്രണങ്ങളില് ഇളവ് വരുത്തിയപ്പോള് രോഗവ്യാപനം വര്‍ധിച്ചതെന്നും മുഖ്യമന്ത്രി പറഞ്ഞു. ഈ സാഹചര്യത്തില് ചികിത്സാ സൗകര്യം ശക്തമാക്കിയെന്ന് അദ്ദേഹം പറഞ്ഞു.\nകോവിഡ് അവലോകന യോഗത്തിന് ശേഷം മാധ്യമങ്ങളോട് സംസാരിക്കുകയായിരുന്നു അദ്ദേഹം. ജനസംഖ്യാനുപാതികമായി വാക്‌സിന് ഏറ്റവും വേഗത്തില് നല്‍കുന്ന സംസ്ഥാനമാണ് കേരളമെന്ന് മുഖ്യമന്ത്രി പറഞ്ഞു.\nസംസ്ഥാനത്ത് മരണമടയുന്നവരില് ഭൂരിഭാഗവും പ്രായാധിക്യമുള്ളവരും അനുബന്ധ രോഗമുള്ളവരുമാണെന്ന് അദ്ദേഹം പറഞ്ഞു. ജനങ്ങളുടെ ജീവന് രക്ഷിക്കാന് സംസ്ഥാനം തുടക്കം മുതല് പ്രവര്‍ത്തിച്ചത്. മൂന്നാം തരംഗത്തിന്റെ സാധ്യതകള് നിലനില്‍ക്കുന്നതിനാല് കൂടുതല് ജാഗ്രത വേണമെന്ന് മുഖ്യമന്ത്രി വ്യക്തമാക്കി.


ജീവിതത്തിന് പല ഘട്ടങ്ങളും അവസ്ഥകളും ഉണ്ട്. ശൈശവവും ബാല്യവും കൗമാരവും യൗവ്വനവും അതും കഴിഞ്ഞ് വാര്‍ധക്യവും. ആറ്റുനോറ്റുണ്ടായ കുഞ്ഞിനെ താലോലിക്കാനും താരാട്ടുപാടാനും ആ കുഞ്ഞിക്കവിളില് മുത്തം നല്‍കാനും കൈ വളരുന്നോ കാല് വളരുന്നോയെന്ന് നോക്കി പരിപാലിക്കാനും ഏറെ താല്‍പര്യമാണ് എല്ലാവര്‍ക്കും. പിച്ചവെച്ചു വളരുന്തോറും ബാല്യ കൗമാരത്തിലേക്ക് കടക്കുന്തോറും കരുതലും പ്രതീക്ഷകളും കൂടും. അങ്ങനെ മക്കള് വളര്‍ന്ന് കൗമാരം പിന്നിട്ട് യുവാക്കളും കരുത്തരും തന്‍കാലില് നില്‍ക്കാനും ആകുന്നതോടെ അതുവരെ അതിനുവേണ്ടി പ്രയത്‌നിച്ച മാതാപിതാക്കള് മെല്ലെ മെല്ലെ വാര്‍ധക്യത്തിലേക്ക് എത്തിയിട്ടുണ്ടാവും. കാലുകള് തളര്‍ന്നിട്ടും കൈകള് ശോഷിച്ചിട്ടുമുണ്ടാകും. കുടുംബത്തിന്റെ ഭാരം താങ്ങിയ ആള് പതിയെ പതിയെ കുടുംബത്തിന് ഭാരമാകുന്ന അവസ്ഥ. ഇത് ഒറ്റപ്പെട്ടതല്ല,\nനാം നേടിയ വിദ്യാഭ്യാസത്തിനും ആര്‍ജിച്ചെടുത്ത കാഴ്ചപ്പാടിനും വല്ലാതെ തകരാറുകളുണ്ടെന്നു പറയിപ്പിക്കുന്നതാണ് വര്‍ത്തമാനകാലത്തെ വൃദ്ധരോടുള്ള നമ്മുടെ പെരുമാറ്റം. ആയുരാരോഗ്യം വര്‍ധിക്കുന്നതിനനുസരിച്ച് വൃദ്ധരുടെ പെരുപ്പവും വര്‍ധിക്കുകയാണ്. പക്ഷേ ഇവര് പലപ്പോഴും നിസ്സഹായരാണ്. നിരാലംബരോ നിരക്ഷരരോ ദരിദ്രനോ അല്ല വൃദ്ധസദനങ്ങളിലേക്ക് ഒതുക്കിയ വൃദ്ധര്. സമ്പത്തും സന്താനങ്ങളും സ്ഥാനമാനങ്ങള് ഉണ്ടോയിരുന്നവരും കൂടി ഇന്ന് വൃദ്ധസദനങ്ങളുടെ അരികിലിരുന്ന് തേങ്ങുന്നുണ്ട്. കുടുംബത്തിന്റെ സുരക്ഷിത്വത്തിനു വേണ്ടി അധ്വാനിച്ചവന് വൃദ്ധസദനത്തിന്റെ ഏകാന്തതകള് മാത്രം കൂട്ടിനുള്ള അവസ്ഥ ദയനീയം മാത്രമല്ല, പരിഷ്‌കൃത സമൂഹത്തിന് അപമാനം കൂടിയാണ്. ബന്ധുക്കളുടെ സംരക്ഷണയിലും സുരക്ഷിതത്വത്തിലും കഴിയേണ്ട ആശ്രിതരാണ് ഓരോ വൃദ്ധരും എന്ന പാഠം കുഞ്ഞുനാളിലേ നാം മക്കളെ പഠിപ്പിക്കേണ്ടിയിരിക്കുന്നു. അല്ലെങ്കില് കഥയില് വായിച്ചതുപോലെ അച്ഛനു ഭക്ഷണം വിളമ്പാനായി മാറ്റിവെച്ച പാത്രം അദ്ദേഹത്തിന്റെ കാലശേഷം നശിപ്പിച്ചുകളയാന് ശ്രമിച്ച അയാളുടെ മകനോട് തന്റെ കുട്ടി 'അതു കളയേണ്ട അച്ഛാ വര്‍ഷങ്ങള് കഴിഞ്ഞാല് അച്ഛന് അതു വേണ്ടിവരും' എന്നു പറഞ്ഞ അനുഭവം ഓരോ വീട്ടിലും ഉണ്ടാകും.\nവൃദ്ധര്‍ക്കും ഒറ്റപ്പെടലുകള് അനുഭവിക്കുന്നവര്‍ക്കും കൂട്ടം കൂടിയിരിക്കാനും മാനസികോല്ലാസം നല്‍കാനും കഴിയുന്ന ഇടങ്ങളെ വീട്ടിലോ ചുറ്റുവട്ടത്തോ ഉണ്ടാക്കിയെടുക്കാന് കുടംബവും സമൂഹവും ശ്രദ്ധപതിപ്പിക്കണം. അണുകുടുംബം, മക്കള്‍ക്കും മരുമക്കള്‍ക്കും ജോലി എന്നിവ യാഥാര്‍ഥ്യമായി മാറിക്കൊണ്ടിരിക്കുന്ന കാലത്ത് പ്രായമായവരെ വീടിന്റെ അകത്തളങ്ങളില് ഒറ്റക്ക് നിര്‍ത്തുന്നതും നല്ലതല്ല. അതവര്‍ക്കൊരു കാരാഗൃഹമാണ്. സമപ്രായക്കാരും സമാന സ്വഭാവക്കാരുമൊക്കെയായ വൃദ്ധരെ രാവിലെ മുതല് വൈകുന്നേരം വരെ സ്വന്തക്കാരുടെ അസാന്നിദ്ധ്യത്തില് സംരക്ഷിക്കുന്ന പകല്‍വീടുകള് പോലെയുള്ള സംരംഭങ്ങള് ഒരുപരിധിവരെ ഇവര്‍ക്ക് ആശ്വാസമായിരിക്കും. സര്‍ക്കാറിനു കീഴില് ഇത്തരം പദ്ധതികള്‍ക്ക് ചിലയിടങ്ങളിലെങ്കിലും തുടക്കം കുറിച്ചിട്ടുണ്ട്. വൃദ്ധസദനങ്ങളില് തളളുന്നതിനു പകരം മാനസികോല്ലാസം നല്‍കുന്ന ഇത്തരം പകല്‍വീടുകളായിരിക്കും അഭികാമ്യം. അവിടങ്ങളില് സര്‍ഗാത്മകമായ കൂട്ടായ്മകള് കൂടി രൂപപ്പെടുകയാണെങ്കില് വാര്‍ധക്യത്തെ കൂടുതല് ക്രിയാത്മകമാക്കാനാവും.


emalayalee.com - ആര്.എസ്.എസ് ഇസ്ലാമിക സ്റ്റേറ്റിന്റെ മറ്റൊരു രൂപം : കോടിയേരി\nആര്.എസ്.എസ് ഇസ്ലാമിക സ്റ്റേറ്റിന്റെ മറ്റൊരു രൂപം : കോടിയേരി\nകോഴിക്കോട്: ഇസ്ലാമിക സ്റ്റേറ്റിന്റെ മറ്റൊരു രൂപമാണ് ഇന്ത്യയില് ആര്.എസ.്എസ്. എന്ന് കോടിയേരി ബാലകൃഷ്ണന് പറഞ്ഞു. ഐ.എസ.്എസ്. ഇസ്ലാമിനെ വേട്ടയാടുമ്പോള് ആര്.എസ.്എസ്. ഹിന്ദുക്കളെയാണ് വേട്ടയാടുന്നത്. കോഴിക്കോട് പ്രസ്‌ക്ലബ്ബ് സംഘടിപ്പിച്ച പഞ്ചായത്ത് രാജ് 2015 മീറ്റ് ദ പ്രസ് പരിപാടിയില് സംസാരിക്കുകയായിരുന്നു അദ്ദേഹം.\nശാശ്വതീകാനന്ദയുടെ മരണം നടക്കുമ്പോള് എ.കെ ആന്റണിയായിരുന്നു ആഭ്യന്തരം മരണത്തിനുത്തരം പറയാന് അദ്ദേഹം ബാധ്യസ്ഥനാണെന്നും കോടിയേരി പറഞ്ഞു. പുനരന്വേഷണം സത്യാവസ്ഥ പുറത്ത് കൊണ്ടുവരിക മാത്രമല്ല ലക്ഷ്യമെന്നും ഏറെ പേര് ആരാധിക്കുന്ന ഒരു മനുഷ്യന്റെ മരണത്തിന്റെ നിജസ്ഥിതി അറിയാന് ജനങ്ങള്‍ക്ക് അവകാശമുണ്ടെന്നും അദ്ദേഹം കൂട്ടിച്ചേര്‍ത്തു. മുതലക്കുളത്ത് നടക്കുന്ന യു.ഡി.എഫ്. തെരഞ്ഞെടുപ്പ് റാലി ഉദ്ഘാടനം ചെയ്യാനെത്തിയതായിരുന്നു കോടിയേരി.\nമീറ്റ് ദ പ്രസ് പരിപാടിയില് മോഹനന്‍മാസ്റ്റര് എ.പ്രദീപ് കുമാര് എം.എല്.എ. പ്രസ്‌ക്ലബ്ബ് പ്രസിഡന്റ് കമാല് പരവൂര് തുടങ്ങിയവര് പങ്കെടുത്തു.\nമീറ്റ് ദ പ്രസ് പരിപാടിയില് കോടിയേരി ബാലകൃഷ്ണന് സംസാരിക്കുന്നു.\nപ്രസ് ക്ലബ്ബിലെത്തിയ കോടിയേരിയെ പ്രസിഡന്റ് കമാര് പരവൂര് സ്വീകരിക്കുന്നു. സമീപം മോഹനന് മാസ്റ്റര്\nമീറ്റ് ദ പ്രസ് പരിപാടിക്ക് ശേഷം കോടിയേരി കാറില് കയറി യാത്രയാകുന്നു.\nമീറ്റ് ദ പ്രസ് പരിപാടിയില് കോടിയേരി ബാലകൃഷ്ണന് സംസാരിക്കുന്നു


കേരളത്തില് കള്ളവോട്ട് പുതിയ അനുഭവമല്ല; ഇവിടെ 50 വര്‍ഷമായി കള്ളവോട്ട് നടക്കുന്നു, താന് അതിന്റെ ഇരയാണെന്ന് മുല്ലപ്പള്ളി രാമചന്ദ്രന് - BIGNEWSLIVE | Latest Malayalam News\nകേരളത്തില് 50 വര്‍ഷമായി കള്ളവോട്ട് നടക്കുന്നു. താന് അതിന്റെ ഇരയാണെന്നും മുല്ലപ്പള്ളി ഡല്‍ഹിയില് പറഞ്ഞു.\nന്യൂഡല്‍ഹി: സംസ്ഥാനത്ത് കള്ളവോട്ട് പുതിയ അനുഭവമല്ലെന്ന് കെപിസിസി അധ്യക്ഷന് മുല്ലപ്പള്ളി രാമചന്ദ്രന്. കേരളത്തില് 50 വര്‍ഷമായി കള്ളവോട്ട് നടക്കുന്നു. താന് അതിന്റെ ഇരയാണെന്നും മുല്ലപ്പള്ളി ഡല്‍ഹിയില് പറഞ്ഞു.\nഇത്തവണ സിപിഎം സംഘടിതമായി കള്ള വോട്ട് ചെയ്തു. അതുകൊണ്ടാണ് 20 ല് 18 സീറ്റ് കിട്ടുമെന്ന് കോടിയേരി ഉറപ്പിച്ചു പറഞ്ഞതെന്നും മുല്ലപ്പള്ളി കൂട്ടിച്ചേര്‍ത്തു. ലീഗ് കള്ളവോട്ട് ചെയ്തുവെന്ന ആരോപണവും അന്വേഷിക്കണം. കള്ളവോട്ട് രാഷ്ട്രീയം അവസാനിപ്പിക്കണം.\nതന്റെ അനുഭവത്തില് ലീഗിന് കള്ളവോട്ട് ചെയ്ത ചരിത്രമില്ല. കേരളത്തിലെ കള്ളവോട്ടില് നീതി കിട്ടിയില്ലെങ്കില് സുപ്രീംകോടതി വരെ കെപിസിസി പോകുമെന്നും മുല്ലപ്പള്ളി പറഞ്ഞു.\nTags: mullapalli ramachanran


സാധാരണക്കാര്‍ക്ക് ഗുണം ചെയ്യുന്ന ടൂറിസം പദ്ധതികള് ആവിഷ്‌ക്കരിക്കും: മന്ത്രി - Janayugom Online\nസാധാരണക്കാര്‍ക്ക് ഗുണം ചെയ്യുന്ന ടൂറിസം പദ്ധതികള് ആവിഷ്‌ക്കരിക്കും: മന്ത്രി\nBy: Web Desk | Thursday7December 2017 6:34 PM IST\nഅനാഥക്കുട്ടികള്‍ക്ക് നല്‍കാനായി കേരള ടൂറിസം സ്റ്റേറ്റ് ഇന്‍സ്റ്റിറ്റ്യൂട്ട് ഓഫ് ഹോസ്പിറ്റാലിറ്റി മാനേജ്‌മെന്റ് തയ്യാറാക്കുന്ന പുതുവത്സര മധുരത്തിനുള്ള കേക്ക് മിക്‌സിംഗ് മന്ത്രി കടകംപള്ളി സുരേന്ദ്രന് നിര്‍വഹിക്കുന്നു\nകോഴിക്കോട്: ടൂറിസം രംഗത്തിന്റെ കുതിച്ചുചാട്ടമാണ് സര്‍ക്കാര് ലക്ഷ്യമെന്നും ടൂറിസം സാധ്യതകളെ പൊതു വികസനത്തിന് പ്രയോജനപ്പെടുത്തുമെന്നും സഹകരണ-ടൂറിസം വകുപ്പ് മന്ത്രി കടകംപള്ളി സുരേന്ദ്രന് പറഞ്ഞു. വരക്കല് ബീച്ചിന് സമീപം കേരള ടൂറിസം സ്റ്റേറ്റ് ഇന്‍സ്റ്റിറ്റ്യൂട്ട് ഓഫ് ഹോസ്പിറ്റാലിറ്റി മാനേജ്‌മെന്റിലെ ആണ്‍കുട്ടികളുടെ ഹോസ്റ്റല് കെട്ടിട പ്രവൃത്തി ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.\nഉത്തരമലബാറില് ടൂറിസം സാധ്യതകള് വര്‍ധിച്ചു വരികയാണ്. 57.61 കോടിയുടെ പുതിയ പദ്ധതികള് സര്‍ക്കാര് കോഴിക്കോട്ട് നടപ്പാക്കാന് അനുമതി നല്‍കിയിട്ടുണ്ട്. തദ്ദേശവാസികള്‍ക്ക് പ്രയോജനമായ രീതിയില് ടൂറിസം വികസനം നടപ്പാക്കും. പ്രകൃതിയുമായി ഇഴചേര്‍ന്ന പദ്ധതികള്‍ക്ക് പ്രാധാന്യം നല്‍കും. സാധാരണക്കാര്‍ക്ക് ഗുണകരമമാകുന്ന തരത്തില് പദ്ധതികള് ആവിഷ്‌ക്കരിക്കുമെന്നും അദ്ദേഹം പറഞ്ഞു.\nപുതുതായി ആരംഭിക്കുന്ന പദ്ധതികള് സമയബന്ധിതമായി പൂര്‍ത്തീകരിക്കാത്തത് വലിയ പോരായ്മയാണ്. ഒരു പദ്ധതിയാരംഭിക്കും മുമ്പ് എല്ലാ അംഗീകാരവും നേടണം. കര്‍ശനമായ നിലപാടോടെ പദ്ധതികള് നടപ്പാക്കണം. ഒന്നര വര്‍ഷത്തിനുള്ളില് പുതിയ ഹോസ്റ്റല് നിര്‍മ്മാണം പൂര്‍ത്തിയാക്കും. പെണ്‍കുട്ടികള്‍ക്കായുള്ള ഹോസ്റ്റല് നിര്‍മ്മാണം അടുത്ത വര്‍ഷം ആരംഭിക്കുമെന്നും അദ്ദേഹം പറഞ്ഞു.\nചടങ്ങില് എ.പ്രദീപ് കുമാര് എം.എല്.എ അധ്യക്ഷത വഹിച്ചു. മേയര് തോട്ടത്തില് രവീന്ദ്രന്, കോര്‍പറേഷന് സ്റ്റാന്റിംഗ് കമ്മറ്റി ചെയര്‍മാന്‍മാരായ കെ.വി. ബാബുരാജ്, ആശ ശശാങ്കന്, ജില്ലാ കലക്ടര് യു.വി. ജോസ്, ടൂറിസം ജോയിന്റ് ഡയറക്ടര് സി.എന്.അനിതകുമാരി, പി.ലക്ഷ്മണന്, പി.പീതാംബരന്, കെ.എന്.അനില്‍കുമാര്, ആര്‍കിടെക്ട് വിനോദ് സിറിയക്, മോഹന് പ്രഭാകര് തുടങ്ങിയവര് സംസാരിച്ചു.\nഅനാഥക്കുട്ടികള്‍ക്ക് നല്‍കാനായി ഇന്‍സ്റ്റിറ്റ്യൂട്ട് തയ്യാറാക്കുന്ന പുതുവത്സര മധുരത്തിനുള്ള കേക്ക് മിക്‌സിംഗ് മന്ത്രി നിര്‍വഹിച്ചു.


Kochi Mayor -Soumini Jain | പ്രണയിച്ച് വിവാഹം കഴിച്ച് ക്രൈസ്തവ തറവാട്ടിലെ അംഗമായി; കോൺഗ്രസ് എ ഗ്രൂപ്പിനൊപ്പം അടിയുറച്ച് നിന്നപ്പോൾ സമുദായ പരിഗണനയും മറികടന്ന് മേയർ സ്ഥാനം: കൊച്ചിയിലെ 'നായർ മേയർ' സൗമിനി ജെയിനെ പരിചയപ്പെടാം - MarunadanMalayalee.com\nപ്രണയിച്ച് വിവാഹം കഴിച്ച് ക്രൈസ്തവ തറവാട്ടിലെ അംഗമായി; കോൺഗ്രസ് എ ഗ്രൂപ്പിനൊപ്പം അടിയുറച്ച് നിന്നപ്പോൾ സമുദായ പരിഗണനയും മറികടന്ന് മേയർ സ്ഥാനം: കൊച്ചിയിലെ 'നായർ മേയർ' സൗമിനി ജെയിനെ പരിചയപ്പെടാം\nNovember 17, 201501:16 PM IST Permalink\nകൊച്ചി: കൊച്ചിയിലെ മേയർ തിരഞ്ഞെടുപ്പിൽ ലത്തീൻ ക്രൈസ്തവ സമുദായം പരസ്യമായി ഇടപെടാറുണ്ട് എന്ന കാര്യം പരസ്യമായി തന്നെ കോൺഗ്രസുകാർ പോലും സമ്മതിക്കുന്ന കാര്യമാണ്. ലത്തീൻ സമുദായം ഇവിടുത്തെ പ്രബലമാണ് എന്നതു തന്നെയാണ് ഇതിന് കാരണം. കൊച്ചിയെ ആര് ഭരിക്കണം എന്ന് തീരുമാനിക്കുന്നതിൽ ഇടപെടലിൽ സഭയുടെ താൽപ്പര്യം എല്ലാവരും പണിഗണിക്കാറുമുണ്ട്. പരമ്പരാഗതമായി കോൺഗ്രസിലെ എ ഗ്രൂപ്പ് നേതാക്കളാണ് ഇവിടുത്തെ പ്രബല വിഭാഗവും. അതുകൊണ്ട് തന്നെ മേയർ ആകുന്നത് ആരായാലും അത് എ ഗ്രൂപ്പിൽ നിന്നാകുമെന്ന കാര്യവും ഉറപ്പായിരുന്നു. ഷൈനി മാത്യു എന്ന ലത്തീൻ സമുദായംഗത്തിലെ തന്നെ അംഗത്തെ മറികടന്നു കൊണ്ടാണ് നായർ അംഗമായ സൗമിനി ജെയിൻ ഇപ്പോൾ കൊച്ചി നഗരത്തിന്റെ നാഥയായി മാറിയിരിക്കുന്നത്.\nരണ്ടര വർഷക്കാലം വീതം മേയർ പദവി പങ്കിടാമെന്ന ധാരണ കെപിസിസി പ്രസിഡന്റ് വി എം സുധീരന്റെ കർശന നിർദേശത്തിൽ തട്ടി തകർന്നതോടെ ഇനിയുള്ള അഞ്ച് കൊല്ലക്കാലം കേരളത്തിലെ ഏറ്റവും വലിയ നഗരത്തിന്റെ മേയർ പദവി സൗമിനി ജെയിനിന് ആയിരിക്കുമെന്നാണ് വ്യക്തമാകുന്നത്. കൊച്ചി രവിപുരത്തെ നായർ തറവാട്ടിലെ അംഗമാണെങ്കിലും വിവാഹം കഴിച്ചത് മുതൽ ക്രൈസ്തവ തുല്യമാണ് ജീവിതം നയിക്കുന്ന വ്യക്തി കൂടിയാണ് സൗമിനി ജെയിൻ. ക്രൈസ്തവനായ ജെയിനിനെ പ്രണയിച്ചാണ് ഇവർ വിവാഹം ചെയ്തത്. എങ്കിലും മതം മാറാതെ തന്റെ വിശ്വാസ പ്രമാണങ്ങളിൽ മുറുക്കെ പിടിച്ച് ജീവിക്കുകയായിരുന്നു അവർ.\nരാഷ്ട്രീയത്തിലേക്ക് സജീവമായി രംഗത്തിറങ്ങിയിട്ട് 11 വർഷത്തോളം മാത്രമേ ആയിട്ടുള്ളൂ. കഴിഞ്ഞ തദ്ദേശ തിരഞ്ഞെടുപ്പിൽ ആദ്യമായി രവിപുരം ഡിവിഷനിൽ നിന്നും മത്സരിച്ചാണ് സൗമിനി ജെയിൻ വിജയിച്ചത്. നായർ മേധാവിത്വമുള്ള ഈ മേഖലയിൽ കോൺഗ്രസിന് ലഭിക്കാവുന്ന മികച്ച സ്ഥാനാർത്ഥിയായിരുന്നു അവർ. അവിടെ നിന്നും വിജയിച്ചു കയറിയ സൗമിനിക്ക് പിന്നീട് തിരിഞ്ഞു നോക്കേണ്ടി വന്നില്ല. കോൺഗ്രസ് എ വിഭാഗത്തിനൊപ്പം അടിയുറച്ചു നിന്ന ഇവർ കഴിഞ്ഞ കൗൺസിലിൽ സ്റ്റാൻഡിഗ് കമിറ്റി ചെയർമാൻ കൂടി ആയിരുന്നു. സൗമിനി ജെയിനെ മുൻനിർത്തി ആയിരുന്നു കോൺഗ്രസിലെ എ വിഭാഗം ഇലക്ഷനിൽ പട നയിച്ചതും. മികച്ച കൗൺസിലർ എന്ന ഖ്യാദി നേടിയ ഇവർ ജയിച്ചാൽ മേയർ ആകുമെന്ന വിധത്തിലായിരുന്നു പ്രചരണവും.\nസിപിഎമ്മിന്റെ സിറ്റിങ് സീറ്റായ എളംകുളം ഡിവിഷനിൽ നിന്ന് മത്സരിച്ച സൗമിനി ജെയിൻ 94 വോട്ടുകൾക്കാണ് ഇവിടെ ജയിച്ചത്. മുൻ മേയർ ടോണി ചമ്മിണി അടക്കമുള്ളവർ സൗമിനിയെ മേയറാക്കണമെന്ന അഭിപ്രായം നേരത്തെ തന്നെ രേഖപ്പെടുത്തിയിരുന്നു. എന്നാൽ, ഇവർക്കാണ് മേയർ സ്ഥാനം ലഭിക്കുക എന്ന വ്യക്തമായതോടെ ഐ വിഭാഗത്തിൽ നിന്നു എൻ വേണുഗോപാൽ ലത്തീൻ സമുദായംഗമാകണം മേയറെന്ന വാദമുയർത്തി രംഗത്തുവരികയും ചെയ്തു. അതുവരെ 'നായർ മേയർ' വേണം കൊച്ചിക്കെന്ന് വാദിച്ചിരുന്ന വേണുഗോപാൽ ചുവടുമാറിയാണ് ലത്തീൻ സഭയ്ക്ക് വേണ്ടി രംഗത്തു വന്നത്. ഇത് ഐ വിഭാഗത്തിന് നേട്ടമുണ്ടാക്കാൻ വേണ്ടിയായിരുന്നു.\nഎന്നാൽ കെപിസിസിയുടെ മാനദണ്ഡങ്ങൾ കൂടി വന്നപ്പോൾ സൗമിനി ജയിന് സമുദായത്തിന് അപ്പുറത്തുള്ള പിന്തുണ ലഭിക്കുകയായിരുന്നു. ലത്തീൻ സമുദായത്തിന്റെ അംഗമായ ഷൈനി മാത്യുവിന്റേത് പേയ്‌മെന്റ് സീറ്റാണെന്ന ആരോപണം നേരത്തെ തന്നെ ശക്തമായിരുന്നു. നിയമസഭാ തിരഞ്ഞെടുപ്പ് മുന്നിൽകണ്ട് ലത്തീൻ സമുദായത്തെ പിണക്കാതെയുള്ള നീക്കമെന്ന നിലയിലായിരുന്നു ഷൈനി മാത്യുവിനെ മേയറാക്കാൻ നേതാക്കൾ നീക്കം നടത്തിയത്. എന്നാൽ, പാർട്ടിയിലെ മികച്ച കൗൺസിലർ എന്ന നിലയിൽ സൗമിനിയെയും പരിഗണിക്കുകയായിരുന്നു.\nകൊച്ചി നഗരസഭ ഉൾക്കൊള്ളുന്ന കൊച്ചി, എറണാകുളം, തൃക്കാക്കര മണ്ഡലങ്ങളിൽ കോൺഗ്രസിന് ലത്തീൻ സമുദായത്തെ അവഗണിക്കാനാവില്ല. അതുകൊണ്ട് തന്നെ സൗമിനിക്കെതിരെ പ്രതിഷേധം ഉയരുമോ എന്ന കാര്യമാണ് ഇനി അറിയേണ്ടത്. തേവര കോളേജിൽ നിന്നും എക്കണോമിക്‌സിൽ ബിരുദം നേടിയ സൗമിനി കേരളാ യൂണിവേഴ്‌സിറ്റിയിൽ നിന്നും ബിരുദാനന്ദര ബിരുദവും നേടിയിട്ടുണ്ട്. ഭർത്താവ് ജെയിൻ എറണാകുളത്തു ഓട്ടോമോടിവ് ബാറ്ററി ബിസിനസ് ചെയ്യുന്നു. പത്മിനി ജയിൻ, വരുൺ ജെയിൻ എന്നിവർ മക്കളാണ്.


പിണങ്ങി പോയ ഭാര്യയെ ഭർത്താവ് തട്ടി കൊണ്ട് പോയി പീഡിപ്പിച്ചു\nപിണങ്ങി വേര്‍പിരിഞ്ഞു താമസിക്കുന്ന ഭാര്യയെ തട്ടിക്കൊണ്ടു പോയി ഒമ്പതു ദിവസം തടവില് പാര്‍പ്പിച്ച് ഭര്‍ത്താവ് ക്രൂരമായി പീഡിപ്പിച്ചു.\nറേസര് ബ്ളേഡുകള് ഉപയോഗിച്ച് ഇവരുടെ ശരീരത്തില് നൂറോളം മുറിവുകള് വരുത്തി. മുംബൈയിലെ മുളുന്ദ് പോലീസ് സ്റ്റേഷന് അതിര്‍ത്തിയിലാണ് ക്രൂരകൃത്യം അരങ്ങേറിയത്. 23 വയസുകാരനായ ഭര്‍ത്താവിന്റെ പിടിയില്‍നിന്നു രക്ഷപ്പെട്ട് 21 വയസുകാരിയായ ഭാര്യ പരാതി നല്‍കിയതോടെയാണ് പീഡനത്തിന്റെ കഥ പുറംലോകം അറിഞ്ഞത്. ഇതേത്തുടര്‍ന്ന് ഭര്‍ത്താവ് ബസു ഉസ്മാന് അക്ബര് ബാദ്ഷ എന്ന പാഷയെ പോലീസ് അറസ്റ്റ് ചെയ്തു. 1993ലെ മുംബൈ സ്ഫോടനക്കേസിലെ പ്രതിയുടെ മകനാണ് ഇയാള്. വിവിധ പോലീസ് സ്റ്റേഷനുകളിലായി ഇയാള്‍ക്കെതിരേ 16 ക്രിമിനില് കേസുകളുണ്ടെന്നും പോലീസ് പറയുന്നു.\nഫേസ്ബുക്കിലൂടെയാണ് ബസു യുവതിയെ പരിചയപ്പെട്ടത്. ബിസിനസുകാരൻ എന്ന് പറഞ്ഞാണ് ഇയാള് പരിചയപ്പെടുത്തിയിരുന്നത്. പരിചയം പിന്നീട് പ്രണയത്തിനു വഴിമാറുകയും ഇരുവരും വിവാഹിതരാവുകയുമായിരുന്നു.


ദുൽഖറിന്റെ ആദ്യ ബോളിവുഡ് ചിത്രം കർവാന്റെ റിലീസ് തടഞ്ഞു\nവെള്ളിയാഴ്ച സിനിമയുടെ റിലീസ് തീരുമാനിച്ചിരിക്കെയാണ് കോടതിയുടെ ഇടക്കാല ഉത്തരവ്.\n02 Aug, 2018 at 03:06 PM\nദുൽഖർ സൽമാന്റെ ആദ്യ ബോളിവുഡ് ചിത്രം കർവാന്റെ റിലീസ് കോടതി തടഞ്ഞു. വെള്ളിയാഴ്ച സിനിമയുടെ റിലീസ് തീരുമാനിച്ചിരിക്കെയാണ് കോടതിയുടെ ഇടക്കാല ഉത്തരവ്. പകർപ്പവകാശം ലംഘിച്ചു എന്ന സംവിധായകൻ സഞ്ജു സുരേന്ദ്രന്‍റെ ഹരജിയില് തൃശൂർ അഡീഷണൽ ജില്ലാ കോടതിയുടേതാണ് നടപടി.\nദുൽഖർ സൽമാന്‍റെ ബോളിവുഡ് അരങ്ങേറ്റ ചിത്രം കാണാനിരുന്ന പ്രേക്ഷകർക്ക് ഏറെ നിരാശ നൽകുന്ന വാർത്തയാണ് എത്തിയത്. സംവിധായകൻ സഞ്ജു സുരേന്ദ്രൻ സമര്‍പ്പിച്ച പകര്‍പ്പാവകാശം ലംഘിച്ചെന്ന ഹരജിൽ തൃശൂർ കോടതിയാണ് കർവാന്റെ റിലീസ് തടഞ്ഞത്. തന്റെ ഏദൻ എന്ന സിനിമയുടെ കഥ മോഷ്ടിച്ചാണ് കർവാൻ നിർമിച്ചതെന്നാണ് സംവിധായകൻ സഞ്ജു സുരേന്ദ്രന്റെ ആരോപണം.\nഎസ് ഹരീഷിന്റെ നിര്യാതരായി, മാന്ത്രികവാൽ, ചപ്പാത്തിലെ കൊലപാതകം എന്നീ കഥകൾ ഒരുമിച്ച് ചേർത്താണ് സഞ്ജു സുരേന്ദ്രൻ ഏദൻ സംവിധാനം ചെയ്തത്. ഹരീഷിൽ നിന്ന് കഥകളുടെ പകർപ്പാവകാശവും സഞ്ജു സ്വന്തമാക്കിയിരുന്നു. ഇരുപത്തിരണ്ടാമത് കേരള രാജ്യാന്തര ചലച്ചിത്രമേളയിൽ മികച്ച മലയാളം ചിത്രത്തിനുള്ള ഫിപ്രസി പുരസ്‌കാരവും നവാഗത സംവിധായകനുള്ള രജത ചകോരവും ഏദൻ സ്വന്തമാക്കിയിരുന്നു.. ബെംഗളുരുവിൽ നിന്ന് കോട്ടയത്തേക്ക് അച്ഛന്റെ മൃതദേഹം കൊണ്ടുവരുന്ന നഴ്സിന്റെ കഥയാണ് ഏദനിൽ പറ‍ഞ്ഞത്.\nഅച്ഛന്‍റെ മൃതദേഹവുമായി കേരളത്തിലേക്ക് വരുന്ന യുവാവിന്റെ കഥയാണ് കർവാനും പറയുന്നത്. ദുൽഖർ സൽമാനൊപ്പം ഇർഫാൻ ഖാനും മിഥില പാൽക്കറും അഭിനയിക്കുന്നു. റോഡ് മൂവിയായി ഒരുക്കിയ കർവാൻ സംവിധാനം ചെയ്തത് ബിജോയ് നമ്പ്യാരാണ്.\nഏദനിലേതിന് സമാനമായ കഥാപാത്രങ്ങളും സ്ഥലങ്ങളുമാണ് കർവാനിന്റെ ട്രെയിലറിലും ഉള്ളതെന്നും ഇത് പകർപ്പാവകാശ ലംഘനമാണെന്നും സഞ്ജു ഹരജിയില് വാദിച്ചു. സഞ്ജുവിന്റെ വാദങ്ങൾ പ്രഥമദൃഷ്ട്യാ ശരിയാണെന്ന് കണ്ടെത്തിയാണ് കോടതി റിലീസ് തടഞ്ഞത്.


ചൂടപ്പം: Gurukulam | ഗുരുകുലം - മാതൃഭൂമിക്കെവിടെയാണു തെറ്റുപറ്റിയതു്?\nGurukulam | ഗുരുകുലം - മാതൃഭൂമിക്കെവിടെയാണു തെറ്റുപറ്റിയതു്?\nhttp://malayalam.usvishakh.net/blog/archives/110 Date: 4/13/2006 7:58 PM\nകിടന്നിട്ടു് ഉറക്കം ശരിയായില്ല. മാതൃഭൂമി പഞ്ചാംഗത്തിനു് ഇങ്ങനെയൊരു തെറ്റു വരാന് എന്താണു കാരണം എന്ന ഒരു കണ്‍ഫ്യൂഷന്.\nഇന്നലെ നാട്ടില് നിന്നു മടങ്ങി വന്ന ഒരു സുഹൃത്തു് ഇക്കൊല്ലത്തെ ഒരു മാതൃഭൂമി കലണ്ടര് കൊണ്ടു തന്നിരുന്നു. അതിലെ സംക്രമങ്ങളൊക്കെ പരിശോധിച്ചപ്പോള് ഒരു കാര്യം വ്യക്തമായി - എല്ലാ സംക്രമങ്ങള്‍ക്കും ഏകദേശം 33 മിനിട്ടിന്റെ വ്യത്യാസമുണ്ടു്.\nഇക്കൊല്ലത്തെ സംക്രമങ്ങളുടെ സമയങ്ങള് താഴെച്ചേര്‍ക്കുന്നു:\nമലയാളമാസം സംക്രമം സംക്രമസമയം സംക്രമസമയം\n(തീയതി) (ഞാന്) (മാതൃഭൂമി)\nമകരം 2006/01/14 11:53 A 11:26 A\nകുംഭം 2006/02/13 12:53 A 12:21 A\nമീനം 2006/03/14 09:45 P 09:11 P\nമേടം 2006/04/14 06:15 A 05:39 A\nഇടവം 2006/05/15 03:08 A 02:33 A\nമിഥുനം 2006/06/15 09:44 A 09:14 A\nകര്‍ക്കടകം 2006/07/16 08:36 P 08:09 P\nചിങ്ങം 2006/08/17 05:00 A 04:35 A\nകന്നി 2006/09/17 04:56 A 04:33 A\nതുലാം 2006/10/17 04:53 P 04:31 P\nവൃശ്ചികം 2006/11/16 04:41 P 04:17 P\nധനു 2006/12/16 07:19 A 06:54 A\nഇതില് നിന്നു ഞാന് മനസ്സിലാക്കുന്നതു താഴെപ്പറയുന്നവയില് ഒന്നു സംഭവിച്ചിരിക്കാം എന്നാണു്:\nമാതൃഭൂമിക്കു് എന്തോ ഭീമാബദ്ധം പറ്റി. അവരുടെ ചരിത്രം നോക്കിയാല് ഇങ്ങനെ വരാന് സാദ്ധ്യത കുറവാണു്.\nഅവര് ലാഹിരിയുടെ അയനാംശമല്ല, മറ്റേതോ അയനാംശമാണു് ഉപയോഗിക്കുന്നതു്. മിക്കവാറും ഇതാണു കാരണം എന്നാണു തോന്നുന്നതു്.\nഈ അയനാംശം എന്നു പറയുന്നതെന്താണെന്നു പറയാന് മറ്റൊരു പോസ്റ്റു വേണ്ടി വരും. (എനിക്കെന്നാണോ ഇതൊക്കെ എഴുതാന് സമയം കിട്ടുക? ) എങ്കിലും ചുരുക്കമായി പറയാം.\nപാശ്ചാത്യര് ഭൂമിയെ അപേക്ഷിച്ചു് സൂര്യനുള്ള ചലനത്തിന്റെ അടിസ്ഥാനത്തിലാണു് സംക്രമങ്ങള് കണക്കാക്കുക. അവര്‍ക്കു് മാര്‍ച്ച് 21-നാണു മേടസംക്രമം. (First point of Aries). അന്നാണു് സൂര്യന് ഭൂമദ്ധ്യരേഖ തെക്കു നിന്നു വടക്കോട്ടു മുറിച്ചുകടക്കുന്നതു്. അന്നാണു് ഭൂമിയിലെവിടെയും രാത്രിയും പകലും തുല്യദൈര്‍ഗ്ഘ്യത്തോടെ വരുന്നതു്. (സെപ്റ്റംബര് 23-നും ഇതു സംഭവിക്കും - സൂര്യന് വടക്കുനിന്നു തെക്കോട്ടു കടക്കുമ്പോള് - തുലാസംക്രമം - First point of Libra). ശരിക്കു് വിഷു വരേണ്ടതു് ഈ ദിവസമാണു്, നിര്‍വ്വചനമനുസരിച്ചു്. കൂടുതല് ശാസ്ത്രീയവും ഇതാണു്.\nപക്ഷേ, സൂര്യനെ അപേക്ഷിച്ചു നക്ഷത്രങ്ങള് സ്ഥിരമായി നില്‍ക്കുന്നു എന്നു കരുതിയ ഭാരതീയര് നക്ഷത്രങ്ങളെയാണു് സ്ഥാനമാനത്തിനു് ഉപയോഗിച്ചതു്. ജ്യോതിശ്ചക്രത്തെ (360 ഡിഗ്രി) അവര് ഇരുപത്തേഴായി വിഭജിച്ചു് ഓരോ ഭാഗവും (13 ഡിഗ്രി 20 മിനിട്ടു്) അവിടെയുള്ള ഓരോ നക്ഷത്രത്തിനു (അശ്വതി, ഭരണി തുടങ്ങിയവ) കൊടുത്തു. ഇതനുസരിച്ചു്, രേവതിയുടെയും അശ്വതിയുടെയും ഇടയ്ക്കുള്ള സ്ഥലം പൂജ്യം ഡിഗ്രിയിലും ചിത്തിരയുടെ മദ്ധ്യം 180 ഡിഗ്രിയിലുമായിരുന്നു.\nഇതു് ക്രി. പി. ആറാം നൂറ്റാണ്ടിലെ (ആര്യഭടന്റെ കാലം) കാര്യം. ലോകത്തില് ഒന്നും സ്ഥിരമല്ല. ഇന്നു് അശ്വതിയുടെ ആദിക്കും ചിത്തിരയ്ക്കും ഇടയ്ക്കുള്ള ആംഗിള് 180 ഡിഗ്രി അല്ല. അതുപോലെ തന്നെ മറ്റു നക്ഷത്രങ്ങളും. ഇവയില് ഏതു നക്ഷത്രത്തെ അടിസ്ഥാനമാക്കി വേണം സ്ഥാനമാനം എന്നു് ഭാരതീയശാസ്ത്രജ്ഞന്മാര് കലഹിക്കാന് തുടങ്ങി. ഇന്നും ആ കലഹം തുടര്‍ന്നുകൊണ്ടിരിക്കുന്നു.\nപാശ്ചാത്യരുടെ സൂര്യനെ അടിസ്ഥാനമാക്കിയുള്ള തിയറിയില് നിന്നു് ഒരു പ്രത്യേകഭാരതീയമാനത്തിനു് എത്ര ഡിഗ്രി വ്യത്യാസമുണ്ടു് എന്ന അളവാണു് അയനാംശം. ഇതു പലര്‍ക്കും പലതാണു്. ഉദാഹരണമായി 2000 തുടങ്ങുമ്പോഴുള്ള പല അയനാംശങ്ങളും താഴെച്ചേര്‍ക്കുന്നു.\nബി. വി. രാമന് 22:24:11\nഉഷ - ശശി 20:03:26\nഇതനുസരിച്ചു് ഗ്രഹസ്ഫുടങ്ങള്‍ക്കും സംക്രമസമയങ്ങള്‍ക്കും (നക്ഷത്രം, ഞാറ്റുവേല തുടങ്ങിയവയ്ക്കും ഇതു ബാധകമാണു്) വ്യത്യാസമുണ്ടാകും. ഭാരതസര്‍ക്കാര് അംഗീകരിച്ചരിക്കുന്നതു് (എന്റെ അറിവില്) ലാഹിരിയുടെ അയനാംശമാണു്.\nഅയനാംശം, അതു് ഏതു പദ്ധതിയാണെങ്കിലും, ഒരു സ്ഥിരസംഖ്യയല്ല. അതു കൂടിക്കൊണ്ടിരിക്കുന്നു.\nഞാന് എന്റെ കണക്കുകൂട്ടലുകള്‍ക്കുപയോഗിച്ചിരിക്കുന്നതു് ലാഹിരിയുടെ അയനാംശമാണു്. കൃത്യമായിപ്പറഞ്ഞാല്, ലാഹിരിയുടെ പട്ടികകളില് നിന്നു് ഞാന് least square fitting ഉപയോഗിച്ചു് ഉണ്ടാക്കിയെടുത്ത\nഎന്ന സൂത്രവാക്യം. ഇതില് c എന്നതു് 2000 ജനുവരി 1 നട്ടുച്ച (GMT) മുതലുള്ള നൂറ്റാണ്ടുകളുടെ എണ്ണം (2000-ത്തിനു മുമ്പുള്ള തീയതികള്‍ക്കു് ഇതു നെഗറ്റീവായിരിക്കും.) ഒരു ഭിന്നമായി കൊടുത്തതാണു്.\nഈ അടുത്തകാലത്തു് കൃഷ്ണമൂര്‍ത്തിയുടെ പദ്ധതിയാണു “കൂടുതല് ശരി” എന്നു് വളരെ ജ്യോത്സ്യന്മാര് (ഭാവിഫലം ശരിയാകാനാണേ, ശാസ്ത്രത്തിനു വേണ്ടിയല്ല!) വാദിക്കുന്നുണ്ടു്.\nഎനിക്കു തോന്നുന്നതു് മാതൃഭൂമി ഇപ്പോള് കൃഷ്ണമൂര്‍ത്തി പദ്ധതിയാണു് ഉപയോഗിക്കുന്നതു് എന്നാണു്.\nഇതു് തെറ്റെന്നു പറഞ്ഞുകൂടാ. എല്ലാം ഒരുപോലെ ശരിയാണു്. അഥവാ എല്ലാം ഒരുപോലെ തെറ്റും. ഇതില് ഞാന് പൂര്‍ണ്ണമായും നിഷ്പക്ഷനാണു്. കണ്‍ഫ്യൂഷന് കുറവുള്ള പാശ്ചാത്യരീതിയോടാണു് എനിക്കു ചായ്‌വു്. പക്ഷേ ഭാരതീയര് അതു സമ്മതിക്കുമെന്നു തോന്നുന്നില്ല.\nമാതൃഭൂമി മിക്കവാറും വിശദീകരണം പ്രസിദ്ധീകരിച്ചേക്കും. ആരെങ്കിലും അതു കണ്ടാല് ദയവായി ഇവിടെയൊരു കമന്റിടുക.\nposted by സ്വാര്‍ത്ഥന് at 5:41 PM\nഫോട്ടങ്ങള് - ഠും ഠേ ഠേ...\nകൂട് - കണികാണും നേരം…\nസ്‌നേഹസാന്ദ്രം - വിഷു ആശംസകള്\nചിതറിയ ചിന്തകള് - രേഖകള് പറയാതിരുന്നത്....\nചിത്രങ്ങള് - ഞെക്ക് എവേ കാമ്പെയ്ന്\nIf it were... - ബ്ലോഗില്‍നിന്നെങ്ങനെ കാശുണ്ടാക്കാം...


വാഹന പ്ലാന്റിലെ സാമൂഹിക അകലം; സര്‍ക്കാര് നിര്‍ദേശം ആവശ്യപ്പെട്ട് റെനോ-നിസാന് ഇന്ത്യ | Renault-Nissan India Wants Government To Make Social Distancing Rule\nതൊഴിലാളികള് തമ്മിലുള്ള അകലം മൂന്ന് അടിയിലേക്ക് ഉയര്‍ത്തുന്നത് പ്രായോഗികമല്ലെന്ന് റെനോ-നിസാന് കോടതിയില് അറിയിച്ചിരുന്നു.\nJun 8, 2021, 04:09 PM IST\nപ്രതീകാത്മക ചിത്രം | Photo: Facebook/Nissan India, Renault India\nകൊറോണ വൈറസിന്റെ രണ്ടാം തരംഗം വാഹന മേഖലയില് കടുത്ത പ്രതിസന്ധികളാണ് സൃഷ്ടിച്ചിരിക്കുന്നത്. രോഗ്യ വ്യാപനം കണക്കിലെടുത്ത് പ്ലാന്റുകളില് തൊഴിലാളികള് എത്താതിരുന്ന സാഹചര്യവും റിപ്പോര്‍ട്ട് ചെയ്തിരുന്നു. ഈ അവസ്ഥ കണക്കിലെടുത്ത് സമൂഹിക അകലം പാലിക്കുന്നത് സംബന്ധിച്ച് സര്‍ക്കാര് നിര്‍ദേശം ഇറക്കണമെന്ന് ആവശ്യപ്പെട്ടിരിക്കുകയാണ് റെനോ-നിസാന് ഇന്ത്യ.\nറെനോ-നിസാന് ഇന്ത്യയുടെ നിര്‍മാണ പ്ലാന്റ് സ്ഥിതി ചെയ്യുന്ന സംസ്ഥാന തമിഴ്‌നാട്ടിലെ സര്‍ക്കാരിനോടാണ് ഇത് സംബന്ധിച്ച നിര്‍ദേശം ഇറക്കണമെന്ന് നിര്‍മാതാക്കള് ആവശ്യപ്പെട്ടിരിക്കുന്നത്. തൊഴിലാളികള് തമ്മിലുള്ള അകലം മൂന്ന് അടിയിലേക്ക് ഉയര്‍ത്തുന്നത് പ്രായോഗികമല്ലെന്ന് റെനോ-നിസാന് കോടതിയില് അറിയിച്ചിരുന്നു. മറ്റ് നിര്‍മാതാക്കളുടെ രീതിയാണ് കമ്പനിയും പിന്തുടരുന്നതെന്നും അവര് അറിയിച്ചു.\nകമ്പനിയുടെ ഹര്‍ജിക്ക് എതിരേ കോടതിയെ സമീപിക്കുമെന്നാണ് റെനോ-നിസാന് ഇന്ത്യ വര്‍ക്കേഴ്‌സ് യൂണിയന് മേധാവി അറിയിച്ചിരിക്കുന്നത്. നിലവിലെ സാഹചര്യത്തില് ഞങ്ങള് സുരക്ഷിതരല്ലെന്നാണ് വിലയിരുത്തുന്നത്. അതുകൊണ്ടാണ് കമ്പനിയുടെ നിര്‍ദേശത്തെ എതിര്‍ക്കുന്നതെന്നും സുരക്ഷിതമായ സംവിധാനങ്ങള് ഒരുക്കണമെന്നുമാണ് വര്‍ക്കേഴ്‌സ് യൂണിയന്റെ ആവശ്യം.\nവാഹന നിര്‍മാണ ശാലയില് സുരക്ഷിത അന്തരീക്ഷം ഉറപ്പാക്കണമെന്ന് ആവശ്യപ്പെട്ട് റെനോ-നിസാന് ഇന്ത്യയുടെ പ്ലാന്റിലെ ജീവനക്കാര് പണിമുടക്കിന് ആഹ്വാനം ചെയ്തിരുന്നു. ഇത് പരിഹരിച്ച് കഴിഞ്ഞ ആഴ്ചയാണ് കമ്പനിയുടെ പ്ലാന്റ് വീണ്ടും തുറന്നത്. റെനോ-നിസാന് കമ്പനിക്ക് പുറമെ, ഹ്യുണ്ടായി മോട്ടോഴ്‌സ്, ഫോര്‍ഡ് ഇന്ത്യ തുടങ്ങിയ കമ്പനികളിലും സമാനമായ പ്രതിസന്ധികള് റിപ്പോര്‍ട്ട് ചെയ്തിരുന്നു.\nനൂറ് കണക്കിന് ആളുകള് തൊഴില് ചെയ്യുന്ന മേഖലയാണ് വാഹന നിര്‍മാണ പ്ലാന്റ്. തമിഴ്‌നാട്ടിലെ പല കമ്പനികളുടെ വാഹന നിര്‍മാണ യൂണിറ്റുകളില് നിരവധി ആളുകള്‍ക്ക് കൊറോണ വൈറസ് ബാധയുണ്ടാകുകയും മരണം വരെ സംഭവിച്ചിട്ടുണ്ടെന്നാണ് റിപ്പോര്‍ട്ടുകള്. തമിഴ്‌നാട്ടിലെ വാഹന നിര്‍മാണ യൂണിറ്റിലാണ് ഏറ്റവുമധികം പ്രതിഷേധങ്ങള് ഉണ്ടായിട്ടുള്ളതെന്നുമാണ് വിലയിരുത്തലുകള്.\nContent Highlights: Renault-Nissan India Wants Government To Make Social Distancing Rule\nമുഖാവരണവും സാമൂഹിക അകലവുമില്ല; മാനദണ്ഡങ്ങള് ലംഘിച്ച് ബി.ജെ.പി. എം.പിയുടെ ജന്മദിനാഘോഷം


emalayalee.com - ബാലഭാസ്‌കറിന്റെ ഭാര്യ ജീവിതത്തിലേക്ക് തിരിച്ചുവരുന്നു; ലക്ഷ്‌മിക്ക് ബോധം തെളിഞ്ഞെന്നും വെന്റിലേറ്ററില് നിന്നു ഉടന് മാറ്റുമെന്നും സ്റ്റീഫന് ദേവസ്സി\nബാലഭാസ്‌കറിന്റെ ഭാര്യ ജീവിതത്തിലേക്ക് തിരിച്ചുവരുന്നു; ലക്ഷ്‌മിക്ക് ബോധം തെളിഞ്ഞെന്നും വെന്റിലേറ്ററില് നിന്നു ഉടന് മാറ്റുമെന്നും സ്റ്റീഫന് ദേവസ്സി\nഅന്തരിച്ച വയലിനിസ്റ്റ് ബാലഭാസ്‌കറിന്റെ ഭാര്യ ലക്ഷ്‌മിക്ക് ബോധം തെളിഞ്ഞെന്നു ഡോക്ടര് അറിയിച്ചതായി അദ്ദേഹത്തിന്റെ സുഹൃത്തും സംഗീതജ്ഞനുമായ സ്റ്റീഫന് ദേവസ്സി. ലക്ഷ്‌മിക്ക് ബോധം തെളിഞ്ഞെങ്കിലും ഇതുവരെ സംസാരിക്കാന് കഴിഞ്ഞിട്ടില്ല. ലക്ഷ്‌മിക്ക് എല്ലാ കാര്യങ്ങളും മനസിലാക്കാനും കേള്‍ക്കാനും സാധിക്കുന്നുണ്ട്. എന്നാല് ബാലഭാസ്‌കറിന്റെയും മകളുടെയും മരണം ലക്ഷ്‌മിയെ ഇതുവരെ അറിയിച്ചിട്ടില്ല. തിങ്കളാഴ്‌ചയോടെ അവരെ വെന്റിലേറ്ററില് നിന്നും മാറ്റുമെന്നാണു പ്രതീക്ഷയെന്നും സ്റ്റീഫന് ഫെയ്‌സ്‌ബുക്ക് ലൈവിലൂടെ അറിയിച്ചു.\nഇന്നലെ വൈകിട്ട് ലക്ഷ്‌മിയുടെ ആരോഗ്യനിലയുടെ കാര്യം താനും ഡോ. സുരേഷും തമ്മില് സംസാരിച്ചിരുന്നു. ലക്ഷ്‌മിക്ക് ബോധം തെളിഞ്ഞതായി ഡോക്ടര് പറഞ്ഞു. ഇപ്പോള് ചുറ്റും നടക്കുന്ന കാര്യങ്ങള് എല്ലാം തിരിച്ചറിയാന് കഴിയുന്നുണ്ട്. മരുന്നുകളോട് ശരീരം പോസറ്റീവായി പ്രതികരിക്കുന്നുണ്ട്. പക്ഷേ, സംസാരിക്കാന് സാധിക്കുന്നില്ല.\nഇപ്പോഴും ലക്ഷ്‌മി വെന്റിലേറ്ററില് തന്നെയാണുള്ളത്. ഇതു വരെ ബാലഭാസ്‌കറും മകളും മരിച്ച കാര്യം ലക്ഷ്‌മിയെ അറിയിച്ചിട്ടില്ല. ഈ വിവരം എങ്ങിനെ ലക്ഷ്‌മിയെ അറിയിക്കും എന്നതിനെ സംബന്ധിച്ച് ഇപ്പോഴും ബന്ധുക്കള്‍ക്ക് ആശങ്കയുണ്ട്.\nതിങ്കളാഴ്‌ചയാകുമ്പോഴേക്കും ലക്ഷ്‌മിയെ വെന്റിലേറ്ററില് നിന്നും ഐസിയുവിലേക്കോ റൂമിലേക്കോ മാറ്റാന് സാധിക്കുമെന്നാണു പ്രതീക്ഷ. ലക്ഷ്‌മി ഉറപ്പായും തിരിച്ചുവരും എന്നാണു ഡോക്ടര് പറയുന്നത്.


നടന് ദിലീപ് റോഡ് കത്തിച്ചുവെന്ന് | Dileep damaged Road during shooting: RBCC - Malayalam Oneindia\nനടന് ദിലീപ് റോഡ് കത്തിച്ചുവെന്ന്\nകൊച്ചി: നടന് ദിലീപ് സിനിമാ ഷൂട്ടിംഗിനിടെ സീ പോര്‍ട്ട്-എയര്‍പോര്‍ട്ട് റോഡിന്റെ ഒരു ഭാഗം നശിപ്പിച്ചുവെന്ന് പരാതി. റോഡ് കത്തിച്ചതിന് ഒരു കോടി അറുപതു ലക്ഷം രുപ നഷ്ടപരിഹാരം ആവശ്യപ്പെട്ട് ദിലീപിനെതിരെ റോഡ്സ് ആന്റ് ബ്രിഡ്ജസ് കോര്‍പറേഷന്(ആര്‍ബിസിസി) പൊലീസില് പരാതി നല്‍കി.\nഅതേ സമയം ഷൂട്ടിംഗിനിടയില് റോഡ് കത്തിയെന്നത് വ്യാജമായ ആരോപണമാണെന്നും തന്റെ ശത്രുക്കളാണ് ഇതിന് പിന്നിലെന്നും ദിലീപ് പറഞ്ഞു.\nദിലീപ് നിര്‍മ്മിക്കുന്ന സി.ഐ.ഡി. മൂസ എന്ന സിനിമയുടെ ഷൂട്ടിംഗിനിടെയാണ് റോഡിന്റെ ഒരു ഭാഗം കത്തിയതായി പരാതി ഉയര്‍ന്നിരിക്കുന്നത്. ദിലീപ് തന്നെയാണ് ഈ സിനിമയുടെ നിര്‍മ്മാതാവ്. കളമശ്ശേരി എച്ച്എംടിക്കു സമീപം ഷൂട്ടിംഗ് നടക്കുമ്പോഴാണ് റോഡിന് കേടുപാട് സംഭവിച്ചതെന്നാണ് ആരോപണം. സി.ഐ.ഡി. മൂസയില് ഒരു കാര് കത്തിക്കുന്ന രംഗമാണ് തീപിടുത്തത്തിന് കാരണമായതെന്ന് പരാതിയില് പറയുന്നു.\nകാര് കത്തിക്കുന്ന രംഗം ഈ റോഡിലല്ല ചിത്രീകരിച്ചതെന്ന് ദിലീപ് പറഞ്ഞു. നഗരത്തിലെ എല്ലാ പൊലീസ് സ്റേഷനുകളിലും മൂസയുടെ ചിത്രീകരണത്തെക്കുറിച്ച് അറിയിപ്പു കൊടുത്തിരുന്നു എന്നും ആര്‍ട്ട് ഡയറക്ടറുടെ വാഹനത്തില് നിന്നുവീണ ബ്ലാക് ഓക്സൈഡ് കട്ടപിടിച്ചതിനെ റോഡ് കത്തിയതായി തെറ്റിദ്ധരിച്ചതാണെന്നും ദിലീപ് പറഞ്ഞു.\nഎന്നാല് കാര് കത്തിച്ചപ്പോള് റബറൈസ്ഡ് റോഡില് തീ പിടിക്കുകയായിരുന്നെന്നാണ് ആര്‍ബിസിസി.യുടെ വാദം.


ഹർത്താലിന്റെ മറവിൽ താനൂരിൽ വ്യാപക അക്രമം. - Malappuram News - Malayalam news from Malappuram,acomplete portal from malappuram, local news from malappuram\nഹർത്താലിന്റെ മറവിൽ താനൂരിൽ വ്യാപക അക്രമം.\nതാനൂർ: ഹർത്താലിന്റെ മറവിൽ താനൂരിൽ വ്യാപക അക്രമം. നാല് KSRTC ബസ്സുകളും പത്തോളം കടകളും ഹർത്താൽ അനുകൂലികൾ അടിച്ചു തകർത്തു. പ്രദേശത്ത് ഏഴ് ദിവസത്തേക്ക് നിരോധനാജ്ഞ പ്രഖ്യാപിച്ചിട്ടുണ്ട്. രാവിലെ9മണിയോടെയാണ് ഹർത്താൽ അനുകൂലികൾ താനൂരിന്റെ വിവിധ ഭാഗങ്ങളിലായി ബസ്സ് തടഞ്ഞ് അക്രമണം അഴിച്ചുവിട്ടത്. ഗുരുവായൂർ റൂട്ടിലോടുന്ന KSRTC ബസ്സുകളിൽ മൂന്ന് ബസ്സുകളുടെ മുഴുവൻ ചില്ലുകൾ പൂർണമായും ഒരു ബസ്സിന്റെ ചില്ല് ഭാഗികമായും തകർക്കപ്പെട്ടു. യാത്രക്കാരെ ബസ്സിൽ നിന്നും ഇറക്കിവിട്ട് സീറ്റുകളും ഹെഡ് ലൈറ്റും അടിച്ചു തകർത്തു. കുട്ടികളും സ്ത്രീകളുമടങ്ങുന്ന യാത്രക്കാർക്ക് വലിയ പ്രയാസം നേരിടേണ്ടി വന്നു. ഉച്ചവെയിലത്ത് ദാഹജലം പോലും കിട്ടാതെയാണ് ഇവർക്ക് തകർക്കപ്പെട്ട ബസ്സിൽ നിന്നും റെയിൽവേ സ്റ്റേഷനിലേക്ക് പോകേണ്ടി വന്നത്. അടച്ചിട്ട കടകളുടെ പൂട്ട് പൊളിച്ചാണ് കുക്കൾക്കുള്ളിലെ ഫർണീച്ചറുകളും കച്ചവട സാധനങ്ങളടക്കം സകലതും അക്രമികൾ അടിച്ചു തകർത്തത്. K.R ബേക്കറി പൂർണ്ണമായും തകർക്കപ്പെട്ടു. ചെറിയ തീപ്പൊരി കൊണ്ട് പോലും വലിയ സ്ഫോടനത്തിന് സാധ്യതയുള്ള ബീച്ച് റോട്ടിലെ പടക്ക കട തകർത്ത് അതിലെ പടക്കങ്ങൾ ഉപയോഗിച്ചാണ് അക്രമികൾ പോലീസുമായി ഏറ്റുമുട്ടിയത്. ലാത്തിച്ചാർജിൽ ഏഴോളം പോലീസുകാർക്ക് പരിക്കു പറ്റി ആശുപത്രിയിൽ പ്രവേശിപ്പിച്ചു. ക്ലാസിക് സ്റ്റുഡിയോ, ഷറഫിയ ട്രാവൽസ്, രണ്ട് ലോട്ടറി കടകൾ, വെസ്റ്റിഡോ ടെക്സ്റ്റയിൽസ് തുടങ്ങി പത്തോളം കടകളാണ് അക്രമണത്തിന് ഇരയായത്. സംഭവസ്ഥലം താനൂർ MLA വി. അബ്ദുറഹിമാൻ, CPIM ജില്ല സെക്രട്ടറിയേറ്റ് അംഗം ഇ.ജയൻ, ഏരിയ സെക്രട്ടറി അബ്ദുൾ റസാഖ്, സമദ് താനാളൂർ എന്നിവർ സന്ദർശിച്ചു.


കടുത്ത നിയന്ത്രണം: ഇന്ത്യയില് ചൈനീസ് ഉത്പന്നങ്ങള് ഇനി എത്രനാള്? | Business news | Chinese toys\nചൈനയില്‍നിന്ന് ഇന്ത്യയിലേയ്ക്ക് ഇറക്കുമതിചെയ്യുന്നതിന്റെ രണ്ട് ശതമാനംമാത്രമാണ് ഇന്ത്യ ചൈനയിലേയ്ക്ക് കയറ്റി അയയ്ക്കുന്നത്. അതുകൊണ്ടുതന്നെ ഡോക് ലാം സംഘര്‍ഷത്തെതുടര്‍ന്നുള്ള ഇന്ത്യയുടെ നിലപാട് ചൈനയ്ക്ക് കടുത്ത തിരിച്ചടിയാകും.\nPublished: Nov 3, 2017, 12:27 PM IST\nഇന്ത്യ-ചൈന ഡോക് ലാം സംഘര്‍ഷം അതിര്‍ത്തിയില്‍മാത്രമൊതുങ്ങുന്നതല്ല. വ്യാപാര മേഖലയിലും അതിന്റെ പ്രതിഫലനം എത്തിക്കഴിഞ്ഞു.\nചൈനയില്‍നിന്ന് ഇറക്കുമതി ചെയ്യുന്ന വസ്തുക്കള്‍ക്ക് കടുത്ത നിയന്ത്രണമാണ് ഇന്ത്യ ഏര്‍പ്പെടുത്തിയത്.\nഇറക്കുമതി നിയന്ത്രണം ഏര്‍പ്പെടുത്തിയവ\nസെപ്റ്റംബര് ഒന്നുമുതല് നിയന്ത്രണം നിലവില്‍വന്നതോടെ ചൈനയില്‍നിന്നുള്ള കളിപ്പാട്ടത്തിന്റെ ഇറക്കുമതി പകുതിയായി കുറഞ്ഞു. കടുത്ത ഗുണമേന്മ പരിശോധനയും അംഗീകൃത ഏജന്‍സികള്‍വഴി വേണം ഇറക്കുമതിയെന്ന നിബന്ധനയുമാണ് പുതിയതായി കൊണ്ടുവന്നത്.\nഇന്ത്യന് ബ്യൂറോ ഓഫ് സ്റ്റാന്‍ഡേഴ്‌സിന്റെ മാനദണ്ഡപ്രകാരം ഗുണമേന്മയുള്ള കളിപ്പാട്ടങ്ങള്‍മാത്രമാണ് ഇറക്കുമതി ചെയ്യാന് അനുവദിക്കുക. കളിപ്പാട്ടങ്ങളിലെ രാസവസ്തുക്കള് പരിശോധിക്കുന്നതോടൊപ്പം തീപ്പിടുത്തസാധ്യതയും വിലയിരുത്തും.\nരാജ്യത്തെ 5000 കോടിയോളം മൂല്യമുള്ള കളിപ്പാട്ടവിപണിയില് 70 ശതമാനവും ചൈനയുടെ വിഹിതമാണ്.\nരാജ്യത്ത് ഉത്പാദിപ്പിക്കുന്നതിനേക്കാള് കുറഞ്ഞ ചെലവില് ഇറക്കുമതി ചെയ്യാന് കഴിയുന്നതിനാല് ബലപ്പെടുത്തിയ ഗ്ലാസിന് ആന്റി ഡമ്പിങ് ഡ്യൂട്ടി ഏര്‍പ്പെടുത്തി. മൊബൈല് ഫോണ് സ്‌ക്രീന് പോലുള്ളവയുടെ സംരക്ഷണത്തിനാണ് പ്രധാനമായും ബലപ്പെടുത്തിയ ഗ്ലാസ് ഉപയോഗിക്കുന്നത്.\nരാജ്യത്തെ വ്യവസായം സംരക്ഷിക്കുന്നതിനുകൂടിയാണ് അഞ്ചുവര്‍ഷത്തേയ്ക്ക് നിയന്ത്രണം ഏര്‍പ്പെടുത്തിയിട്ടുള്ളത്.\nരാജ്യത്തെ ടയര് നിര്‍മാതാക്കളെ സംരക്ഷിക്കുന്നതിന്റെ ഭാഗമായി ബസ്സുകള്‍ക്കും ട്രക്കുകള്‍ക്കും ഉപയോഗിക്കുന്ന റേഡിയല് ടയറുകള്‍ക്ക് അഞ്ചുവര്‍ഷത്തേയ്ക്ക് ആന്റി ഡമ്പിങ് ഡ്യൂട്ടി ഏര്‍പ്പെടുത്തി.\nചൈനയില്‍നിന്ന് ടയര് ഇറക്കുമതി ചെയ്യുന്നതുമായി ബന്ധപ്പെട്ട് സമഗ്ര അന്വേഷണം വേണമെന്ന് ഓട്ടോമോട്ടീവ് ടയര് മാനുഫാക്ചറേഴ്‌സ് അസോസിയേഷന് സര്‍ക്കാരിനോട് ആവശ്യപ്പെട്ടിരുന്നു. ടയര് ഇറക്കുമതി ചെയ്യുന്നത് രാജ്യത്തെ വ്യവസായത്തെ ബാധിക്കുമെന്ന് അന്വേഷണത്തില് വ്യക്തമായിരുന്നു.\nഊര്‍ജ വിതരണ മേഖലയിലെ ചെറുകിട-വന്‍കിട പദ്ധതികളുടെ കരാറുകള്‍ക്കായി കാത്തിരിക്കുകയാണ് ചൈനീസ് കമ്പനികള്. ഹര്‍ബിന് ഇലക്ട്രിക്, ഡോങ്ഫാങ് ഇലക്ട്രോണിക്‌സ്, ഷാങ്ഹായ് ഇലക്ട്രിക്, സിഫാങ് ഓട്ടോമേഷന് തുടങ്ങിയ ചൈനീസ് കമ്പനികള്‍ക്കാണ് ഈമേഖലയില് പ്രധാനമായും ആധിപത്യം.\nവിദേശ രാജ്യങ്ങള് നിക്ഷേപം നടത്തിയിട്ടുള്ള രാജ്യത്തെ വേദ്യുതി വിതരണമേഖലയിലെ സൈബര് ആക്രമണങ്ങള് ചെറുക്കുന്നതിനായി സമഗ്ര പരിശോധന നടത്താന് ഉന്നത സമിതിയെ നിയോഗിച്ചിരിക്കുകയാണിപ്പോള്. രാജ്യത്തെ കിഴക്കന് ഗ്രിഡില് ചൈനീസ് മാല്‍വെയര് ആക്രമണം ഉണ്ടായതിനെതുടര്‍ന്നാണ് സമിതിയെ നിയോഗിച്ചത്.\nപവര് പ്ലാന്റുകളില് നിക്ഷേപം നടത്തുന്നതിന് വിദേശ സ്ഥാപനങ്ങള് കണ്ണുംനട്ടിരിക്കുകയാണ്. സുരക്ഷാ പരിശോധനകള്‍ക്കുപുറമെ, പ്ലാന്റുകളില് ഉയര്‍ന്ന ജോലി ഉള്‍പ്പടെയുള്ളവയില് ഭൂരിഭാഗവും ഇന്ത്യക്കാരെ നിയമിക്കണമെന്ന നിബന്ധനയും വെച്ചട്ടുണ്ട്.\nവിവരങ്ങള് ചോര്‍ത്തല്, മോഷണം തുടങ്ങിയവയുമായി ബന്ധപ്പെട്ട് കനത്ത സുരക്ഷ ഏര്‍പ്പെടുത്തണമെന്ന് ഇലക്ട്രോണിക്‌സ് ആന്റ് ഐടി മന്ത്രാലയം 21 സ്മാര്‍ട്ട്‌ഫോണ് നിര്‍മാണ കമ്പനികളോട് ആവശ്യപ്പെട്ടിരിക്കുകയാണ്. ഇവയിലേറെയും ചൈനീസ് കമ്പനികളാണ്.\nരാജ്യത്തെ നിര്‍ണായക വിവരങ്ങള് ശേഖരിക്കാന് ടെലികോം ഉപകരണങ്ങള് വഴി കഴിയുമെന്നതിനാല് ഇക്കാര്യത്തില് സര്‍ക്കാര് ജാഗ്രത കര്‍ശനമാക്കിയിട്ടുണ്ട്.\nചൈനയില്‍നിന്നുള്ള ഇരുമ്പിന് ഇറക്കുമതി തീരുവ ഏര്‍പ്പെടുത്തി\nഅരുന്ധതി ഭട്ടാചാര്യ റിലയന്‍സില് ചേര്‍ന്നു


സിപിഎം സിപിഐ പോര്; - 'സിപിഎം ആഘോഷിച്ചത് താഷ്ക്കെന്റ് ശതാബ്ദി'; പരിഹാസവുമായി സിപിഐ: | നേര്‍രേഖ24X7\nസിപിഎം സിപിഐ പോര്; - 'സിപിഎം ആഘോഷിച്ചത് താഷ്ക്കെന്റ് ശതാബ്ദി'; പരിഹാസവുമായി സിപിഐ:\nഇന്ത്യന് കമ്മ്യൂണിസ്റ്റ് പ്രസ്ഥാനത്തിന്റെ രൂപീകരണ ശതാബ്ദിയില് സിപിഎം അഭിമാനം കൊണ്ടപ്പോള് സമൂഹമാധ്യങ്ങളില് സിപിഎമ്മിനെതിരെ സിപിഐയുടെ സൈബര് പ്രചാരണം. കമ്മ്യൂണിസ്റ്റ് പാര്‍ട്ടിയുടേതല്ല താഷ്ക്കെന്റ് ഗ്രൂപ്പിന്റെ ശതാബ്ദി മാത്രമാണ് സിപിഎം ആഘോഷിക്കുന്നതെന്ന് സിപിഐ പരിഹസിച്ചു. സംസ്ഥാന നേതാക്കള് പോലും ഇത്തരത്തില് ഫേസ്ബുക്ക് പ്രൊഫൈലുകളില് മാറ്റം വരുത്തി.\n1920 ഓഗ്സറ്റ് 17ന് താഷ്ക്കെന്‍റിലാണ് ഇന്ത്യയില് കമ്മ്യൂണിസ്റ്റ് പ്രസ്ഥാനത്തിന്റെ പിറവിയെന്ന് സിപിഎമ്മും 1925 ഡിസംബര് 26ല് കാണ്‍പൂരില് പിറവിയെന്ന് സിപിഐയും കാലങ്ങളായി വാദിച്ചുകൊണ്ടിരിക്കുന്നു. എന്നാല് ഇന്നലെ സിപിഎം ശതാബ്ദി ആഘോഷിച്ചപ്പോള് എതിര്‍വാദത്തിന് സിപിഐ സമൂഹമാധ്യമങ്ങളെയാണ് കൂട്ടുപിടിച്ചത്.\nഇന്ത്യന് കമ്മ്യൂണിസ്റ്റ് പാര്‍ട്ടിക്ക് നൂറു വയസെന്ന് സിപിഎം നേതാക്കള് സമൂഹമാധ്യമങ്ങളില് പ്രൊഫൈല് ചിത്രങ്ങള് മാറ്റിയതിന് പിന്നാലെയായിരുന്ന സിപിഐയുടെ സൈബര് വിമര്‍ശനം. താഷ്്ക്കെന്‍് ഗ്രൂപ്പിന്റെ ശതാബ്ദി മാത്രമെന്ന പ്രൈഫൈലുകള് സിപിഐ നേതാക്കളുടെ പേജിലെത്തി. സിപിഐ നിര്‍വാഹകസമിതി അംഗം മുല്ലക്കര രക്തനാകരന് ഉള്‍പ്പടെയുള്ളവര് ഡിജിറ്റല് പ്രചാരണത്തില് പങ്കാളികളായി. പിന്നാലെ അണികളും ഏറ്റെടുത്തു. ഈ തര്‍ക്കത്തെപ്പറ്റി കഴിഞ്ഞദിവസം കോടിയേരി ആവര്‍ത്തിച്ചതും സൈബര് യുദ്ധത്തിന് വാശി കൂട്ടി.\nരൂപീകരണ വര്‍ഷം 1925 എന്ന് പിളര്‍പ്പിന് മുന്‍പ് കേന്ദ്രകമ്മിറ്റി അംഗീകരിച്ചെന്ന ്രേഖകള് ഉയര്‍ത്തികാട്ടിയാണ് സിപിഐയുടെ സൈബര് പ്രചാരണം. പണ്ടും പലയിടത്തും കമ്മ്യൂണിസ്റ്റ് ഗ്രൂപ്പുകള് ഉണ്ടായിട്ടുണ്ടെന്നും എവിടെങ്കിലും തട്ടിന്‍പുറത്ത് ഇരുന്ന ആലോചിക്കുന്നത് ഔദ്യോഗിക രൂപീകരണമാണോ എന്നതാണ് സിപിഐയുടെ ചോദ്യം. കേരളത്തില് പാറപ്പുറത്ത് കമ്മ്യൂണിസ്റ്റ് പാര്‍ട്ടിയുണ്ടായപ്പോള് അവിടെ പ്രവര്‍ത്തനം ഉണ്ടായിരുന്നില്ലെന്നും പിന്നെ എന്തിന് അതിനെ സിപിഐ അംഗീകരിക്കുന്നുവെന്നുമാണ് സിപിഎമ്മിന്റെ മറുചോദ്യം.\nനേര്‍രേഖ24X7: സിപിഎം സിപിഐ പോര്; - 'സിപിഎം ആഘോഷിച്ചത് താഷ്ക്കെന്റ് ശതാബ്ദി'; പരിഹാസവുമായി സിപിഐ:


സൂറത്തില് പബ്ജി ഗെയിം നിരോധിച്ചു | Malayalam News\nസൂറത്ത്: ഗുജറാത്തിലെ സൂറത്തില് പബ്ജി ഗെയിം നിരോധിച്ചു. അടുത്തകാലത്ത് ഏറെ ശ്രദ്ധേയമായ വാര് ഗെയിം ആണ് പബ്ജി. പബ്ജിയുടെ സ്വാധീനം വിദ്യാര്‍ത്ഥികളുടെ പരീക്ഷ മികവിനെ ബാധിക്കുന്നു എന്നാണ് കണ്ടെത്തല്. നേരത്തെ വിദ്യാര്‍ത്ഥികളോട് സംവദിക്കുമ്പോള് പ്രധാനമന്ത്രി മോഡി തന്നെ പബ്ജിക്കെതിരെ പരാമര്‍ശം നടത്തിയിരുന്നു. പബ്ജി നിരോധിക്കാന് തമിഴ്‌നാട് സര്‍ക്കാര് കേന്ദ്രത്തോട് ആവശ്യപ്പെട്ടിരുന്നു. ഇതിന് പിന്നാലെ കേന്ദ്രസര്‍ക്കാര് നടപടികളുമായി മുന്നോട്ട് പോകുന്നു എന്നാണ് റിപ്പോര്‍ട്ട്.\nഇതിന് പിന്നാലെയാണ് ഗുജറാത്തിലെ സൂറത്ത് ജില്ലയില് പബ്ജി നിരോധന നീക്കം ആരംഭിച്ചത്. പബ്ജിയുടെ സ്വാധീനം വിദ്യാര്‍ത്ഥികളുടെ പരീക്ഷ മികവിനെ ബാധിക്കുന്നുവെന്നാണ് ജില്ല ഭരണകൂടം ഇറക്കിയ സര്‍ക്കുലറില് പറയുന്നത് എന്നാണ് റിപ്പോര്‍ട്ട്.\nഇതിനാല് തന്നെ പ്രദേശിക വിദ്യാഭ്യാസ സ്ഥാപനങ്ങള്‍ക്കും അധികാരികള്‍ക്കും പബ്ജി നിരോധനം കര്‍ശനമായി നടപ്പിലാക്കണം എന്നുപറഞ്ഞ് സര്‍ക്കുലര് എത്തിയിട്ടുണ്ട്. ഗുജറാത്ത് ബാലാവകാശ കമ്മീഷന്റെ നിര്‍ദേശം ഉള്‍ക്കൊണ്ടാണ് സര്‍ക്കുലര് ഇറക്കിയിരിക്കുന്നത്.\nനപബ്ജി ഇന്ത്യ മുഴുവന് നിരോധിക്കാന് ദേശീയ ബാലാവകാശ കമ്മീഷനോട് ആവശ്യപ്പെട്ടെന്നും ഗുജറാത്ത് ബാലാവകാശ കമ്മീഷന് പറയുന്നു. അടുത്തിടെ ജമ്മു കശ്മീര് സ്റ്റുഡന്റ് അസോസിയേഷനും പബ്ജി നിരോധനം ഏര്‍പ്പെടുത്തണം എന്ന് ആവശ്യപ്പെട്ടിരുന്നു.\nInfo Plus PUBG Surat Students examinations


തട്ടിപ്പുകാർക്ക് പറഞ്ഞുകൊടുത്ത ഒ.ടി.പി തെറ്റിപ്പോയില്ലായിരുന്നെങ്കിൽ ഇന്നലെ പണികിട്ടിയേനെ, ആകെ ഒരു വിറയൽ - Boolokam\nHome Tech തട്ടിപ്പുകാർക്ക് പറഞ്ഞുകൊടുത്ത ഒ.ടി.പി തെറ്റിപ്പോയില്ലായിരുന്നെങ്കിൽ ഇന്നലെ പണികിട്ടിയേനെ, ആകെ ഒരു വിറയൽ\nതട്ടിപ്പുകാർക്ക് പറഞ്ഞുകൊടുത്ത ഒ.ടി.പി തെറ്റിപ്പോയില്ലായിരുന്നെങ്കിൽ ഇന്നലെ പണികിട്ടിയേനെ, ആകെ ഒരു വിറയൽ\nക്രെഡിറ്റ് കാർഡിൽ ഇന്നലെ വീണ്ടും എട്ടിന്റെ പണി കിട്ടേണ്ടതായിരുന്നു. തലനാരിഴയ്ക്കാണ് രക്ഷപ്പെട്ടത്. ചെറുതല്ലാത്ത മണ്ടത്തരം ഞാനും കാണിച്ചു എന്നതാണ് സത്യം. പതിവുപോലെ ക്രെഡിറ്റ് ലിമിറ്റ് ഉയർത്താനുള്ള അനുവാദത്തിനായാണെന്നു പറഞ്ഞാണ് വിളിവന്നത്. 7653088224 എന്ന നമ്പറിൽ നിന്നായിരുന്നു വിളി. സാധാരണ ഇത്തരം കോളുകൾ വരുമ്പോൾ അച്ചുവിന്റെ കൈയ്യിൽകൊടുത്ത് സംസാരിപ്പിക്കുകയാണ് പതിവ്. ഇന്നലെ അവൻ മുറിയിലില്ലാതിരുന്നതിനാൽ ഞാൻതന്നെ കൈകാര്യം ചെയ്യാൻ തീരുമാനിക്കുകയായിരുന്നു. യാതൊരു സംശയത്തിനുമിടനൽകാത്തവിധത്തിൽ കോൾ സെന്റർ എക്‌സിക്യൂട്ടീവിന്റെ ചാരുതയോടെയായിരുന്നു യുവാവിന്റെ ഇംഗ്ലീഷിലുള്ള സംസാരം.\nനിലവിലെ കാർഡിന്റെ ലിമിറ്റിൽ നാലിലൊന്നുപോലും ഉപയോഗിക്കുന്നില്ലെങ്കിലും കുറച്ചുകൂടി ക്രെഡിറ്റ് ചുമ്മാ ഇരിക്കട്ടെയെന്നു തോന്നിയത് ആദ്യത്തെ മണ്ടത്തരവും അഹങ്കാരവും. അതുകൊണ്ട് ക്രെഡിറ്റ് ലിമിറ്റ് ഉയർത്താൻ അനുവാദം കൊടുത്തു. കാർഡ് വെരിഫൈ ചെയ്യാൻ അവസാനത്ത എട്ട് അക്കം അടുത്ത ചോദ്യം. അതു പറഞ്ഞുകൊടുത്തതേ കാലാവധിയും ജനനത്തിയതിയും ചോദിച്ചു. വിവരങ്ങൾ വെരിഫൈ ചെയ്യുന്നതിനായി ഏതാനും സെക്കന്റുകൾ ഹോൾഡ് ചെയ്യാൻ പറഞ്ഞപ്പോൾ അതും അനുസരിച്ചു. അൽപസമയം നിശ്ശബ്ദതയ്ക്കുശേഷം, ഒരു ആറക്ക വെരിഫിക്കേഷൻ കോഡ് അയച്ചിട്ടുണ്ടെന്നും അതൊന്നു പറയാനുമായി. സംസാരത്തിനിടയിൽ മൊബൈലിൽ നോക്കിയപ്പോൾ നോട്ടിഫിക്കേഷൻ കിടപ്പുണ്ട്- “യുവർ കോഡ് ഈസ്…” (സാധാരണയായി അക്കങ്ങളുള്ള മെസേജ് വരുമ്പോൾ ഫോണിൽ പ്രത്യക്ഷപ്പെടുന്ന, മെസേജ് തുറക്കാതെ വായിക്കാനാകുന്ന ഈ നോട്ടിഫിക്കേഷൻ എത്രമാത്രം അപകടകരമാണെന്ന് ഇന്നലെയാണ് മനസ്സിലായത്.) സംശയത്തിനടനൽകാൽ ആറക്ക കോഡ് പറഞ്ഞുകൊടുത്തു. അവർ കോഡ് റിപ്പീറ്റ് ചെയ്തപ്പോൾ ഒരക്കം മാറിപ്പോയി. അപ്പോഴാണ് വെളിപാടുപോലെ ഒരു സംശയമുണ്ടായത്.\nതട്ടിപ്പുകോളാണോ എന്ന് തിരികെച്ചോദിച്ചു. അല്ലെന്നും ക്രെഡിറ്റ് ലിമിറ്റുയർത്താൻ എസ്ബിഐയിൽ നിന്നാണ് വിളിക്കുന്നതെന്നും എക്‌സിക്കുട്ടന്റെ മാന്യമായ മറുപടി. ഹോൾഡ് ചെയ്യാൻ പറഞ്ഞ് മെസേജ് ബോക്‌സ് തുറന്നപ്പോൾ സംഗതി ഒ.ടി.പി ആണ്. ആരുമായും പങ്കിടരുതെന്ന വാചകം അവസാനമുണ്ടുതാനും. തട്ടിപ്പു മണത്ത ഉടനെ അച്ചുവിനെ വിളിച്ചുവരുത്തി ഫോൺ കൊടുത്തു. അവരോട് ഹോൾഡ് ചെയ്യാനാണ് അച്ചു ആദ്യം ആവശ്യപ്പെട്ടത്. എസ്ബിഐയിൽ നിന്നുള്ള ഔദ്യോഗിക കോളാണെങ്കിൽ ഹോൾഡ് ചെയ്യുമ്പോൾ റിക്കാഡ് ചെയ്തുവച്ച നന്ദി സന്ദേശം വന്നുകൊണ്ടിരിക്കുമെന്നും തട്ടിപ്പു കോളിൽ അതുണ്ടാകില്ലെന്നും അവൻ പറയുന്നു. ഞാൻ ആദ്യം കോൾ ഹോൾഡു ചെയ്തപ്പോൾ ഒരു സന്ദേശവുമുണ്ടായിരുന്നില്ലെന്നും പൂർണ നിശ്ശബ്ദതയായിരുന്നെന്നും അപ്പോഴാണ് ഓർത്തത്. അച്ചു ആവശ്യപ്പെട്ടിട്ടും അവർ ഹോൾഡ് ചെയ്യാൻ തയ്യാറായില്ല. എന്നാൽപിന്നെ മറ്റൊരു എക്‌സിക്യൂട്ടീവിന് കൈമാറാനായി അവൻ. അതും അവർ ചെയ്തില്ല. കോൾ വന്നിരിക്കുന്നത് ഒരു മൊബൈൽ നമ്പറിൽ നിന്നാണല്ലോ എന്നു പറഞ്ഞപ്പോൾ എസ്ബിഐയുടെ ഔദ്യോഗിക നമ്പറിൽ നിന്നു വിളിക്കാമെന്നു പറഞ്ഞ് അവർ ഫോൺ വച്ചു.\nമിനിട്ടുകൾക്കുള്ളിൽ വീണ്ടും കോൾ വന്നു. 18004253800 എന്ന നമ്പറിൽ നിന്ന് കോൾ വന്നപ്പോൾ സംഗതി ഒറിജിനലാണെന്ന് അവനും ആദ്യം വിശ്വസിച്ചു. 180യിൽ തുടങ്ങുന്ന നമ്പറുകൾ ഔദ്യോഗിക കോൾസെന്ററുകളുടേതാണല്ലോ. പക്ഷേ, അവരുടെ സംസാരത്തിൽ സംശയം തോന്നി വീണ്ടും നോക്കിയപ്പോഴാണ് തട്ടിപ്പിന്റെ വ്യാപ്തി പിടികിട്ടിയത്. ആ നമ്പറിനു മുന്നിൽ ഒരു + ചിഹ്നം കൂടിയുണ്ടായിരുന്നു. +1 അത് അമേരിക്കയിൽ നിന്നുള്ള കോളുകളുടെ കോഡാണ്. അവര് വിളിച്ചിരിക്കുന്ന യഥാര്‍ഥ നമ്പര് 8ല് തുടങ്ങുന്ന പത്തക്ക നമ്പറാണ്. ഇപ്പോൾ എവിടെ നിന്നും ആർക്കും ഇങ്ങനെ പറ്റിച്ച് വിളിക്കാവുന്ന ചില മൊബൈൽ ആപ്പുകളുണ്ട്. അതിൽ പണം കൊടുത്താൽ ഇഷ്ട നമ്പറും കിട്ടും. അങ്ങനെ എടുത്ത നമ്പറിലൂടെയാണ് തെറ്റിദ്ധാരണയുണ്ടാക്കി പണിതരാൻ ഇവർ ശ്രമിച്ചത്. ആ നമ്പർ ട്രാക്ക് ചെയ്യാനാകില്ലത്രെ. എന്തായാലും അച്ചു അവന്മാരെ നന്നായി കൈകാര്യം ചെയ്തുവിട്ടതിനാൽ രക്ഷപ്പെട്ടു.\nപിന്നെ ട്രൂ കോളറിൽ നോക്കിയപ്പോൾ ആദ്യ നമ്പർ ‘കാർഡ് സ്‌കാം’ എന്ന് രജിസ്റ്റർ ചെയ്തിട്ടുണ്ട്. ഫോണിൽ ഉപയോഗിക്കുന്നത് മൊബൈൽ ഡേറ്റയായതിനാൽ കോൾ വന്നപ്പോൾ നെറ്റ് കട്ടായതിനാല് ട്രൂകോളർ മെസേജ് തെളിഞ്ഞിരുന്നില്ല. തെളിഞ്ഞിരുന്നെങ്കിൽ ഞാൻ കോൾ പോലും അറ്റൻഡു ചെയ്യില്ലായിരുന്നു. എന്തായാലും ബാങ്കിന്റെ കസ്റ്റമർ കെയറിലും സൈബർ സെല്ലിലും വിവരം റിപ്പോർട്ട് ചെയ്തിട്ടുണ്ട്. തട്ടിപ്പുകാർക്ക് ആദ്യം പറഞ്ഞുകൊടുത്ത ഒ.ടി.പി തെറ്റിപ്പോയില്ലായിരുന്നെങ്കിൽ ഇന്നലെ എത്രരൂപയ്ക്ക് പണികിട്ടുമായിരുന്നുവെന്നോർക്കുമ്പോൾ ഒരു വിറയൽ ഇപ്പോഴുമുണ്ട്.\nPrevious articleപെങ്ങളെ കെട്ടാൻ കർഷകൻ വന്നാൽ പുച്ഛിക്കുന്നവർ പോലും ഇപ്പോൾ കർഷകനെ ഓർത്തു കരയുകയാണ്\nNext articleനോട്ടുകളില് ഒന്നാമനായ ഒരു രൂപയുടെ ഇന്ത്യന് നോട്ടിന് 103-ാം പിറന്നാള്


ഇന്ധന വിലവര്‍ധനക്കെതിരെ പ്രതിഷേധിച്ച ദിഗ് വിജയ് സിംഗിനെതിരെ കേസ് | case booked against Dig Vijay Singh for protest against fuel price hike\nഇന്ധന വിലവര്‍ധനക്കെതിരെ പ്രതിഷേധിച്ച ദിഗ് വിജയ് സിംഗിനെതിരെ കേസ്\nBhopal, First Published 25, Jun 2020, 4:35 PM\nപെട്രോള് വില വര്‍ധനവിലൂടെ കമ്പനികള്‍ക്കും പമ്പുടമകള്‍ക്കും കേന്ദ്ര ഗവണ്‍മെന്റിനും മാത്രമാണ് നേട്ടമെന്നും കേസെടുത്ത നടപടിയെ 'സ്വാഗതം' ചെയ്യുന്നുവെന്നും ദിഗ് വിജയ് സിംഗ് ട്വീറ്റ് ചെയ്തു.\nഭോപ്പാല്: ഇന്ധന വിലവര്‍ധനവിനെതിരെ സൈക്കിള് റാലി സംഘടിപ്പിച്ച കോണ്‍ഗ്രസ് നേതാവ് ദിഗ് വിജയ് സിംഗിനെതിരെ കേസ്. സാമൂഹിക അകലം പാലിക്കാത്തിനാണ് ദിഗ് വിജയ് സിംഗിനെതിരെയും 150 പാര്‍ട്ടി പ്രവര്‍ത്തകര്‍ക്കെതിരെയും ഭോപ്പാല് പൊലീസ് കേസെടുത്തത്. ബുധനാഴ്ച ഭോപ്പാലിലാണ് ദിഗ് വിജയ് സിംഗിന്റെ നേതൃത്വത്തില് പ്രതിഷേധം നടന്നത്. സംസ്ഥാനത്തിന്റെ വിവിധയിടങ്ങളില് കോണ്‍ഗ്രസ് ഇന്ധനവില വര്‍ധനവിനെതിരെ സമരം ചെയ്തു.\nജനങ്ങളുടെ പ്രതിഷേധത്തിനെതിരെ കേസെടുത്ത നടപടിയെ 'സ്വാഗതം' ചെയ്യുന്നുവെന്ന് ദിഗ് വിജയ് സിംഗ് പറഞ്ഞു. പെട്രോള് വില വര്‍ധനവിലൂടെ കമ്പനികള്‍ക്കും പമ്പുടമകള്‍ക്കും കേന്ദ്ര ഗവണ്‍മെന്റിനും മാത്രമാണ് നേട്ടമെന്നും കേസെടുത്ത നടപടിയെ സ്വാഗതം ചെയ്യുന്നുവെന്നും ദിഗ് വിജയ് സിംഗ് ട്വീറ്റ് ചെയ്തു. അതേസമയം, ദിഗ് വിജയ് സിംഗിന്റേത് രാഷ്ട്രീയ നാടകമാണെന്ന് ബിജെപി ആരോപിച്ചു.\nപ്രകടന പത്രികയില് ഇന്ധന വില അഞ്ച് രൂപ കുറക്കുമെന്ന് പറഞ്ഞ ദിഗ് വിജയ് സിംഗ് ആദ്യം മാപ്പ് പറയണമെന്ന് ബിജെപി ആവശ്യപ്പെട്ടു. ഇന്ധന വില രണ്ട് രൂപ വര്‍ധിപ്പിച്ച് സല്‍മാന് ഖാനും ജാക്വിലിനും വേണ്ടി പണം ചെലവാക്കി. കൊവിഡ് പോരാട്ടത്തിനാണ് ബിജെപി സര്‍ക്കാര് പണം ചെലവാക്കുന്നതെന്നും ബിജെപി വ്യക്തമാക്കി. കോണ്‍ഗ്രസ് ഭരണത്തില് ഇന്റര്‍നാഷണല് ഫിലിം അക്കാദമി അവാര്‍ഡ് സംഘടിപ്പിച്ചത് സൂചിപ്പിച്ചായിരുന്നു ബിജെപിയുടെ വിമര്‍ശനം.\n'ജനങ്ങള്‍ക്ക് കൊവിഡ് ബാധിക്കുമ്പോള് കേന്ദ്രസര്‍ക്കാര് ഇന്ധന വില കൂട്ടി വിലക്കയറ്റം സൃഷ്ടിക്കുകയാണ്. ജനം പട്ടിണികൊണ്ട് മരിക്കും. തുടര്‍ച്ചയായ 18ാം ദിവസമാണ് ഇന്ധന വില വര്‍ധിപ്പിച്ചത്'-ദിഗ് വിജയ് സിംഗ് കുറ്റപ്പെടുത്തി. ദുരന്തത്തില് നിന്ന് അവസരമുണ്ടാക്കണമെന്നാണ് പ്രധാനമന്ത്രി പറയുന്നത്. കൊവിഡ് ദുരന്തം പണമുണ്ടാക്കാനുള്ള മാര്‍ഗമാക്കുകയാണ് കേന്ദ്ര സര്‍ക്കാരെന്നും അദ്ദേഹം കുറ്റപ്പെടുത്തി.\nLast Updated 25, Jun 2020, 4:40 PM\nദിഗ് വിജയ് സിംഗ്\nപെട്രോള് വില വര്‍ധന


സിദ്ധാർഥ് – Media Mangalam\nMMNetwork January 5, 2022\nഹെൽമറ്റ് പോലും വെക്കാതെ ട്രിപ്പിൾസ് അടിച്ച് ഓവർ സ്പീഡിൽ ഓടിച്ചുകയറിയത് മരണത്തിലേക്ക്; മൂന്ന് കൗമാരക്കാരും മരിച്ചത് കൂട്ടുകാരന്റെ ബൈക്കുമെടുത്ത് സിറ്റിയിലേക്ക് പോകവെ; തിരുവനന്തപുരത്തെ ബൈക്കപകടത്തിന്റെ സിസിടിവി ദൃശ്യങ്ങളും ചോരമരവിപ്പിക്കുന്നത്\nതിരുവനന്തപുരം: കഴിഞ്ഞ ദിവസം മൂന്നു പേരുടെ ദാരുണ മരണത്തിനിടയാക്കിയ ബൈക്കപകടം‌ത്തിന് കാരണം കൗമാരക്കാരുടെ ചോരത്തിളപ്പ്. ലൈസൻസ് പോലുമില്ലാത്ത മൂന്നുപേർ ഒരുബൈക്കിൽ ഹെൽമറ്റ് പേലും വെക്കാതെ അതിവേഗതയിൽ ബൈക്കോടിച്ച്…\nഅച്ഛനും അമ്മയും താമസിക്കുന്ന വീട്ടിൽ കള്ളന്റെ മോഷണം ഫോണിൽ തത്സമയം കണ്ട് മകൾ; സംഭവം അറിഞ്ഞ് സ്‌റ്റേഷൻ പരിധി നോക്കാതെ ഓടിയെത്തി പോലീസ്; കള്ളനെ പിടികൂടിയത് ഒന്നര കിലോമീറ്ററോളം ഓടിച്ച് അതിസാഹസികമായി\nഭൂമി ഏറ്റെടുക്കൽ നടപടി ചോദ്യം ചെയ്തുളള ഹർജികൾ ഹൈക്കോടതി ഇന്ന് വീണ്ടും പരിഗണിക്കും; നിർണായക തീരുമാനം ഇന്നറിയാം\n`അഞ്ച് വർഷം മുമ്പ് നടന്ന 45കാരിയുടെ മരണത്തിന് പിന്നിലും റഫീഖ`; മൂന്നാമതും ഒരു കൊലപാതകം നടത്തിയെന്ന ആരോപണവുമായി നാട്ടുകാർ; ഇതും കോവളം പൊലീസിൻ്റെ അനാസ്ഥയിൽ തേഞ്ഞുമാഞ്ഞ് പോയതോ? അന്വേഷണം ആരംഭിച്ചു\nകോട്ടയത്ത് നിയന്ത്രണം വിട്ട കാർ മരത്തിലിടിച്ചു ; ഒന്നര വയസുകാരനും 70കാരിക്കും ദാരുണാന്ത്യം\nവിവാദമായ രവീന്ദ്രൻ പട്ടയങ്ങൾ റദ്ദാക്കാൻ തീരുമാനം; 45 ദിവസത്തിനുള്ളിൽ നടപടി പൂർത്തിയാക്കാൻ ഉത്തരവിറക്കി


അമേരിക്കന് സൈനീക വിമാനങ്ങള് കൂട്ടിയിടിച്ചു!! അപകടം പരിശീന പറക്കലിനിടെ; ആറ്‌പേരെ കാണാതായി – Daily Indian Herald\nഅമേരിക്കന് സൈനീക വിമാനങ്ങള് കൂട്ടിയിടിച്ചു!! അപകടം പരിശീന പറക്കലിനിടെ; ആറ്‌പേരെ കാണാതായി\nപരിശീലനത്തിന്റെ ഭാഗമായി പറന്ന രണ്ട് അമേരിക്കന് സൈനിക വിമാനങ്ങള് കൂട്ടിയിടിച്ചു. പതിവായി പരിശീലന പറക്കല് നടത്തുന്ന വിമാനങ്ങളാണ് അപകടത്തില്‍പെട്ടത്. ഇരു വിമാനത്തിലുമായി ആറുപേരെ കാണാതായി. തെക്കു – പടിഞ്ഞാറന് ജപ്പാനിലെ മുറോട്ടോ മുനമ്പിനു 100 മീറ്ററോളം അകലെ കടലിനു മുകളില് വച്ചായിരുന്നു അപകടം.\nരണ്ടുപേരെ വഹിച്ചിരുന്ന എഫ്/എ – 18 ഫൈറ്റര് ജെറ്റും അഞ്ചുപേരുമായി പറന്ന കെസി-130 ഇന്ധന ടാങ്കര് വിമാനവുമാണ് കൂട്ടിയിടിച്ചത്.\nഏഴുപേരില് ഒരാളെ രക്ഷപ്പെടുത്തിയിട്ടുണ്ട്. ഇയാളുടെ നില തൃപ്തികരമാണെന്നാണ് വിവരം. ഇയാള് ഫൈറ്റര് ജെറ്റിലുണ്ടായിരുന്നയാളാണ്. യുഎസ്, ജപ്പാന് സൈന്യം സംയുക്തമായാണ് തിരച്ചില് നടത്തുന്നതെന്ന് ജപ്പാന് പ്രതിരോധ മന്ത്രി തകേഷി ഐവായ അറിയിച്ചു. പ്രാദേശിക സമയം പുലര്‍ച്ചെ രണ്ടുമണിയോടെയാണ് അപകടം ഉണ്ടായതെന്ന് മൂന്നാമത് മറൈന് എക്‌സ്‌പെഡിഷനറി ഫോഴ്‌സ് വാര്‍ത്താക്കുറിപ്പില് അറിയിച്ചു.\nRelated Topics:flight crash\nതുട പ്രദര്‍ശിപ്പിച്ച ചിത്രം പങ്കുവെച്ചതിന് ആക്റ്റിവിസ്റ്റ് അറസ്റ്റില്’. തീര്‍ത്ഥാടന വേഷത്തില് രഹ്ന ഫാത്തിമയുടെ അറസ്റ്റ് ബി.ബി.സി റിപ്പോര്‍ട്ട്\nവെറെെറ്റി ആയി ശവപ്പെട്ടികൾ


നടിയെ ആക്രമിച്ച ദൃശ്യങ്ങള് തേടി ദിലീപ് കോടതിയിലേക്ക്; സുപ്രധാനമായ പല രേഖകളും തെളിവുകളും പൊലീസ് നല്‍കിയിട്ടില്ല - Muhimmath\nനടിയെ ആക്രമിച്ച ദൃശ്യങ്ങള് തേടി ദിലീപ് കോടതിയിലേക്ക്; സുപ്രധാനമായ പല രേഖകളും തെളിവുകളും പൊലീസ് നല്‍കിയിട്ടില്ല\nകൊച്ചി: നടിയെ ആക്രമിച്ച ദൃശ്യങ്ങള് അടങ്ങിയ മെമ്മറി കാര്‍ഡ് നല്‍കണമെന്ന് ദിലീപ്. ഇക്കാര്യം ആവശ്യപ്പെട്ട് കോടതിയെ സമീപിക്കാനാണ് ദിലീപിന്റെ അഭിഭാഷകന് ശ്രമം ആരംഭിച്ചത്. സുപ്രധാനമായ പല രേഖകളും തെളിവുകളും പൊലീസ് തന്നിട്ടില്ല. പൊലീസിന്റെ നടപടി ബോധപൂര്‍വമാണെന്നും ദിലീപിന്റെ അഭിഭാഷകന് കോടതിയെ അറിയിക്കും.\nദിലീപിനെ കൂടി പ്രതിചേര്‍ത്ത് അന്വേഷണസംഘം സമര്‍പ്പിച്ച കുറ്റപത്രത്തിന്റെ പകര്‍പ്പ് രണ്ടാഴ്ച മുമ്ബ് ദിലീപിന്റെ അഭിഭാഷകന് കൈമാറിയിരുന്നു. ഇതിന്മേലുള്ള പരിശോധനയില്, പല സുപ്രധാന രേഖകളും തെളിവുകളും നല്‍കിയിട്ടില്ലെന്ന് ദിലീപിന്റെ അഭിഭാഷകന് അറിയിച്ചത്. കേസിലെ സുഗമമായ വിചാരണക്ക് നടിയെ ആക്രമിച്ച ദൃശ്യങ്ങള് അടങ്ങിയ മെമ്മറി കാര്‍ഡ് വേണമെന്നും ദിലീപിന്റെ അഭിഭാഷകന് കോടതിയെ അറിയിക്കും.


യൂറോപ്പ ലീഗിൽ നാപ്പോളിയെ തകർത്ത് എഫ്‌സി ബാഴ്‌സലോണ പ്രീ-ക്വാർട്ടറിൽ\nയുവേഫ യൂറോപ്പ ലീഗിൽ നാപ്പോളിയെ തകർത്ത് എഫ്‌സി ബാഴ്‌സലോണ പ്രീ-ക്വാർട്ടറിൽ. ലീഗ് പ്ലേ ഓഫിൽ ഇറ്റാലിയൻ ടീമിനെ രണ്ടിനെതിരെ നാല് ഗോളുകൾക്കാണ് കാറ്റാളൻ പട കീഴടക്കിയത്. ക്യാമ്പ് നൌവിൽ നടന്ന ആദ്യ പാദത്തിൽ ഇരുടീമും സമനിലയിൽ പിരിഞ്ഞിരുന്നു. ഇതോടെ നിർണായകമായ രണ്ടാം പാദത്തിൽ ബാ‌ഴ്‌സ ആറാടുകയായിരുന്നു.\nഅറ്റാക്കിംഗ് ലൈനപ്പുമായി ഇറങ്ങിയ ബാഴ്‌സലോണ എട്ടാം മിനിറ്റിൽ ജോർഡ് ആൽബയിലൂടെ ലീഡ് എടുത്തു. തുടർന്ന് അധികം വൈകാതെ തന്നെ 13-ാം മിനിറ്റിൽ ഫ്രാങ്കി ഡെയോങിലൂടെ ചാവിയുടെ ടീം രണ്ട് ഗോളുകൾക്ക് മുന്നിലെത്തി. എന്നാൽ 23-ാം മിനിറ്റിൽ പെനാൽറ്റിയിലൂടെ ലൊറെൻസോ ഇൻസിഗ്‌നെ നാപ്പോളിക്കായി ഗോൾ മടക്കി. എന്നാൽ ആദ്യപകുതി അവസാനിക്കുന്നതിനു തൊട്ടുമുമ്പ് ജെറാഡ് പികെയിലുടെ സ്പാനിഷ് ബമ്പൻമാർ കളി വരുതിയിലാക്കി മൂന്നാം ഗോളും അടിച്ചു.\nരണ്ടാം പകുതിയിലും കാര്യങ്ങൾ ബാഴ്‌സയ്ക്ക് അനുകൂലമായിരുന്നു. ഒബിമയാങിലൂടെ നാലാം ഗോളും 59-ാം മിനിറ്റിൽ നേടി ജയം ബാഴ്‌സലേണ ഉറപ്പിക്കുകയായിരുന്നു. 87ആം മിനുട്ടിൽ പൊളിറ്റാനോ ഒരു ഗോൾ കൂടെ നാപോളിക്ക് ആയി നേടി എങ്കിലും വൈകിയിരുന്നു. രണ്ട് പാദങ്ങളിലുമായി 5-3 എന്ന സ്കോർ ജയത്തോടെയാണ് കാറ്റാളൻ ടീം അടുത്ത റൌണ്ടിലേക്ക് എത്തുന്നത്.


ബര്‍ഗര് ഓര്‍ഡര് ചെയ്താല് ഒരു കിലോ 'ഫ്രഷ്' ഉരുളക്കിഴങ്ങ് 'ഫ്രീ' | burger king food chain decides to give their customers one kg potatoes free with their order\nബര്‍ഗര് ഓര്‍ഡര് ചെയ്താല് ഒരു കിലോ 'ഫ്രഷ്' ഉരുളക്കിഴങ്ങ് 'ഫ്രീ'\nപ്രതിസന്ധിക്കാലത്ത് പരസ്പരം കൈ കൊടുക്കേണ്ടതിന്റെയും ചേര്‍ത്തുനിര്‍ത്തേണ്ടതിന്റെയും പ്രാധാന്യം ആളുകളിലെത്തിക്കാനാണ് കുറിപ്പ് കൂടി ചേര്‍ക്കുന്നതെന്ന് കമ്പനി വ്യക്തമാക്കുന്നു. നേരത്തേ ലോക്ഡൗണിനെ തുടര്‍ന്ന് കച്ചവടം കുറഞ്ഞ സാഹചര്യത്തില് മറ്റ് ഫുഡ് ചെയ്‌നുകളില് നിന്ന് കൂടി ഭക്ഷണം ഓര്‍ഡര് ചെയ്ത് കഴിക്കണമെന്ന് 'ബര്‍ഗര് കിംഗ്' സോഷ്യല് മീഡിയയിലൂടെ ആവശ്യപ്പെട്ടിരുന്നു\nFrance, First Published Mar 1, 2021, 7:57 PM IST\nഓണ്‍ലൈന് ഭക്ഷണം ഓര്‍ഡര് ചെയ്യുമ്പോള് മിക്കവാറും എന്തെങ്കിലും തരത്തിലുള്ള ഓഫറുകളെല്ലാം നമുക്ക് കേിട്ടാറുണ്ട്, അല്ലേ? എന്നാല് പാകം ചെയ്ത ഭക്ഷണം ഓര്‍ഡര് ചെയ്യുമ്പോള് അതിനൊപ്പം പാകം ചെയ്യാത്ത 'ഫ്രഷ്' പച്ചക്കറിയോ പഴങ്ങളോ ഒക്കെ ഏതെങ്കിലും റെസ്‌റ്റോറന്റുകള് നല്‍കുമോ? അങ്ങനെയൊരു ഓഫറിനെ കുറിച്ച് നമ്മളാരും ഇതുവരെ കേട്ടുകാണില്ല.\nഎന്തായാലും അത്തരമൊരു ഓഫറുമായി രംഗത്തെത്തിയിരിക്കുകയാണ് പ്രമുഖ ഫുഡ് ചെയ്‌നായ 'ബര്‍ഗര് കിംഗ്'. ഫ്രാന്‍സിലാണ് വ്യത്യസ്തമായ ഈ ഓഫര് 'ബര്‍ഗര് കിംഗ്' മുന്നോട്ടുവച്ചിരിക്കുന്നത്. ഇവരുടെ റെസ്‌റ്റോറന്റില് നിന്ന് എന്ത് ഭക്ഷണം ഓര്‍ഡര് ചെയ്താലും ഫെബ്രുവരി2മുതല് ഏതാനും ദിവസത്തേക്ക് ഒരു കിലോ ഉരുളക്കിഴങ്ങ് വീതം ഉപഭോക്താവിന് സൗജന്യമായി ലഭിക്കും.\nഎന്തുകൊണ്ടാണ് ഇത്തരമൊരു ഓഫര് ഇവര് നല്‍കുന്നതെന്ന് ആരും ചിന്തിക്കാം. അതെ, ഈ തീരുമാനത്തിന് പിന്നില് ബര്‍ഗര് കിംഗിന് പറയാനൊരു കഥയുണ്ട്. കൊവിഡ് 19ന്റെ വരവോടുകൂടി പ്രഖ്യാപിക്കപ്പെട്ട ലോക്ഡൗണ് കച്ചവടമേഖലയെ ആകെയും പ്രതികൂലമായി ബാധിച്ചിരുന്നു. റെസ്റ്റോറന്റുകളെല്ലാം അടഞ്ഞുകിടന്ന മാസങ്ങള്, അക്കാലത്ത് ഉരുളക്കിഴങ്ങ് കര്‍ഷകര് വിളവെടുത്ത ഉരുളക്കിഴങ്ങെല്ലാം വില്‍പന നടക്കാതെ കെട്ടിക്കിടക്കുന്ന സാഹചര്യം വന്നു.\nഈ കര്‍ഷകരെ സഹായിക്കുന്നതിനായി 200 ടണ് അധിക ഉരുളക്കിഴങ്ങ് വാങ്ങിയിരിക്കുകയാണ് 'ബര്‍ഗര് കിംഗ്'. ഇങ്ങനെ വാങ്ങിയ ഉരുളക്കിഴങ്ങാണ് ഉപഭോക്താക്കള്‍ക്ക് സൗജന്യമായി നല്‍കുക. ഇക്കാര്യം വിശദമാക്കുന്നൊരു കുറിപ്പും പാര്‍സല് പൊതിക്കൊപ്പം ചേര്‍ത്തുവയ്ക്കാനാണ് തീരുമാനം.\nപ്രതിസന്ധിക്കാലത്ത് പരസ്പരം കൈ കൊടുക്കേണ്ടതിന്റെയും ചേര്‍ത്തുനിര്‍ത്തേണ്ടതിന്റെയും പ്രാധാന്യം ആളുകളിലെത്തിക്കാനാണ് കുറിപ്പ് കൂടി ചേര്‍ക്കുന്നതെന്ന് കമ്പനി വ്യക്തമാക്കുന്നു. നേരത്തേ ലോക്ഡൗണിനെ തുടര്‍ന്ന് കച്ചവടം കുറഞ്ഞ സാഹചര്യത്തില് മറ്റ് ഫുഡ് ചെയ്‌നുകളില് നിന്ന് കൂടി ഭക്ഷണം ഓര്‍ഡര് ചെയ്ത് കഴിക്കണമെന്ന് 'ബര്‍ഗര് കിംഗ്' സോഷ്യല് മീഡിയയിലൂടെ ആവശ്യപ്പെട്ടിരുന്നു.\nഇതും വാര്‍ത്താമാധ്യമങ്ങളില് ഏറെ ശ്രദ്ധ നേടിയിരുന്നു. അതിന് ശേഷം ഒരിക്കല് കൂടി 'ബര്‍ഗര് കിംഗ' ജനങ്ങളുടെ കയ്യടി വാങ്ങുകയാണിപ്പോള്.\nAlso Read:- ജോലിക്ക് അപേക്ഷിച്ച് മടുത്ത ഉദ്യോഗാര്‍ത്ഥി ചെയ്തത്; വൈറലായി വ്യത്യസ്തമായ 'അപേക്ഷ'...\nLast Updated Mar 1, 2021, 7:57 PM IST\n21 ദിവസത്തെ വാട്ടര് ഫാസ്റ്റ് ചാലഞ്ചുമായി നടി നര്‍ഗീസ്\nരുചികരമായ ഉള്ളി മുറുക്ക് എളുപ്പം തയ്യാറാക്കാം\nകുട്ടികളുടെ ബുദ്ധിവികാസത്തിന് ഈ പച്ചക്കറി നൽകാം


Coronavirus cases in kerala- കേരളത്തിന് ഇന്ന് ആശ്വാസ ദിനം; കോവിഡ്-19 സ്ഥിരീകരിച്ചത് രണ്ടുപേർക്ക് മാത്രം, 36 പേര് രോഗമുക്തരായി | Indian Express Malayalam\ncoronavirus only two new cases in kerala\nനിലവില് 194 പേരാണ് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്. 179 പേരാണ് ഇതുവരെ കോവിഡില് നിന്നും രോഗമുക്തി നേടിയത്\nApril 12, 2020 5:42:43 pm\nതിരുവനന്തപുരം: കേരളത്തിന് ഏറെ ആശ്വാസം നല്‍കുന്ന ദിവസമാണിന്ന്. കോവിഡ് 19 ബാധിച്ച 36 പേര് കൂടി രോഗമുക്തി നേടിയതായി ആരോഗ്യ വകുപ്പ് മന്ത്രി കെ.കെ.ശൈലജ ടീച്ചര് അറിയിച്ചു. കാസര്‍ഗോഡ് ജില്ലയിലെ 28 പേരുടേയും (കണ്ണൂര് ജില്ലയില് ചികിത്സയിലായിരുന്ന2പേര്) മലപ്പുറം ജില്ലയിലെ6പേരുടേയും കോഴിക്കോട്, ഇടുക്കി ജില്ലകളിലെ ഓരോരുത്തരുടേയും പരിശോധനാ ഫലമാണ് നെഗറ്റീവായത്. ഇതോടെ നിലവില് 194 പേരാണ് സംസ്ഥാനത്തെ വിവിധ ആശുപത്രികളില് ചികിത്സയിലുള്ളത്. 179 പേരാണ് ഇതുവരെ കോവിഡില് നിന്നും രോഗമുക്തി നേടിയത്.\nRead Also: Covid-19 Live Updates: കഴിഞ്ഞ 24 മണിക്കൂറിനിടെ രാജ്യത്ത് 909 പുതിയ കേസുകൾ, 34 മരണം; ആരോഗ്യ മന്ത്രാലയം\nഅതേസമയം, രാജ്യത്ത് ഇന്ന് കോവിഡ് ബാധിതരുടെ എണ്ണം 8000 കടന്നിരുന്നു. 274 പേരാണ് ഇതുവരെ രോഗം ബാധിച്ച് മരിച്ചത്. 1,86,906 സാംപിളുകളാണ് ഇതുവരെ പരിശോധിച്ചത്. ഇതിൽ 4.3 ശതമാനം പോസിറ്റീവായിരുന്നു. Cകഴിഞ്ഞ 24 മണിക്കൂറിനിടെ രാജ്യത്ത് പുതിയ 909 കേസുകളും 34 മരണങ്ങളും റിപ്പോർട്ട് ചെയ്തതായി കേന്ദ്ര ആരോഗ്യ മന്ത്രാലയം. ഇപ്പോൾ രാജ്യത്ത് 8,346 പേർക്കാണ് രോഗം സ്ഥിരീകരിച്ചത്. ഇതിൽ 716 പേർ രോഗവിമുക്തരായി ആശുപത്രി വിട്ടതായി ജോയിന്റ് സെക്രട്ടറി ലാവ് അഗർവാൾ പറഞ്ഞു.\nWeb Title: Coronavirus only two new cases in kerala\nമോദിയെ വിമർശിച്ചാൽ രാജ്യദ്രോഹം, പിണറായിയെ വിമർശിച്ചാൽ അവഹേളനം: രമേശ് ചെന്നിത്തല